
ما إن الكتاب بقى بتاعك.. 


وبقينا أصحاب.. 

انا مين؟ ولیه؟؟! 


لما قريت عنوان الكتاب "بلد متعلم عليها" قلت إيه؟؟! أكيد سألت 
يعنى إيه كلمة بلد!! مش هزر.. لو انت فهمت هنا كلمة بلد يعني 
(مصر). في هيصة الكتب اللى حشرت اسم رمصر) في عناوينها 
ونزلت شتام فيها؛ يبقى سيب الكتاب اللي في إيديك زي ما كان.. 
لأن الكتاب الذى طلبته غير متاح خالص. ش 

تفتكر يعني إنك محتاج أكلمك عن البلد.. عن المهلبية اللي فيها.. 
هو الأخ من جزر القمر ولا إيه؟! 

أنا عن نفسي كشاب ما صدقت أكتب.. عشان أكتب عننا. لأي 
حاسس طول الوقت إن الناس بتكتب لينا. . ومحدش بيكتب عننا.. 

وبما إن المقدمة هي آخر حاجة تقريبًا كتبتها في الكتاب» فأنا كنت 
بكتب وأنا مقتنع بحاجتين؛ أولا: الدين لله.. وعلاقتك بربنا علاقة في 
منتهى الشخصية والخصوصية؛ مقدرش أحشر نفسي بينك وبينه. وأنا 
مش رسول من السما.. أنا زيّك ويمكن أوحش بكتير. عشان كده 
مش حتلاقي في الكتاب ألفاظ زي "خلال" و"حرام" و"الخطيئة' 
و"النار". علشان أنا شايف إفا لما بتتحشر في كلامنا ده عمرها ما 

حتكون مقنعة. هي مجرد ألفاظ وظيفتها إا بتوفر عليك الجهد والوقت 
عشان أقنعك بحاجة متناقشنيش فيها.. بالظبط زي مستر الرياضيات لا 
يولك إن حل المسألة اللي شغلاك 45787 مليون تحت الجذر 
التربيعي للصفر!! 

تابي حاجة: محدش وصي عليك.. ومحدش رصي عليا.. كل واحد 
يفكر ويعمل اللي هو عايزه. ومكرهش في الدنيا زي اللي يعمل عليك 
أخوك الكبير. وأنا ل كاتب ولا مفكر ولا حاحة. , اعتبري صاحبك 
اللي حيقعد يدردش معاك شوية في حاجات بيفكر فيها ومش عارف 
هي صح ولا غلط ومستني رأيك وتوجيهك.. ولو كلامه معجبكش ما 
تترددش.. ارميه في أقرب سلة زبالة.. بس جرد إن النظافة من الإيمان. 


مصطفى 

الحملة الشحبية لتوسيص بنطلونات البنات 


الحملة بكره تولد 

الحملة الشعبية لتوسيع بنطلونات البنات 

علمتني الحياة.. أنه كلما طاطيت كلما كانت الفرصة سانحة أكثر 
للسعك على قفاك. ولكن أجدي مستغربًا ومزيحلا جدًا وأنا ماشي في 
شوارغ احروسة.. ليه الولاد كلها مطاطية؛ هل قفاهم بياكلهم؟ هل 
آمنوا أخيرًا بأن الضرب على القفا شفا لكل التعب والحن التي يمرون 
ما؟ هل اتاخدوا تحري. والشرطة جعلت منهم مدمنين للضرب على 
قفاهم؟ تخمينات كثيرة جالت بخاطري. ولكني اكتشفت أغيرًا ليه 
الشباب مطاطي.. ليه عينه مكسورة. وداعًا باصص في الأرض.. عشان 
بصيت أنا كمان.. ولقيت ما لا عين رآت. بناطيل البنات اللي تقريبا 


2ا 


www.1btesama.com Exclusive 


مش ملبوسة.. الأغلب إا مرشوشة. والسؤال اللي الح عليا بشدة - 
وأنا موطي- هو ازاي البناطيل دي اتلبست؟ أما السؤال الأكثر 
إلحاحًا: ازاي البناطيل دي حاتتقلع!! 

رعا كانت حملة توسيع بنطلونات البنات هي أغرب حملة معت 
عنها.. لأنك خدت على هلات تنظيم الأسرة, وادّي ضهرك للترعة 
ومكافحة داء الفيل. ولكنها فكرة بسيطة جذًا فكرت فيها لما لقيت 
العملية عندي باظت خالص.. ولا اقتنعت أخيرًا إن البنت المصرية 
اتعولمت واحترفت الفلسفة وآمنت بنظرية (فريدرك نيتشه) "النساء.. 
يرفعن ما هو مرتفع أكثر وأكثر.. ويزدن ما هو منخفض انخفاضا".. 
وكنت فاكر إن أنا بس اللي بايظ. فأنشأت جروبي "الحملة الشعبية 
لتوسيع بنطلونات البنات" على الفيس بوك ولكن الصدمة فعلا إنك 
تلاقى في أول حمس أيام 600 بايظ زيك بقوا معًا في الحملة.. وفي 6 
شهور يوصلوا ل35 ألف واحد, يشاركوك معاناتك في البوظان.. 
يعني تقريبًا أكبر من أي حزب في (مصر)» بما فيهم الخزب الوطني. من 
غير الناس اللي داخله تمصلح منه. وعلى مدار عمر الجروب كان 
يصلني معدل 100 إعيل يوميًا من بنات وولاد من جميع الأعمار 
والفئات والمقاسات.. ناس متدينة تدعيلي.. وناس تعبانة تشكري.. 
وناس محترمة بتتناقش معايا.. وناس سفلة عمالين يشتمويء ويتهموي 
يان ولد شرقي وإرث أفكار متخزنة في النفتالين بقالها عشرات 
السنين.. وإ متخلف ومن أصحاب العاهات الفكرية المستديمة. وأنا 


الل س 


13 


www.1btesama.com Exclusive 


رغم ده كله لم أرد عليهم بكلمة واحدة.. مش عشان أنا حترم لا مح 
الله.. لاء جرد إن مش فاهم معان الشتايم!! ورغم النجاح الجماهيري 
الرهيب للجروب والحملة. إلا إن المفاجأة التي لم أكن أتوقعها على 
الإطلاق هي نجاح الحملة الإعلامي غير الطبيعي. بتصدرها أغلب 
عناوين الجرائد والفضائيات. إلا إن الحملة -رغم إا كانت اجتماعية 
بحتة تمبوع فيها أي كلام ديني من من أي زواع كانت مصدر إزعاج 
للكثيرين, بما فيهم الأدمز المسؤولين في الفيس بوك اللي قصفوا عمره 
-الجروب- وأغلقوه بتهمة حقيرة وقذرة؛ إنه عنصري!! طيب 
عنصري ازاي وانتو .سايبين الجروبز الجدسية, والجروبز اللي عمالة 
تشتم في الأديان والعقائد, والجروبز القائية الى بتكو اس م رق 
المشاهير والشخصيات العامة بكلام قبيح جدًا؟ خلاص جروبي أنا ار 
فعادي للسامية وحايعمل حرب عالية تالتة؟! 


بصراحة.. لم يكن في بالي توسيع البنطلونات فقط. ولكني اخترت 
البنطلونات رمزا لأنني أراها هي الأخطر والأضل سبيلا.. وهي بالطبع 
الأشد تأثيرا وفتكا بنفسية الولد. ولعل اسم الحملة كان سبب نقد 
الكثير من الولاد اللي بعتولي.. قالولي ياعم حرام عليك.. هي البناطيل 
بس اللي عايزه تتوسع؟ دي البناطيل والجيب والبلوزات والباديهات 
والفساتين والعبايات. ياعم احنا بنترزف.. عايزين نعمل الاتحاد القومي 
لتوسيع البنت كلها على بعضها. واقترح البعض كيفية نشاط الحملة 
وذلك بعمل أكمنة على الطرق والشوارع وفي الجامعات زي أكمنة 

العربيات.. ويقف ترزي في كل كمين يحدد توسيع البنطلون بكام 
سنتيمتر.. ومع كل سنتمتر تكون فيه غرامة حترمة» عشان كل بنت 
لبسها ضيق تكون عبرة لأختها في التضييق. لكن بعض الولاد رأوا 
عدم الحمجية والعشوانية في اعخاذ قرار التوسيع. بل الحكمة فيه.. بمعنى 
إن البنات الحلوين الجامدين ما يوسّعوش حاجة.. دول يضيقوا أكتر 
عشان يهوّنوا على الواحد القرف اللي عايش فيه. إنما البنات الوحشة 
فلازم وحتمًا يوسعوا كل حاجة.. وياريت يتنقبوا كمان. وكان هناك 
بعض الولاد المعارضين تمامًا للحملة؛ وبعتوا قالولي والنبي تراجع عن 
موضوع الحملة ده.. احنا عملنالك إيه؟! احنا عارفين إن الموضوع 
صعب علينا والبنات بيعذبونا بلبسهم. بس خلاص.. انت جاي بعد 
إيه؟ بعد ما خربت مالطة.. وبعتلي كبيرهم وقالي احنا خلاص موضوع 
اللبس الضيق ده بقى بالنسبالنا زي الميروين كده.. إدمان. أنا عن 
نفسي لو قعدت فترة ماشفتش لبس ضيق» أنزل الشارع زي الجنون 
اريك البناطيل الضيقة آخد جرعي وأشوف حالي بعد كده. 
فأرجوك.. أتوسل إليك. . رحمة بينا وبحال معظم الشباب تراجع!! 
وبصراحة مرة أخرى» عندما أنشأت الجروب كنت أظنه سيكون 
جروب ولادي فقط.. إلا إن المفاجاة إن عدد البنات كان تقريبًا أكثر 
من عدد الولاد في الحملة. وكانوا متحمسين جدًا لفكرة الحملة. 
ولكنهم انقسمو أيضًاء بنات مقتنعين جدًا فكرا وتنفيذا للحملة, وقالوا 
إن البناطيل واللبس الضيق هو ده الموجود وإنمم بيدوخوا على أي 

حاجة واسغة يلاقوها في السوق عشان يلبسوهاء -قصدهم فيه مؤامرة 
يعني- بس حايحاولوا.. بينما اعترف البعض إنهم بيلاقوا واسع وكل 
حاجة» بس بيحسوا إن منظرهم فيه عامل زى الشوال.. والضيق 
بيحسسهم بأنوثتهم.. خاصة وسط الحرب الضارية بين البنات دلوقتي 
في إظهار الجمال بأي شكل. بينما كانت باقى البنات معترضة على 
الحملة من أساسه.. وقالت إن البنطلون الضيق له فوائد كثيرة.. أوها . 
إنه لا يستهلك قماش كثير.. وده يدي الفرصة لبنات أكتر يلبسوا 
بناطيل.. ودي طبعا لمسة اجتماعية رقيقة منهم. وتا حاجة -وده 
الأهم- إن البنطلون الضيق يحمي البنت من عملية الاغتصاب, 
للصعوبة الرهيبة في قلعه.. فالمغتصب حايحاول تلات سنين يقلعه 
للبنت» ومش حايعرف.. وفي الآخر حايزهق ويسيبها تروح. 

اختيار شعار للجروب كان شيئ صعب جذا ومحير.. لذلك قررنا 
عمل مسابقة بين الأعضاء لاختيار شعارًا ساخرًا للحملة.. وتمت 
التصفية بالتصويت على عدة شعارات, أقل ما يوصف أنها كانت 
رهيبة. وفائيًا تم اختيار "الشياكة مش في الصياعة". وتم اختياره كإفيه 
كوميدي وليس على سبيل الشتيمة -جا إن الحملة أصلا ساخرة-. 
وهو يناقش حاجة خطيرة أوي في جملة واحدة: هل الشياكة خلاص 
بقت مقترنة بالعريان وامحزق؟ يعني هو ماينفعش نبقى شيك من غير ما 
نتعرى؟ وهل الشياكة المفروض أصلا بتبقى في اللبس ولا في جسمنا؟ 
يعني هي الشياكة في إننا نلبس كويس ولا أصلا مانلبسشي خالص؟! 


الس سس ا سه 

أجل ما في الجروب كان حالة الحوار الراقية ؛ بين الولاد والبنات.. 
وكانت فرصة حلوة لكل نوع يعرف رأي التاني عنه. ونظرته ليه. 
والصدمة إن كل طرف اكتشف إن نظرته لنفسه غير نظرة التانيين 
ليه.. فالبنات عملوا قسم للولاد وقالوهم انتو فاكرين إنكو لما تسقطوا 
بناطيلكو والبوكسر يبان دي رجولة؟ ده انتو بيبقى منظركو مقرف. 
رلا تروحوا اجيم وتبقوا ماشيين في الشارع زي التيرانء وكل واحد 
عاملي فيها الشحات مبروك, واحنا المفروض حايغمى علينا لا 
نشفوكوا؟ ده احنا بنحس نحيتكم باممتزاز لأن بیقی منظركو وف 
أكتر ماهو جذاب. 

والولاد قالوا إن نظرقم للبنت اللي بتلبس ضيق دي أصلا نظرة 
مش محترمة خالص.. ومش إعجاب زي ماهم فاكرين.. لأا بتخليني 
أفكر فيها عن طريق حاجة واحدة بس» وهي غريزن. لدرجة إن ولاد 
كتير في استطلاع رأي على الجروب قالوا إن بئات كتيرة لما شافوهم 
في أول مرة لابسين خليع» انطباعهم الأول عنهم مابيبقاش ظريف. وده 
خلى بنات كتير وصلوا للألفين وعملوا جروب جوا الجروب مع 
بعضهم» وعملوا يوم اتفقو فيه إم يتخلصو من كل هدومهم الضيقة.. 
نحت شعار "احنا مش للفرجة". وقالوا إنمم قرروا ما يدوش فرصة لحد 
يشوف جسمهم» علشان هم غاليين ومش رخاص.. ومن هنا ورايح 
مش حيبقوا فرجة للرايح واللي جاي. 


www.1btesama.com Exclusive 


برا الكادر.. 


إخواتنا في العروبة بعتولي من كل حتة.. من (سوريا) و(الأردن) 
عشان حملة لتوسيع البنطلونات والباديهات هناك.. ومن (السعودية) 
و(الكويت) والخليج عشان أعمل حملة هناك لتوسيع العبايات 
اجسمة.. وبعتولي من (لبنان) قالولي تعالى بس غطيهم الأول» وابقى 
وسع بعد كده براحتك. 

مش حسلم مش حلبيع.. مش حنوافق 

بعد حملة توسيع البنطلونات. ظهرت عشرات الحملات التي تحمل 
نفس الفكر والمضمون. بل ونفس الاسم حتى سعادي انت في 
(مصر)-. ولكن الأهم من ذلك أنه ظهرت عشرات الجروبز الأخرى 
التي قاجم الحملة وفكرقا.. بل وقاجمني أنا بصفة شخصية. وكانت 
الحملة قد فتحت الأبواب لحرب شرسة قامت على الفيس بوك بين 
الجروبز وبعضها.. ومن أقوى الحملات كانت حملة نظمتها إحدى 
امجلات الشبابية تحت شعار "احترم نفسك.. لسه فيكي رجالة 
با(مصر)". وهي حملة عقيمة في رأبي, ومعمولة عشان الشو الإعلامي 
للمجلة بس.. ومخاطبة طبقة معينة من البنات. وكانت تدعو لعدم 
المعاكسات والتحرشات.. وده شيء رائع» ولكنها ترفع في المقابل 
شعار "حت لو البنت قالعة ملط" -وكأن (مصر) انقلبت بيت دعارة 

كبير-.. وردت عليها خملة كبيرة أخرى اسمها "احترمي نفسك انق 
الأول.. طبعًا لسه فيكي رجالة يا(مصر)". وكان مضموفا إن البنت 
تحترم نفسها الأول في الشارع وفي لبسها وني تصرفانماء وأنا كمان 
حاحترم نفسي غصب عبي.. ونع أي حد يعاكسها أو يتحرش بيها. 
إنما ماليش دعوة بيها طول ماهي زي منتو عايزينها "ملط".. لأن 
ساعتها ببقى بشارك في الغلط. وحتى لو دافعت عن الغلط ودافعت 
عنهاء تلات دقايق كمان وحتتعاکس تابي.. يعني حبهدل نفسي على 
الفاضي. ولم ثُأثر الحملات التي قامت على أساس ديني مغل "اتق الله 
ووسعي هدومك" و"هيا نلتزم باللبس الشرعي" على جو المشاحنات 
المشتعل.. فقد ظهرت حملة "لما عاكست استفدت إيه؟".. وظهرت 
مقابلها حملة "ولا اتعريتي استفدن إيه؟". بينما ظهرت حملات أخرى 
تحمل شعارات مستفزة مثل "مش حاتحجب وانت حاتتأدب". التي 
تظهر فيها البنات عنادهم وتمسكهم باللبس العريان.. وردت عليها 
حملة "اللي ليه معزة يلمها". والتي أعلنت أنه عند بعند.. وخاطبت كل 
ولد يتحرش بأي بنت لبسها عريان. وظهرت حملة أخرى غريبة اسمها 
"حاتقلعوا حانقلع احنا كمان".. وهي هدد البنات لو ما لبسوش؛ 
الولاد هما كمان حابمشوا بلابيص. وهكذا دواليك.. جروب قصاده 
جروب. وحمله تعاديها حملة. وقديدات واقامات وشتائم وأساليب 
تعدت مرحلة اللياقة والأدب بمسافات ولا من هنا لكوريا. 


وأنا هنا ححاول تجميع كل الأفكار اللي أثارت الجدل. وأحاول 
مناقشتها ببساطة. . 

هل لبسنا يدل على شخصيتنا؟! 


يقول (توماس كار ليل) في كتابه (فلسفة الملابس) إن أول باعث 
للإنسان على ارتداء الملابس لم يكن طلب الدفء, أو دواعي الحياء.. 
وإنما حب الزينة. فمن أجل الزينة والزخرف لا سبيل إلا الملبس. 
ويضيف "إن المجمتع الإنساائ كله مؤسس على الملبس". 

يعن إيه اجتمع كله مؤسس على الملبس؟ يعني احنا بالفطرة بنتعرف 
على الشخص من خلال لبسه. وظيفته مثلا.. لو لابس بالطو يبقى 
دكتور.. بدلة عسكرية يبقى ظابط. وبنعرف حالته المادية.. فقير أو 
غني. وبنعرف صفاته الشخصية.. أنيق أو مبهدل. وبنعرف أصله.. 
قميص وبنلطون غير الجلابية.. حتى الجلابية صعيدي أو أسوانن أو 
خليجي. وفيه مثل يونا بيقول 'الملبس يصنع الإنسان". يعني بيعرّفك 
هو مين من غير ما يتكلم. ولو بصيت للانطباع العام للحكم على 
الناس من خلال اللبس» حتلاقيه موجود في حياتنا.. يعني لو واحد 
رايح يتقدم لواحدة وهو لابس فائلة حملات, تمكن يبقى إيه انطباع 
الناس عنه؟ أو واحد رايح الشغل بشورت! كذلك البنت ومظهرها.. 
البنت اللي لبسها خليع بتدي انطباع وحش للناس. حتى لو هي 
كويسة ومحترمة.. هو ده حيبقى انطباع الناس عنهاء لأن الحكم في 
الشارع وفي مكان عام مش حيكون غير من خلال اللبس.. لأن محدش 
يعرف حد.. والبنت مش حتقف تفهّم كل واحد إا كويسة.. هنا 


ا م س 

الحكم بيبقى بمجرد النظر. وده مش تخلف مننا ولا عقم فكري.. فيه 
مثل صيني معروف بيقول "من نعرفه ننظر إلى فضائله.. ومن لا نعرفه 
ننظر إلى 'ملابسه". يعني احنا برضانا أو غصب عننا بنحكم على 
الشخص اللي قدامنا من خلال مظهره.. اللي هو أول حاجة عينينا 
بتقع عليها. مع إنه مش لازم يكون انطباع صح على الانسان.. ياما 
الهدوم بتداري بلاوي.. بس ده اللي ممكن تسميه الانطباع الأولي. 
وموضوع اللبس مرتبط ارتباطًا أساسيًا بالأخلاق.. لأن الأخلاق 
عامة بتدعو للاحتشام في المظهر. وفيه مثل إيطالي بيقول "من ساء 
ملبسه.. ساءت سمعته". وده يبرر لما الدنيا اتقلبت من كام شهرء لا 
(ميشيل أوباما) ظهرت في سفرية وهي لابسة شورت قصير. والرأي 
العام الأمريكي اتقلب عليهاء وقالو أمال سابت إيه لبنات الليل؟!! 


أصوات كتير بتصرخ: اللبس مالوش دعوة بالمعاكسة والتحرشات. 
وأنا شخصيًا كشاب متأكد مليون في الميه إنه مش سبب للتحرش.. 
بس سبب في اختيار بنت معينة للمعاكسة أو التحرش عن غيرها بنسبة 
9 وعشان ارد على كل اللي شككوا في كلامي ولسه 
من اللي بيعاكسوا ويتحرشواء حوالين: هل اللبس بيفرق في اختيارهم 
للبنت للمعاكسة والتحرش؟ وکانت النتيجة إن 58 واحد منهم 

أجمعوا إن اللبس هو الأساس في اختيارهم وتمييزهم بين البنات. 
وبسؤاههم عن أفي أنواع اللبسء أجمعوا على اللبس المغري العريان أو 
امخرق. وهنا فيه سؤال دائم وملح ورخم: طب ما فيه محجبات 
بيتعا كسوا!! ويعني هو أصلا حجاب الموضه ده حجاب؟ هو يدوب 
الفرق بينها وبين المش محجبة حتة القماش دي.. إنما تقريبًا اللبس هو 
هو.. وبمكن أوحش كمان مليون مرة. أنا عن نفسي بشوف بعيني 
ولاد بيسيبوا بنات مش محجبين لبسهم كويس. ويجروا ورا بنت لابسة 
عباية مجسمة ولازقة عليها. ثم احنا لازم نفرق بين المعاكسة والغلاسة.. 
يعني فيه أصلا ناس بطبيعتهم غلسة.. هوايتها تغلس على اللي رايح 
واللي جاي.. بيضايقوا في الطويل والقصير والتخين والرفيع.. راجل 
ست بنت ولد مابتفرقش معاهم. إنما المعاكسة والمتابعة والتحرش عن 
تعمد زي ما بان ومن كلام الولاد اللي بيعاكسوا نفسهم» اللبس 
المغري سبب رئيسي فيها. والاتنين من الستين اللي قالوا إن اللبس 
مابيفرقش معاهم. ثمكن يعبر عن الفئة اللي تقصدوها إنها مابيفرقش 
معاهم مظهر البنت. 

واسمعنى الولد بيختار البنت اللي لبسها مغري وملفت عشان 
بعاكسها أو يتحرش بيها؟ بيرد على ذه (كولن وولسن) العام المعروف 
اللي أثبت إن البنت لا بتلبس لبس مغري وفاتن للراجل فده نوع من 
أنواع التحرش الجنسي بالرجل. ولكل فعل رد فعل.. ورد الفعل هنا 
مكن يبقى في صورة اعتداء الولد على البنت. سواء معاكسة أو تحرش 

أو اغتصاب أو غيره.. على حسب اجمتع وظروفه الاجتماعية.. واحنا 
ماشاء الله علينا في ظروف منيلة. والبنت مش الشماعة اللي حنعلق 
عليها موضوع التحرش.. لأن من العبط نقول إن البنت سبب التحرش 
الجنسي.. بس هي أحيانًا بتكون مشاركة في عملية التحرش باستفزازها 
للولاد بلبسها. وفيه حكاية كده افتكرقًا وأنا بفكر في الموضوع ده.. 
في (الدنمارك) و(السويد) ورالنرويج) كان عندهم مشكلة قومية في 
حاجتين: هم رهيب في شرب الخمراء وحوادث سيارات كتيرة جذدًا. 
فالحكومة غلت أسعار الخمرا جداء وفرضت غرامات رهيبة على اللى 
بيرتكبوا الحوادث واللي بيخالفوا قوانين المرور. والنتيجة إن نسبة 
مبيعات الخمرا والحوادث قلت أكتر من 9/070. طب لو احنا عيدنا 
حسابتنا تان في لبسنا.. أكيد حنتعرض لأقل نسبة من المعاكسة أو 
التحرش. حوادث العربيات هناك مخلصتش. وهنا التحرشات مش 
حتخلص عشان أسباب جذرية لازم تتحل الأول -وضحتها أكتر في 
الفصل التاين-.. بس على الأقل حاتقل. وهنا الفكرة هي مجرد الأخد 
بالأسباب. أكيد التحرش عمل إجرامي ومش رجولة ولا شطارق 
ومهما اتعمل عليه قوانين وعقوبات بالغرامة والحبس حوهو فعلا فيه 
قوانين- بس صعب أوي إثبات واقعة التحرش.. وكمان مفيش 
عسكري حايمشي ورا كل بنت يحميها. بس الفكرة إن لو لبسنا 
حايعرضنا ولو بنسبة 01 للتحرش» فاحنا نبعد عن الشر ونغنيله. 


أنا حر.. أنا حرة.. 

أبسط مفهوم عن الحرية الشخصية هو إنك حر مالم تضر. يعني 
حريتك بتقف عند حدود حرية الاخرين. يعني اعمل اللى انت عايزه 
طول مانت مش مضايق أو مسبب ضرر لحد. والخرية الحم ماه ) 
واسع وفضفاض. بس اللي أنا تمكن أقصده هنا حريتنا أول ما ننزل من 
بيتنا.. وفكرة إن الشارع ده لينا كلنا.. زي ما ليك حق فيه أنا ليا 
نفس الحق أنا كمان. لو من حقك تشرب سجاير من حقى ما يجيليش 
سرطان من دخاقا.. لو من حقك تشغل الإم بى ثري بتاع موبايلك 
على أعلى صوت» أنا من حقي مصدّعش. أو تتحكم فيا حتى بذوقك 
في الأغاني.. لو انت من حقك تسقط بنطلونك, أنا من حقى مشوفش 
هدومك الداخلية.. وانتي في بيتك البسي اللي انتي غاا ليه 
عندك حاحة.. بس مادام نزلتي للشارع ماتتعديش حدود حريتك, 
عشان مافيش حد هو كمان يتعدى حدود حريته.. ومدام كل واحد 
يلبس اللي هو عايزه. يبقى التابي يعمل اللي هو عايزه.. لأنها كده 
مبقتش حرية.. دي بقت فوضى!! 

حقولك على حاجة.. لو بصيت مثلا على (أمريكا) اللي هى 
يقولوا عليها أم الحريات» وبصيت على القوانين الأمريكية الخاصة 
بالنظام في الشوارع والأماكن العامة حتلاقي أغلبها بيتحكم في منظر 
ومظهر المواطن الأمريكي بحجة الفجور العام أو الفحش العلني. ومن 
بنودها إنك ممنوع تبين هدومك الداخلية أو تبين مناطق حساسة علانية 
في جسمك بأى شكل من الأشكال. حتى الرضاعة الطبيعية ممنوعة في 

الأماكن العامة. المجمتع الأمريكي مجمتع ليه نظام مش زي ما الإعلام 
بيصور لنا إنه مجتمع بيمارس الدعارة على الرصيف.. الدعارة هناك 
فعلا منتشرة» بس ليها أماكنها. (أمريكا) فيها شواطى للعراة وفيها 
نوادي دعارة ليلية.. عايز تاد حريتك وتتعرى روح هناك. إغا 
الشارع اللي هو مكان عام ممنوع فيه تنتهك حريات الأشخاص 
الآخريين. وأنا شايف إنه أعظم مثل للحرية.. عايز تعمل أي حاجة 
انت حر.. بس تروح تعملها في المكان المخصص بتاعها. أما اللي 
بيتعدى قوانين الحرية العامة في اللبس» بتستناه عقوبات من أول 
السجن لمدة 6 شهور. أو الغرامات لحد 500 دولارء أو العمل في 
خدمة اجمتع» زى تنضيف الشوارع وكده. حتى قانون التعليم 
الأساسي الأمريكي الفيدرالي اللي على مستوى الولايات بيمنع أى 
لبس للبنات فوق الركبةء أو تلبس بادي استومك أو أي لبس فيه 
إيحاءات جنسية.. وبرجع أفكرك إن دي (أمريكا).. وأنا هنا في (مصر) 
ضد قوانين تتحكم في لبسناء وضد إننا يتفرض علينا لبس معين.. لا 
حجاب ولا نقاب ولا أي حاجة.. احنا نلبس اللي احنا مقتنعين بيه 
عشان ما نبقاش شخصية من برا وشخصية من جوا. ورافض خالص 
نبقى زي (السعودية) ولا (إيران).. إن الشرطة تنزل بالعصيان على أي 
واحدة يشوفوها لابسة لبس خارج. لأننا مش حيوانات ومش عبيد.. 
احنا أحرارء واحنا رقباء على نفسنا.. وعارفين في نفسنا كويس أوي 
أوي إيه اللي ينفع يتلبس في الشارع وإيه اللي يتلبس في أوضة النوم. 
بس احنا كده. . نموت في الاستهبال. 

بص الناحية التانية. . 


بنت قالتلي.. مش عيب الواحد فيكو يبقى زي الشحط كده ويبقى 
بالضعف ده قدام بنت لبسها مثير؟؟!! 

ورغم إن السؤال يبان فلسفي, بس إجابته علمية بحتة. في (أمريكا) 
عملوا تجربة حلوة أوي علشان يعرفوا الفرق بين استثارة الولد 
والبنت, من خلال اتساع حدقة العين وتأثرها بمجموعة من الصور 
اللي عرضوها عليهم.. وكانت صورة لرجل عار.. امرأة عارية.. أسرة 
سعيدة. ولقوا إن أكبر اتساع لعين الولد حصل أمام صور المرأة 
العارية.. بينما استجابة النساء كانت كلها تجاه صور الأسرة السعيدة!! 
فالراجل علميًا أقصى استثارة مكن يتعرض ليها بتبقى من خلال عينه 
وإيه اللي هو شايفه.. لأن استثارته حسية.. يعني من خلال حاسة النظر 
عنده.. ويشده ويكهربه أي جزء مكشوف أو متجسم من جسم 
البنت. بعكس البنت اللي بتستثار جسديا.. وداعًا بتبص على الجزء 
المتغطي من لبس الراجل.. ولو شافته عريان تقرف جذا. وبما إن صورة 
البنات العريانة عامل مثير وجذاب جذا للراجل ويحب دايا يشوفه. 
فكان طبيعي يبقوا أهم عامل للفت انتباهه والترويج لنجاح أي حاجة. 
واتصدرت البنات العريانة أغلفة المجلات وواجهات الكباريهات, 
ورقصوا جواها.. وهم أبطال الإعلانات (كل الإعلانات حتى ماكينات 
الحلاقة) والفيديو كليب» سواء بيغنوا أو بيرقصوا ورا المغني.. 

وكممثلات إغراء.. وكموديلز في البرامج, والكاميرا تزوم عليهم. 
وعشان كده كمان استغلت شركات الموضة شهوة النظر عند الراجل 
وفننت في التصاميم والتفاصيل» من أول لبس الخروج لخد فساتين 
النوم (فيه آلاف التصميمات للانجيري.. وفيه تصميمات بتثير الراجل 
عن غيرهاء مع إنه نفس جسم البنت). 

فبكل المقاييس كل حاجة في البنت من أول شعرها لصوابع رجلها 
شير الرجل لما بيشوفها (ويمكن ده اللي خلا الأديان يفرضوا لبس معين 
عليهم). بالإضافة إلى إن البنت كمان بتحاول تتفنن ازاي تبقى مثيرة 
بزيادة كمان.. وبعدين تيجي تقولك بص الناحية التانية.. أو تقو لك 
فكر فيا كإنسانة وككيان بشري عندي فكر» مش كحاجة غريزية. 
بس على فكرة العيب مش فيا.. انتي عشان أبرزتيلي جسمك فغطى 
تلقائيّعلى شخصيتك. فلو انتي مظهرك عادي, حاييقى تركيزي كله 
معاكي كشخصية وفكر وكل حاجة.. بس لو أظهرتيلي جسمك كمان 
يبقى انتي كده شتتيني وأبرزتيلي عنصر أهم من فكرك, هو اللي أخد 
انتباهي. وعلى فكرة أنا اطلعت على كل الدراسات النفسية اللي 
اتعملت براء وكلها بتأكد إن البنت اللي لبسها مغري ومثير هي 
شخصية تعشق لفت الأنظار» وتحب تكون موضع اهتمام من اللي 
حواليها. وأكيد اللي حواليها دول هم احنا.. وتركيزنا زي مانتي 
مخططة راح لتفاصيل جسمك مش لشخصيتك!! 


مرة كنت مع واحد صاحبي في فرح» وهو ماشلش عينه من على 

واحدة لبسها كان مثيييير جذا قاعدة قدامنا.. وخطيبته خدت باها 
وجت من وراه وحطت إيدها على عينه عشان مايشوفش البنت. أظن 
هو ده الحل الوحيد!! 


برا الكادر.. 


معظم البنات اللي لبسهم ضيق عندهم نقص. بيبقوا مش حلوين.. 
فبيحاولوا يلعبوا على جسمهم. والحلوين عايزين يبانوا أحلى. بس 
كده!! 

بنات يونيفورم 

تمكن طلب؟ تمكن تدقق في شكل البنات في أي حتة؟! هاء شايف 
إيه؟ شايف اللي أنا شايفه؟ لا لا مش معقولة. البنات كلها بقت شبه 
بعض كده ليه؟! نفس الميك أب ونفس رسمة الحواجب ونفس لفة 
التحجيبة ونفس استايل اللبس ونفس الألوان» وهي هي الكارينا. حتى 
اللينسز نفس اللون. وكله ضارب نضارة همس.. سواء ماركةء أو 
نفس الماركة برضه بس بسبعة جنيه. ليه طول ما أنا ماشى بلاقي نفسي 
غصب عبني بلعب لعبة طلع سبع اختلافات بين البنات؟ إيه ده مش 
احنا المفروض إننا شعب مش متجانس؟ يعني فيه كل الأشكال 
والأنواع والخلق؟ نما دلوقتي ليه البنات كلها بقت نسخة واحدة؟ ليه 
حاسس إن (مصر) انضربت بالنووي وبقينا فجأة في (الصين) أو 

(اليابان)؟! ! 


المفروض إن ربنا خلق كل واحد وليه جماله الخاص. ومن حكمته 
إنه خلق اللي يقدّر الجمال ده برضه. وكله على حسب ذوقه.. يعنى 
فيه اللي يحب البيضا وفيه اللي يحب السمرا وفيه اللي يحب البلوند.. 
واللي بيحب العينين السود الواسعة.. واللي تمرجه أوي الدبدوبة 
الكلبوظة. (تجربة بسيطة.. اتفرج انت وأصحابك على مسابقة ملكة 
جال العام وكل واحد حيختار واحدة غير التانية). إنما اللي حصل 
دلوقتي في (مصر) إن البنات كلها بقت شبه بعض, واختفت عندنا 
ثقافتنا الجمالية. يعني مثلا.. البنت البيضا خلاص هي بيضا والسمرا 
سمرا.. وكل واحدة ليها جمالها الخاص وليها زبوها.. والألون عمرها ما 
كانت ميزة أو عيب. (الريس متقال) غنى وقال البت بيضا بيضا 
بيضا.. و(محمد منير) غنى الليلة ياسمراء وآه يااسمرابي اللون.. (مش 
ملاحظ إن كلهم نفضوا للقمحيين مع إنهم الأغلبية؟).. يعني لا البيضا 
ميزة ولا السمرا عيب.. صح؟ لا مش صح دلوقتي.. كتير من البنات 
السمرا اتقردت على لوها وقرروا التغيير. وبالفعل بقت البنات السمرا 
أبيض من لبن المعيز, بالمكياج وكريمات التفتيح والتبييض وكده. زي 
(مايكل جاكسون) كده. والغريبة إن شكلهم بيبقى غریب كده 
ومقزز.. وتعرف على طول إنه مش جمال طبيعي.. جمال مايع كده 
ويقرفك بدل ما يخطفك. وأفتكر أنا مرة كانت واحدة بيضا بتسلم 
عليا وبصيت لقيت إيديها سمرا.. طبعًا اتخضيت وجريت افتكرهًا 

عفريت. وبعد كده عرفت إها أصلا "مرا بس وشها هو الوحيد اللي 
أبيض. فى الأول استغربت. ونت إن يكون عندها يمحاق. وإن ربنا 
يشفيها وكده.. بس بعدين لاحظت إن بئات كتير أوي كدة. ومكنتش 
أعرف إيه الحكاية لحد ما واحدة من الأشباح السمر البيض دول 
فطمتني وقالتلي على السر. قالتلي بص احنا كل واحدة مننا بتبقى 
ناي عيض ارااتات فرك اجيا لل نا برلر امن CE‏ 
آنا عن نفسي. الكورس اليومي بتاعي مابيخدش دقيقة.. أنا بقف قدامه 
كده وبحط إيدي على عينياء وهو ببتاع كده زي منفاخ العجلة بيقوم 
راششني اتنين كيلو جبس أبيض, لحد ما أبقى فلة. أو لو مستعجلة 
أوي بلبس نضارة الغوص. و آخدلي غطس غويط في جركن بويا أبيض» ‏ 
وأطلع منه إيه بقا ولا رمنى زكي)!! المشكلة مش في الجبس ولا البويا.. 

إن شاء الله تكون بتحط على وشها بودرة تلج جهو النيل.. المشكلة إنه 
مش لايق عليها أصلا.. ولا مع لوهًا. بس هي ليه بتفكر كده؟ 
بصراحة, هل احنا شعب بتردري البنت السمرا؟ اديني كده واحدة 
مذيعة أو فنانة سمرا عندنا يع. . صح؟ طب ما اتمعنا هوليوود؟ ماهو 

السمراوات هناك هم اللي مسيطرين على الموقف.. (أوبرا وينفري) 
المذيعة الأولى في العالم.. ورهالي بيري) الممثلة اللي متصنفة أكتر ست 
مغيرة على قيد الحياة.. ورناعومي كامبل) أشهر عارضة أزياء عالية. 
الفرق بينا وبينهم إشم معنهدمش ثقافة العنصرية اللي عندنا.. 
ماعندهمش المغل التاريخي التراثي بتاعنا 'ياريتني بيضا وبضب.. أصل 
البياض عند الرجالة يتحب" وأتباعه.. "ياريتني بيضا وكتعه.. أصل 

البياض متعه".. و"ياريتني بيضا وعارجة.. أصل البياض فرجه". وعشان 
كده حصريًا في (مصر) تمكن تشوف بنت سمرا وضاربة ميك أب 
أبيض. ومع الحر والعرق والرطوبة وبتاع, الميك أب ساح.. فوشها بقا 
حتة بيضا وحتة سمرا.. وبقت بني آدمة بس متنكرة في صورة هوت 
دوج!! 

وأرخم حاجة لما تيجي تحمل حاجة تقوم مبوظها.. يعني تعميها لا 
تيجى تكحلها. وإن لمسة الجمال بدل ما تضيفلك» تبقى لعنة عليك.. 
لأنك بتتقمص جمال مش بتاعك. وكتير جدًا بنات للأسف بتقع في 
الفخ ده نتيجة هوس التقليد (لايق مش لايق مش مهم). فتلاقي بنت 
بلينسز خضرا ومتكحلة أسود وخدودها صفرا ورقبتها مرا ووشها 
أبيض. استنى عليها دقيقتين وحتطلع نار من بقها!! 

الكارثة بقا في اللبس. ليه البنات ما بتقتنعش إن اللبس مش 
يونيفورم؟ يعني اللي ينفع ليكي ممكن ما ينفعش على غيرك والعكس 
سا لعكس ده مهم أوي علشان النفسنه-. لأن كل جسم ليه اللي 
يناسبه» من لون اللبس وشكله ومقاسه. واختيار المدوم بيبقى المفروض 
إنه مناسب لا بيكون لايق على الجسم ومداري ديفوهاته. يعنى لو 
واحدة طويلة ماتلبسش كعب عالي.. ولو سمرا مثلا تلبس ألوان فائحة.. 
كده يعني. إنما دلوقتي الموضة تزل البنات كلها لازم تلبسها.. لايقة 
بقا مش لايقة, شكلي فيها حلو ولا وحش. مش مهم.. المهم أكون 
على الموضه وخلاص. يعنى فيه منظر صعب أوي رلو بتقرف عدي 


235 


www.1btesama.com Exclusive 


عشر سطور).. البنات الكلابيظ اللي بتلبس بديهات ضيقة أوي 
عليها!! ياساتر يارب على المنظر.. ربنا ما يكتبو عليك. يعني البديهات 
دي أصلا معمولة عشان البنات الرشيقة, وعشان تبين أد إيه جسمها 
متناسق وسمباتيك كده. وده طبعا للبنات اللي بيحافظوا على 
جسمهم.. اللي بيفطروا توست بزبدة وعصير برتقال. إنما بقى تلافي 
بنات مابتقمش من على حلة المحشي لد ما تنهج» وعايزة تلبس بدي 
ضيق!! وطبعًا ما أحكيلكش.. المنظر واضح.. البادي حايفرقع من 
الدهون والشحم المرطرط. فتلاقي "البظابيظ" باظة من كل حتة. . من 
بطنها وضهرها واجناها.. وحاجة تقرف. (بالنسبة للجناب ساعات 
بحس إنهم رفارف). وطبعًا هي فاكرة إا كده بالبظابيظ دي بقى إيه.. 
البنت السكسي الثيرة اللي حاتسطل الشباب وتوقعهم عند رجليها. 
والشباب دول أصال اللي هما مستنيين أي مزه مبينة أي حاجة تعدي 
عليهم. أول ما بيشوفوا المنظر ده بيحسوا فجأة بالإيمان والورع.. 
ويبقوا عايزين يروحوا يجروا يجيبوا للبت ملاية تستر نفسها بيها!! 
أصل إيه اللي حايغري الولاد في القرف ده؟؟! ولا هي البنت فاكرة إن 
كل حاجة فيها مغرية, بدهنها بشحمها بكرشها ببظابيظها!!! احنا مش 
في معمل لبن. مش لازم اللي يبقى جيل على غيرك يبقى جميل عليكي. 
وبنفس مبداً الكلابيظ والبظابيظ والباديهات.. لو عندك تقرس 

ماتلبسيش بنطلون ضيق. لو رجليكي مألفة من الحبوب والتقوب» 
غطيها. لو شعرك عفن وريحته طلعت بعد عاشر يوم من ساعة 
ماسشورتيه, اغسليه. ماتعذبيش البشرية معاكي.. 

وياريتنا يعني بنقلد بعض واحنا مغمضين عينينا وخلاص. لا كمان 
بقينا نلبس واحنا في غيبوبة كاملة كمان. بص كده على العلامات 
والكلام اللي مكتوب على كل التي شيرتات والبديهات البناي - 
والولادي برضه منكرش-.. يعني انتشر أوي صورة كده لراس أرنب 
أبيض وودانه طويلة ولابس ببيونة.. ودي ماركة البلاي بوي ر /8131 
ل01): وليا معاه موقف. مرة كنت في مول في يوم وشوفت بنت 
لابسة كويس وشكلها مدي على محترم» بس لابسة بادي عليه الماركة 
دي. اترددت أروح أقولها ولا لأ بمكن متعرفش . المهم تشجعت 
وروحت قلتلها: أنا مش قصدي أعاكس والله ولا حاجة.. بس معلش 
هو سؤال رخم وحشري.. بس هو إيه اللي مرسوم على البادي بتاعك 
ده فردت كده بتناكة: ده أرنب. قلتلها: أرنب! قالتلى: ايه هم منعوا 
الأرانك؟ قلتياء ل ابا بس ده ع ازنك تلتاق هق بر عتا ده 
أرنب خواجة وصايع أوي. لقيتها مش فاهمة برضه . قلتلها: من الآخر 
دي ماركة مجلة البلاي بوي.. ودي أشهر مجلة إباحية, بتتوزع في 65 
دولة في العام. البنت وشها اتخطف وجاب ألوان من الكسوف. وكان 
هاين عليها تقلع البادي حياريت طبعا-, وبقت ماشية حاضنة شنطتها 
مغطية بيها المار كة. بعد كده اخضيت من وباء ماركة البلاي بوي اللي 
انتشرت بطريقة رهيبة على البديهات والبنطلونات والشنط والساعات 
والإكسسوارات واستيكرات العربيات.. والناس ماتعرفش دي أصلا 
بتاعة إيه. وكان ليا واحد صاحبي متدين» راح يتقدم لواحدة من أسرة 
متدينة برضه أوي.. وهو في عز تفاصيله مع أهلها على فرح إسلامي 

من غير اختلاط ومسخرةء وأناشيد بدل الأغاي وبتاع» فجأة دخلت 
عليهم البنت بالشربات.. وأول ما شافها اتنفض من مكانه وقعد 
يصرخ: أستغفر الله العظيم.. أستغفر الله العظيم. أهلها استغربوا: فيه 
إيه يابني؟ قعد شرشحلهم: انتو بشتغلوئ؟ فرح إسلامي إيه واحروسة 
لابسة بادي عليه (جيفارا)!! والبنت طبعًا واقفة مزيملة» لا تعرف 
(جيفارا) ولا خيارة.. ده هي فاكراه (هابي سلامة). 

يعني مش عارف ليه لابسين حاجة مش عارفين معناها! والمشكلة 
إا بتنحط في مواقف بايخة أوي.. يعنى موقف حصل قدام عيني لا 
بمكن أنساه.. كنت متشعبط في المتروء وفجأة معت زعيق وخناق بين 
أجانب ومصريين. إيه ياسيدي اللي حصل؟ اللي حصل إن واحدة 
مصرية محجبة عادية جدًاء واقفة وواقف جنبها واحد سايح أجني. 
فبيكلمها بيقرلها بالانجليزي طبعًا- ده ببلاش ولا بفلوس؟ فهي مش 
فاثمة. فواحد من اللي واقفين بيعرف انجليزي سأله عن قصده.. فقاله 
الأجنبي إنه عايز يتفق ياخدها تبات معاه في الفندق. فطبعا الواد اتجنن 
من الكلمة, لأن البنت باين إا حترمة جدا. فترجم للناس اللي واقفه 
فالناس سخنت.. وقعدوا يشتموه وحلفوا ليرجعوه بلدهم متعلم 
الأدب ويعرفوه إن مش المصريين اللي يتعلم عليهم. والسايح ياعيني 
واقف مذهول مش فاهم فيه إيه.. لحد ما اتجمعوا حواليه والواد قاله: 
استشهد بقا على روحك, ولا شوف انتو عندكو بتقولوا إيه قبل ما 
تموتوا. فالراجل تقريًا حس بالموقف وقالهم: أنا عايز أعرف إيه 

المشكلة؟ البنت لابسة ن شيرت مكتوب عليه ' 108 d¥‏ 2ع 300 | 
5 اxua»عء"‏ -يعني أنا مستعدة لأي علاقات جنسية-.. وأنا 
بسأها ده بفلوس ولا ببلاش!! طبعًا الناس اتسمرت في مکافا من 
الكبسة. والبنت اللي كانت اة لاه على وشه بالشبشب لقت 
الناس بتبصلها باحتقار» وعمالين شتا فيها من نحت لتحت.. 
فعيطت وخلعت!! 


وليا صاحبي سافر عندهم البلد بيزور قرايبه الفلاحين» وكان 
حايغمى عليه لما شاف بنت عمه لابسة بادي مكتوب عليه " 3111 | 
international hooker‏ 30". فقال لعمه: انت عارف بنتك 
مكتوب إيه على هدومها؟ مكتوب أنا عاهرة دولية!! البنت طبعًا 
راحت مصوته. والراجل طبعًا اتنفض ونزل بالأقلام على بنته: ازاي 
تبقي في أولى إعدادي وبتبرطمي انجليزي ولابسة كده؟؟ ونزل فيها 
تلطيش وهو بيسأها: عاهرة.. عاهرة؟!! فصاحبي قاله: لأ ودولية 
كمان.. فخد له قلمين بالمرة!! 

مش احنا مهوسيين بتقليد بئات برا؟ طب البنات بره معتزين أوي 
بلوشم. وما بيلبسوش الحاجة غير وهي لايقة عليهم وعارفين معنى أي 
بالعربي مثلا.. ياريت بقا نقلدهم في الحاجات دي. صدقوبي مش عيب 
إننا نقلد.. كان فيه واحد كده عدى على الدنيا دي اسمه رابن 
خلدون).. وكان من ضمن نظرياته إن "المغلوب مولع بتقليد الغالب". 

وطبيعي بما إننا احنا المغلوبين والمتنيلين على عينا يعني نقلد.. بس لا 
نقلد نقلد صح.. ونقلد اللي يناسبنا. اغا هنا طول ما احنا عايشين 
عشان ننحت عميابن وخلاص. حانبقى نكتة وفرجة للناس كلها. لأ 
لقت شوية كلمات وعبارات وأنا بر صدها من الشارع مكتوبة على 
هدومن ترعبك من كتر ما هي أبيحة. لقيت مثلا "170006 303 1".. 
يعنى آنا عارية. و"0166/655ا801".. يعني فاجرة. و"لاو5لا1!]".. يعني 
وقحة. وحاجات أصعب من كده بكتير.. مش بالاجليزي بس لا 
بلغات تانية كتير. وكله لابس بس محدش فاهم. وعلشان تعرفوا إنهم 
بره خيبتهم السبت والحد. واحنا خيبتنا بقية ايام الأسبوع. إن 
الموضوع مبقاش بديهات وبنطلونات.. دي وصلت للعايات 2 
والإسدالات. يعنى عادي جذا نلاقى واحدة منقبة أو لابسة عباية 
مکتوب على ظهرها "006 ۴|1۲۲" .. يعي غازلبي. أو ' مععمم 
"woman‏ أر ."Buy me’‏ أو ."Hot girl"‏ 

أنا طبعا حاسس ومتواقع ال البنات لما تعرف معنى الكلام اللى هم 
لابسينه ممكن يكرهوا نفسهم لحد آخر يوم في عمرهم. بس تفتكر إنهم 
بعد كده لسة حايقلدوا تابئ" أكييد.. أمال حانبقى عام تالت ورابع 


وعاشر ازاي بس؟!! ده كلام! ! 


برا الكادر.. 


مفيش حاجة اسمها تقليد أعمى.. بس فيه حاجة اسمها تقليد أهبل. 
))4 

لأنك بتقلد حاجة مش شبهك! 


www.ibtesama.com 
منتديات محلة الإبتسامه‎ 

إيشاربات الغفران 


في القرنين ال15 وال16 الميلاديين» كان الجهل والتخلف هو 
صفة شعوب الأرض. وكانت الكنسية أفضل من استغل هذا التخلف. 
وأصبحت هي المتحكمة في البشر. وأقنعتهم بأن القسيس هو رسول 
لله في الأرض» ومن يُغضب القسيس لن يدخل الجنة على الإطلاق. 
لذلك كان القساوسة اة يستعبدون العامة في مقابل أن يرضوا 
عنهم. ومرت الكنسية في ذلك الوقت بضائقة مالية عصيبة وأوشكت 
على الإفلاس» فاخترعت شيئا جديدًا تحني كنورًا من وراءه» وهو 
صكوك الغفران. قطع من الجلود والأخشاب لابد أن تشتريها حتى 
تدخل الجنة. فافعل ما تشتهي من المعاصي والخطاياء واشتر في النهاية 

بضعة صكوك غفران لكي تحجز مقعدك في الجنة. أيوه زى قناة الناس 
كده بالظبط. 

مش عارف ليه افتكرت موضوع صكوك الغفران ده وأنا ببحلق 
لي الحجاب الاستايل بتاع الأيام دي. يعني بقى الطبيعي أوي تلاقى 
بنت لابسة بنطلون ضيق جدًا أوي. وبلوزة مجسمة حاتتفرتك عليهاء 
ول نفس الوقت محجبة. يعني منها شكلها متدين وراضية ربنا ولابسة 
الحجاب ومقضيه فريضته. وني نفس الوقت عايشة وبتلبس على 
الموضة المفتوحة زي البنات اللي مش محجبة!! 

الحجاب في حد ذاته مش حاجة جديدة. وزمان كنا عارفين نوعين 
من البنات؛ يابنت محجبة, والحجاب باين تفاصيله وملاحه على بقية 
هدومها.. يابنت مش محجبة. ولابسة براحتهاء لأا مش مرتبطة 
بالحجاب. والاتنين مقبولين في مجمتعنا وبيس يعني.. بس فكرة المكس 
بين الاتنين دي وظهور الحجاب الاستايل» فكرة لم تر النور ولا المية إلا 
في أيامنا السودة دي. ومش صدفة إنك تشوفه.. ده بقى تقريبًا شبه 
اليونيفورم الرمي للمحجبات دلوقتي. وأكيد ليه تفسير.. وبالذات إنه 
حاجة مش عادية.. ده كائن مشوه ومخلط ولقيط وغريب. 


وجهة نظر تقول: إنه اتولد من القرف اللي البنات عايشينه بسبب 
الولاد. فالبنات خلاص جابوا جاز. ومش عارفين يعجبوا الولاد ازاي. 
بنات الكليبات دلوقتي لحست دماغ الولاد.. وإن الولاد دلوق لا 

يجوا يختاروا بنت في زحمة البنات دي؛ بيبقوا مهووسين أكتر بالبنات 
اللى بِيبيّنوا جسمهم ورشاقته وجمال تفاصيله. والبنات اللي مش محجبة 
ولابسين فري أوي هم كمان محدش معبرهم.. وفالوهم إن الولاد مش 
حاييصو لكوا بصة جد دول بيتفرجوا عليكو بس. لأن الولد لما ييجي 
ختارء بينقى البنت الختشمة!! فامختشمة حاسهد إا مش مرغوبة. واللي 
لابسة من غير هدوم حاسه إن سوقها واقف. ومن هنا جت الخلطة 
٠ 7 E: 7 5‏ ۾ 30 0 5 1 9 ق 

ال براقي الختراع ي الالفية الال ووا تحر رو ود 
وصلى على النبى في قلبك يامؤمن. قالك إيه.. قالك آه.. قالك 

الاتدبن في واحد.. الاحتشام والاستايل. 

1 5 218 0 95 ١ 3 | 4 1 و‎ 

ووجهة نظر أخرى تحاول تفسير الموضوع اجتماعيا من خلالنا 
احنا. وهاتستهترش بينا.. فاحنا سو ماشاء الله علينا- أروق شعب تمكن 
تعاشره. لا منشدد زي (إيران). ولا متفتح زي (أمريكا). احنا في 
النص.. بنرقص ع السلالم. احنا تمكن تلاقينا بالعباية في العمرة. وبعد 
شهر في المصيف وبالشورت كمان. واللي هو يوم الخميس روتانا 
سيدا وقناة الناس يوم الجمعة. وف رمضاں متحجبين. وف العيد 
بعدها بكام بيرم مسيّبينها. واللي هو تقرا دعاء الامتحان وتقرا الفاحة, 
وبعد جمس دقايق تبتدي الغش. حيث شعارنا هو ساعة لقلبك وساعة 
لربك . بس تقريبا الساعة دي ممكن تبقى مكس. ونجمع الاندين مع 
بعص فى نفس الوفت. فممكن تلافى البنت الحجبة ببنطلون برموده 
حزق -واحدة فالتلى انه قال وعليه بادي نض كم. أو جد عند 

الركبة أو تحتها بشوية مع بادي كارينا مبيّن الأب وير. أو عباية مجسمة 
جدًا ولا أجدعها فستان نوم!! 


الكلام في الموضوع ده مش حصة دين ولا درس في الأخلاق.. بس 
مادام بنتكلم عن رمز ديني. فلازم نعرف إنه مش لعبة.. وإن ليه 
شروط؛ مختصرة في إن لبس البنت المحجبة لازم يبقى لا يصف الجسم 
ولا يشفه. إغا الحجاب بالمنظر اللي احنا شايفينه ده, حجاب عايز 
حجاب!! 


حد يعرف إيه المغزى من الحجاب؟ الحجاب معمول علشان يغطي 
الشعر. لأنه مثير وملفت. فمنعًا للفتنة كان لازم يتغطى. حتى لوكان 
تأثير إثارته قليل. فيعني مش معقول نغطي أقل حاجة مثيرة» ومن تحت 
الحجاب نبين الإثارة نفسها. . أي منطق ده!! 

أنا هنا مش بارس الدعوة» ومش حا مح لنفسى بالتدخل في حياة 

حد الدينيةء زي ما أنا ما أسمحش لد إنه يتدخل في حيا. وكلمة 

حرام وحلال مكافها کتاب ي بس أنا مستفز جدًا 
بصراحة من الموضوع دى من الناحية المنطقية فش أكتر. وعندي 
هاجس بسيط بس: طا لما انتي خديٍ قرار في حياتك, يبقى لازم تبقي 
مقتنعة بيه وقد مسؤليته. ياإما ماتخديهوش من أساسه. لأنه فيه قرارات 
ماتقبلش العك. وشايف الحجاب من فوق ومفيش أي حجاب من 
تحت» زي بالظبط أما تنول الشارع وانت لابس قميص كلاسيك على 
بنطلون بيجامة!! وباعتبار الببت الحجبة طالما اتحجبت فامنت إنه 

فريضة. فلازم تعامله نفس معاملة فروضها التانية. ماينفعش نتوضى من 
غير مانغسل وشنا.. ماينفعش نصلي من غير ما نسجد.. ماينفعش 
أغطى شعري بحجاب وأنا لابسة كل حاجة متناقضة مع الحجاب. 

طيب مش يمكن يكون العيب في قرار الحجاب أصلا»! 
العشوائية عندنا. ومنتهى ابل واللامنطقية لما البنت وهي في تانية أو 
تالتة ابتدانى تتخنق بإيشارب ماتعرفش أصلا معنا ولا إيه لزمته ولا 
فايدته. غير إنه بيميّرها عن الولد!! وحتى لو مش في ابتداني.. لو في 
نانوي أو فى الجامعة, أو بعد كده كمان حتى.. فكرة فرض الأهل على 
البنات إفها تتحجب أصلا مش صح. وهو اللي ثمكن يخليها تعمل كل 
حاجة وحشة نابعة من شخصيتها. وتلرّقها في الحجاب.. لأا لبسته 
كعادة وخلاص. في الآخر يقولك ادي ياسيدي احجبات. والمفروض 
إن الحجاب يتعامل كحشمة زيادة تدل على العفة والأخلاق. مش 
جرد حتة قماشة لوا يمشي مع الطقم اللي لابساه. عشان كده قرار 
الحجاب لازم البنت هي اللي تاخده بنفسها وتقرره بكامل إرادشاء يوم 
ما تحس افا عايزه تتحجب وإنحا أد مسؤليته.. وإكا بقرارها ده بقى 
لازم عليها تحترمه وتحترم قواعده. وحاتنفذها ومش حتنضم جروب 
ايى حجاب. 

ولو حنتكلم بالحق. فيه بنات محجبات لبسهم مقزز ومقرف ومش 


مدي خالص على وقار حجاب.. وفيه بنات تانية كتير مش محجبات 

سي قرم کر اجات ا ن 
محجبة اللي واخدة راحتها في اللبس» بس مؤمنة إفها لو اتحجبت لبسها 
كله حايتغير ويناسب الحجحاب. 

نظرية نص العما ولا العما كله وحاجة أحسن من مفيش» دي 
نظرية فاشلة جدا مع الحجاب الاستايل. الحجاب ياحجاب يابلاش. 
وممكن تعتبروها دعوة مني خلع الحجاب على فكرة, إذا كان حايبقى 
ستايل ودوب حتة إكسسوار زيادة؛ وحاتفضل البنت تشوهه وتشوه 
صورته. بلبسها في المصايف طقم استرتش عليه وتسميه مايوه شرعي 
ومايوه عرفي. ومحجبة عمالة مزر مع الولاد في نص الشارع وكفك 
وبتاع.. وتقولك الإسلام دين سلام واجتماعية. وامحجبة اللي بتجامل 
صحاهما وقرايبها والبشرية كلها بالرقص في الأفراح والرحلات عشان 
تدخل السرور على قلب أخيها المسلم. والحجبة اللي قاعدة على 
القهوة حطة رجل على رجل ومابتشربش شيشة تفاح ولا خوخ ولا 
كنتالوب ولا الحاجات الخفيفة دي؛ لا دي بتطلب معسل.. لأن المسلم 
القوى خير وأحب إلى الله من المسلم الضعيف!! 


برا الكادر.. 


الإيشاربات دلوقتي لازم يطلع منها نص الشعر. معت إنه الموضة 
الجاية حيبقى لون الإيشارب لازم يبقى لايق على لون الشعر!! 

(محمد كارينا) ليس شخصًا من وحي خيالي» بل هو أحد أعز 
أصدقائي. متعلم وجامعي ومثقف وإنسان طبيعي جدا. ولو كنت 
تستغرب من اسمه فهذا ليس اسمه الحقيقي.. مع أنك قد توصلت 
لنصف الإجابة. ف(كارينا) ليس أباه أو أمه حتى.. ولكنه لقب أطلقناه 
عليه لعشقه ووهه بتلك البديهات الاسترتش المجسمة البناتية المسماة 
بالكارينا. فهو يدمن مشاهدة أذرع البنات وهي ملفوفة بحنيه في 
الكارينا. وما أن تسير معه في أي مكان حتى تلتقط عدسات نظاراته 
السميكة أي ريحة كارينا في المنطقه فيصاب بنوبة جنون مؤقت. حالة 
من الهوس غير طبيعيةء تبدأ أعراضها بتشممه مكان البنت اللي لابسه 

كاريناء ثم نظرة ثاقبة فاحصة متفحصة ها ولدراعاقاء ليصل بذلك 
الأقصى لذاته الدونية المتوحشة. واعمل حسابك إن أي مشوار تافه 
يستغرق عدة دقائق تمكن أن يصل لساعات وساعات بسبب عدد 
الوقفات اللي ممكن تقفها ورمحمد) بيشوف شغله وبيكشف على 
الكارينا.. واللي في حد ذاتها أكتر من وقفات حداد جامعة الدول على 
شهداء (فلسطين). لذا وأنا خارج معاه علي أن أختار الشوارع بعناية 
شديدة بحيث ميكونش فيها بنات خالص من ذوي الكارينا. وكذلك 
منعت على نفسي وعليه السرمحة على قهاوي الصعاليك في وسط 
البلدء وأخدته للكافيهات امحترمة الغالية بتاعة ولاد الناس.. لأفهم 
مابيلبسوش كارينا أصلا.. بيبقوا لابسين بديهات حالات أو كت. 
وهو بالمناسبة لا تغريه بتانًا البنات اللي دراعاتًّا مكشوفين من هنا لسبع 
سنين قدام. لأن السر في الكارينا أا تخلق فيه إثارة غير طبيعية.. فهي 
تجسم الذراعين كما لو كانت تغلف قطعة شيكولاتة طرية بورق 
سيلوفان. فتصبح مثل الجيلي. وبا مناسبة تان هو له وجهة نظر خاصة 
جذا في البنت.. فهو لا يراها كائنًا طبيعيًا زيناء ولكنه يراها عبارة عن 
سائل تجمد قليلا!! 

هو ذواق جذا.. لا تعجبه أي كارينا والسلام. أو بمعنى أصح أي 
ذراعان محشوان في الكارينا.. فهو مجنون بعنف بالدراعات المتوسطة 
الحجم. ويراهم كما يصفهم دائمًا بأنهم "ملبن". بينما يكره الذراعين 
الرفيعتين.. ويراهما صباعين بقسماط ليس أكثر. أما أكثر ما يكرهه 

فهي البنت الكلبوظة اللي تلبس الكارينا.. فهو يقف دائما في نص 
الشارع يبعّلها ويضحك ويقولى عندها رجلين تحت ورجلين فوق. 
وتمكن أن تتطور قلة أدبه, فيقف يعاكسها مشاورًا على أحد ذراعيها 
ويصيح: ويقولّك مفيش لحمة في البلد!! 

هو منقف جدًا.. خاصة في موضوع باديهات الكارينا.. يحفظ 
قصتها عن ظهر قلب. إا أصلا باديهات حديثة بدأت تستخدم منذ 
عام 2000 للعيبة الكورة تحت ن شيرتاتهم في المباريات» علشان 
تحفظ درجة حرارة الجسم ونشاطه طول وقت الباراةء وخاصة بين 
الشوطين. واستخدمتها أشهر فرق أوروبا زي (مانشستر يونايتد) 
و(أرسنال) و(تشيلسي). وني سنة 2004 قررت واحدة اسمها مدام 
(جين بارك) وجوزها (سانج لي) في (لوس أنجليس) إنهم يطوروا من 
استخدام الكاريناء خاصة إا اتصنفت على إها لبس رياضي بنان» 
خاصة لممارسة الجري والسباحة. فطوروا منها وعملوا أشكال جديدة 
من الكارينا تسخدم كملابس داخلية -لانجيري يعنى- تحت المدوم أو 
هدوم داخلية يتقعد بيها في البيت وتتلبس في أُوَض النوم يعني.. 
وخاصة إا مثيرة جدا. وفكرقا إِنها تتلبس وكإن اللي لابسها مش 
لابس حاجة. 

بس هنا والحمد لله بنفرح بأي حاجة جايّلنا من بره -وهم كمان 


بره بيعملوا حساب ده كويس--.. وبقت الكارينا اليونيفورم الرمي 
بتاع البنات هنا؛ سواء المحجبات حو أساسي مش نافع مع الحجاب 

خالص- أو غير المحجبات. بس هنا بتتلبس كابس خروج مش 
لانجيري.. وبتتلبس مع الباديهات الكت أو الفساتين الحمالات أو حتى 
لوحدها من غير حاجة. ده غير البنطلونات البرموده الكارينا على 
جيب نص شبر. يعني بقت لانجيري من فوق ولانجيري من تحت. والعبي 
يا(هبة) في الليلة المهببة. هكذا يعلق (محمد) دائمًا بسخريته من البنت 
المصرية. 

ولكن هل رمحمد) صديقي مريض؟ هل يعاني من مرض نفسي؟ 
حاولت أن أبحث عن حالته في علم الأمراض النفسية فوجدت مرضًا 
امه (الفتيشية).. وهو الوله بمدوم البنات بشكل يجيب مرض نفسي. 
وفي ذلك قرأت عن شاب أمريكي اسمه (توم هايتز) عمره 20 عامًا.. 
من (نيويورك). هذا الشاب -ربنا يعافينا ويعافيكوا- كان مدمن تجميع 
هدوم البنات الداخلية. في البداية كان في زيارة لإحدى قريباته 
وذهب خلسة لأوضة نومها وجمع ما يستطيع من الأندرويرات 
وخباهم في هدومه. ولا من شاف ولا من دري. وكانت هذه الملابس 
هكذا بدأ هوسه هدوم البنات يزيد ويشعل رغبته الجنونية ومر ضه 
الغريب. فبدأ يتسلل ليلا كل يوم إلى بيوت جبرانه ليسرق الملابس 
الداخلية لأي بنات فيه.. وكل يوم تصحى المنطقة على قصة سرقة 
بيت جديد واختفاء الملابس الداخلية للبنات اللي فيه. كل يوم نفس 
الموضوع ونفس القصة ونفس الحكاية.. لحد ما الحتة كلها بقت ملط 

وكلهم بيدرَرُوا على ابن العريانة اللي بيعمل كده. (هاينز) لم يكن 
إنسانًا طبيعيّاك وم يكن راض أو فرحان باللي بيعمله.. فكان بعد كل 
سرقة يشعر بالندم الشديد والخجل من نفسه على فعلته الحمقاء. ولكن 
لا يمر الليل حتى تزيد ضحاياه من النساء. وتزيد غنيمته من هدومهم. 
وقد كتب مرة على مرآة حمام أحد البيوت اللي سرقها "أرجوكم 
اقبضو عليا.. فأنا لا أستطيع التحكم في أفعالي". وأخيرًا تم القبض عليه 
بعد أن خلى كل بنات وستات المنطقة يباتوا وهم لابسين كل هدومهم 
الداخلية علشان مايلاقيش حاجة يسرقها. وعندما هاجته الشرطة 
وجدت في غرفته أكثر من 1500 قطعة من الملابس الداخلية للبنات. 
والمنطقة كلها اتجمعت في الأوضة» كل واحدة بتتفرج وتقيس وبتنقي 
هدومها.. واللى ما يشتري يتفرج.. في مشهد يشبه كثيرا سوق العتبة 
عندنا!! 

القصة م تمر عليا عادية كما مرت عليكم.. بالعكس, فقد خلقت 
لي خوفًا ورعبًا وقلقا على صديقي (محمد كارينا). فهل من الممكن أن 
يتحول لرهايتر) التابي؟؟ هل من الممكن أن يتحول لحرامي كارينا؟ 
أتخيله يقعد بالليل مستني الناس تنام ويتشعلق على المواسير متسحب 
ويدخل أوض البنات ويفتش في الدواليب على أي كارينا ويهرب لبيته 
عشان يخي البضاعة: ويرجع تابي يسرق بيت تان» لحد ما تصحى 
(مصر) في يوم ماتلاقيش كارينا. وتقرر البنات ساعتها إا تستغنى 
أصلا عن الكاريناء وحتترل الشارع كده هه -دي كانت أصلا بتحرر 

ومقرفة-.. وساعتها سيصاب الولاد بنوبة بكاء جماعي لأعصامم اللي 
باظت.. ويقولوا وها بيتشحتفوا: فينك ياكارينا باللي كنتي ساترة 
بنات (مصر)!! 


برا الكادر.. 


معت إن فيه بنات بتحط الكارينا من ضمن قابمة الجواز دلوقتي؟؟! 

ب 
٠ ٠9 4 ٠‏ 
آنا ليه مسقط بنطلونى 
فى ليلة خيس قانمة السواد هي الأولى لي في (مصر) بعدما قررت 
الاستقرار بعد سنوات غربة ثملة وبينما أسير أنا وصديقي 5 أحل 
الشوارع نترنح من التعب. صرخت فيه فجأة: 
- انت شايف اللي أنا شايفه ده؟ 
رد عليا باستهتار: 
- قصدك على إيه؟ 
- يابني الولد اللي ماشي مع البنت اللي هناك دى.. 
بعد نظره طويلة: 

آه بصراحة البنت جامدة أوي.. 

أنا بغيظ: 

- ياكلب البحر بقولك الولد.. 

- آه.. آه.. اللي ماشي مع البنت الجامدة.. ماله؟ اسلكهولك 
وغخنطف البنت؟ 

- لأ ياعم إيه الجو ده؟! الولد تقريبًا بنطلونه واقع خالص, 
وبوكسره الأحمر منور أهه. 

فدقق صاحبى النظر وقالي وهو مسطول من الضحك: ياخبر.. ده 
البنطلون شكله حيسيبه ويجري. لو قلته بخ حيبقى على الأرض. بس 
حنعمله إيه يعني؟! 

- يابني هو اللي ممكن يكون قاصد.. 

- ياعم قاصد إيه؟ أما انت عبيط أوى. أنا حروح أقوله. . 

وفعلا روحتله: لو سمحت يامعلم كنت عايزك ثانية واحدة. الولد 
بص للبنت وبصلي كده من فوق لتحت وقالي: بص من الآخر 
حاتقولي أنا مش من هنا وفلوسي وقعت وعايز فلوس عشان أروّح 

فابتسمت كده وقلتله: لا لا معايا فلوس متخفش. عايزك بس في 

حاجة تانية.. البنطلون واقع والبوكسر نصه باين وانت مش واخد 
بالك. فتحسس الولد بنطلونه وقالي: عادي يامان.. ما أنا أصلا اللي 
مسقطه. فرديت بذهول: انت اللي مسقطه؟! فتدخل صديقي وكلم 
الولد: يامان معلش احنا آسفين.. صحبي بس مهيس والدنيا هربانة 
منه.. وآسفين على الإزعاج. ووبخني صديقي.. قالى: مش قلتلك 
مالناش دعوة؟ شفت طلع هو اللي مسقط البنطلون. رديت وأنا 
لازلت مندهشا: أيوه مسقطه ليه يعني؟؟! رد صديقي باستظرافه المعتاد: 
أكيد مكنش بيذاكر . فقلتله: أه.. عشان كده مدلدله في الصيف يعنى. 
مش طالبه لطافة خالص على فكرة. 

روحت البيت وأنا الشيطان عمال يلعب في دماغي باذ عيش 
أكيد الولد ده مكانش عارف إن بنطلونه واقع واتحرج ج قدام الحتة اللي 
كانت معاة. لا ا بس ازاي مش حاسس؟ طب الو اللي بیدځله ده؟ 
أبوه أيوه أنا كده عرفت.. هو أكيد مسلخ -عنده تسلخات يعني- من 
الحر والعرق وكده ل ل 
شوية. أيوه هو ده السبب المنطقى الوحيد لتسقيطه البنطلون. 

تاين يوم كنت رايح أصلى الجمعة. وبسبب الزحمة وكده الناس 
بتفرش في الشارع اللي جنب المسجد علشان تصلي فيه. المهم وأنا 
رايح ومتأخر وحالتي بالبلاء ولسه داخل كده كلوز على الناس وهم 
بيصلواء ولسه بجري عليهم لقيتهم بيسجدوا.. وفجأة كل البنطلونات 
اترفعت وظهر عرض أزياء للبوكسرات.. أحر وأبيض وأسود.. علم 

(مصر) كده كان بيرف ف قدامي . وأول مرة أقرف من (مصر) كدة.. 
لأن المنظر كان رهيبييب. بس إيه ده؟ ياشار أسود.. هي (مصر) كلها 
متسلخه؟!! وأستغفر الله العظيم. وربنا يساحني كنت سرحان ومش 
قادر أركز في الصلاة. إيه اللي أنا شفته ده؟ وسرحت بخيالى كده 
وقلت تخيل واحنا كده في الجيش.. وقامت حرب. والبنطلونات 
مدلدله كده وأصوات الدبابات والقذائف شغالة.. والواحد مننا 
مقضيها تنطيط, وكل شوية يرفع البنطلون علشان يعرف يجري. أما 
جيش العدو بقا فالجنرال اللي مسؤول في جيش الإخوة الأعداء هناك 
ماسك المايكروفون وعمال يزعق في عساكره: صاعقه.. اضرب في 
الهدف أبو بوكسر موف قلوب. طيران.. اقصفلي الكتيبة أم بوكسر 
عبي مخطط. مشاه.. اقبضلي على كتيبة بوكسر (جيفارا) وهام 


رهاين. 


بالليل كان عندي ميعاد مع ناس حبايي مشفتهمش بقالي زمن.. 
والحمد لله لقيتهم كلهم ماشيين بيزحفوا من بنطلوناقم الساقطة. 
فسألتهم: ياجماعة حد فيكو سأل نفسه.. أنا ليه مسقط بنطلوي؟؟! 

رد صحبي وهو متنرفز.. قالي: بص ياكابُو أنا بلبسه مواسم.. مش 
كل وقت. يعني الصيف الجو بيبقى نار جهنم كده.. والواحد بيبقى 
حتاج منافل شوية برضه. قلتله: ياعم وانت مغلب نفسك ليه؟ مانت 
مكن تحط شوية تلج في البوكسر من ورا وخلاص. 

أما صاحبي العايق فرد وقالي: أنا عن نفسي باخدها كشياكة. 

البنطلونات كلها دلوقتي نسخة من بعض.. إنما اللعب على 
البوكسرات يامعلم. البو كسرات ألوان كتيره. غير أشكاها.. فيه 
شفايف وقلوب وجماجم وكوتشينة وبنات عريانة. وعلى فكرة أنا 
بوكسرانَ أغلى من بناطيلي نفسها.. فحرام تتدفن كده ومحدش 
يشوفها. . خليها تاخد فرصتها یامان. 

أما صاحى المسهوك فقالي: بص يامان.. أنا مش مهم تكون لايقة 
عليا ولا مش لايقة.. منظري حلو ولا مقرف.. المهم إئ أكون لابس 
زي (اللهضبة). عشان هو قدوتنا في اللبس.. وهو عارف إيه اللي 
يناسبنا ويكون جامد علينا. انت يابني مشفتش البوستر بتاعه الأخير 
ولا إيه؟ شوفت البوكسر كان تحفة ازاي؟ ثم أنا مقتنع بوجهة نظره.. 
إن اهتمامك بالمؤخرة حيخليك داعا في المقدمة. 

خدت تنهيدة كبيييرة وقلتلهم: ياجماعة خضيتون والله عليكو.. 
كنت بحسبكوا بقيتوا منهم. تَنَحُوا كلهم: من مين ياعم؟ قلت: طيب 
بصوا ححكيلكوا. البناطيل الساقطة دي بدأت قصتها من أواخر 
التمانينات كده في السجون الأمريكية.. لا اتمنع استخدام الأحزمة في 
السجن عشان المساجين كانوا بيستخدموها في الخناقات أو يخنقوا بيها 
نفسهم وينتحروا. ولما خرج المساجين للحياة اتعودوا على عملية 
تسقيط البنطلون دي.. ولقطها منهم مغنيين الراب والهيب هوب في 
التسعينات وبقت موضة.. خاصة بين الشواذ جنسيًا اللي أعجبوا بيها 
أوي: وحسوا إا بتعبر عنهم.. لأنه من أُسُس تسقيط البنطلون إنك 


صد 

تبين بوكسرك.. وده فيه أحلى إيحاء لشخصياقم وميوهم. وانتشرت 
موضة البنطلونات الساقطة جذا بين الشواذ. لدرجة إمم بدؤوا يعرفوا 
بعض من خلالما في الشوارع والأماكن العامة من غير مايروحوا 
النوادي الخاصه بيهم. ولا امجمتع الأمريكى ثار على الظاهرة دي» 
اتفرضت القوانين بمعظم الولايات في (أمريكا) بالسجن ست شهور 
وغرامة لحد 500 دولار للي يسقط بنطلونه. ووقف مجتمع الشواذ 
هناك بعنف ضد تطبيق القوانين دي. ومع إن تمكن تكون موضة 
البناطيل الساقطة منتشرة بين المراهقين العاديين في (أمريكا), إلا إن 
الانطباع والتصنيف الأول للي لابس البنطلون الساقط هو إنه شاذ 
جنسيا. لدرجة إن مطرب الراب (دوي) عمل حملة كبيرة ضدها.. 
وعمل أغنيه بيقول مطلعها "ماتسقطش بنطلونك.. إلا لو كنت شاذ". 
أصحابي كلهم ا ولقيتهم من سكات كل واحد بيرفع بنطلونه 
بشويش وروَحُوا ورجعوا تاي وهم لابسين جلاليب!! 

الصدمة فعلا لما تدخل محل هدوم رجالي. ويجيلك سكته دماغية من 
اللي ممكن تشوفه. التي شيرتات مخرمة وغرقانة ترتر.. وقمصان حرير 
منسلة. والألوان إيه بقى.. عي وفوشيه وكل الألوان اللطيفة دي. 
عارف انت لا تجيلك زمللة وتسأل البياع: هو مفيش حاجة رجالي؟؟!! 


هي طبعًا حرية شخصية. كل واحد يستر نفسه باللي هو عايزه. 
بس هو مجرد إحساس مقرف بيجيلك إن الهدوم الرجالي بقت مسخ.. 
اتحولت لحاجة بين الرجالي والبناي. وأفتكر صديق ليا.. أستاذ ورئيس 


بيب بسي موس يبب سس سا سس 

قسم في الهدوم الرجالي بتاعة التقاليع والموضة دي. وكان عندهم فرح 
ناس قرايبهم وصحبي ده من الناس اللي تنقطك.. يقعد ساعتين بس 
يلبس. وبينما هو بيمارس عادته وأبوه في انتظاره علشان يروحوا مع 
بعض الفرح, خرج صحبي بحتّة قميص مزركش غرقان ترتر وألوانه 
عجيبة وفاتح أول سبع زراير. وأول ما أبوه شافه قعد يضرب كف 
على كف وقاله: يابني انت بتستهبل؟ انت لابسلي بلوزة اختك ليه؟ 
هو جر شكل وخلاص؟! ابتسم صديقي ليتكلم فقاطعه والده: ثم ل 
أشوفها أصلا.. ازاي تلبس بلوزة زي دي؟!! إيه كمية الترتر ده؟ 
صحبي قال: يابابا افهمني. . فقاطعه أبوه: أفهم إيه أنا قلت مليون مرة 
إن لبسها يتعدل.. يعني الناس لما تشوفها لابسة البلوزة دي تقول عليها 
خارجة من بيت رقاصة؟؟!! صحبي حاول: ياباب إديني فرصة أشرحلك 
بقا.. البلوزة دي قصدي القميص ده أصلا يكنصبي أنا. سأله أبوه: 
بخصك انت إزاى يعني؟ انت بتعصيها عليا ياواطي؟ حاول صحي تالي: 
يابابا لا لا القميص ده رجالي وبتاعي أنا. وفجأة تسمر الأب في مكانه 
وجحظت عيناه, وتوقفت يداه عن الحركة, ثم جلس مهبودًا على 
الكرسي خلفه. واندفع صديقي نحوه: بابا بابا انت داخل على شلل 
ولا إيه؟ فهمبي. و يرد والده بكلمه. واندمج صديقي في وصلة من 
البكاء والعويل تحت أقدامه: خلاص يابابا.. ياين ياب يابئ.. مش 
حالبس ترتر تابي. . يابابا سامحني متأفوَرش بقى. وإذا بالأب يقوم فجأة, 
وبحركة بملوانية يلتقط عصاية المقشة التي كانت بجانبه» ويلسوعه على 
أنحاء جسمه» حالفا بأغلظ الأيمان إنه لن يصطحبه للفرح إلا إذا لبس 

جيبه مع البلوزة!! وبالفعل.. وطبيعي.. وكما توقعت.. م يخلعم صديقي 
القميص ول يذهب للفرح» في عناد واعتراض واضحين. ومن يومها 
قرر أبوه تأديبه بطريقة جديدة.. فناداه وسأله: انت امك إيه؟ قاله: 
(غمر) يابابا. فرد أبوه: وأنا حعرف أخليك تسترجل ازاي. قاله: إيه 
يابابا حتجيبلي ببريل؟ قاله: لا.. بس من النهارده امك (يسرية). 
صحبي كان حايعيط. . قاله: لا والنبي يابابا طب خليها (رشا). قاله: : هو 


مافيش غير (يسرية). 


ومن يومها كل ما أتصل بيه باباه يرد عليا: أيوه ياعمو (يسرية) 
موجودة؟ يقولى: آه بس بتحلق دقنها!! 


برا الكادر.. 


تخيل وانت مسقط بنطلونك, تفتكر إنك نسيت تلبس البوكسر!!! 


أوباااا. 

الطريق إلى قلب الرجل 

سؤال يؤرقني كثرا.. لاذا تلعب البنت دائمًا على شهوات 
الرجل؟؟ 

في البداية بتتفنن البنت وبتعمل في نفسها البدع في شكلها علشان 
تلفت انتباه الولد اللي ينطس في نظره.. حتى تثير في الرجل شهوته في 
البحث عن الجمال. لأن ربنا خلق جال الراجل في حاجات تانية غير 
شكله.. بس خلّى عينه حلوة ويعرف يشوف الجمال: ويقدرُه ويكتب 
فيه كتب وأغاي. وطبيعي لما بيشوف واحدة حلوة بيتكهرب 
ويتخطف. فالرجل بطبيعته بصباص يحب ويعشق بعينيه.. والبنت 
عارفه ده.. فتقعد تتفنن في الجمال لحد ماتبقى بنت خالتها. ميك أب 

محترم ولبس ببين أنوثتها على قد ما تقدر. واللمسات بقى في 
الإكسسورات والحركات. حتى تزغلل عينه وتلعثم فمه وتربكه 
وتدغدغ مشاعره من أول نظرة (ولو تاخد بالك حتلاقي البنات كلها 
احلوّت اليومين دول).. وتشعر هي باللذة الكبرى وهي ترى إحساس 
تتنيحه من الإعجاب با.. تشعر إنه الآن رهن إشارهًا.. تحت 
استعبادها. خاصة عندما تلاحظ إنك مش شايل عينك من عليه 
فترميك بنظرة كده كلها دلع على تقل على إعجاب. وانت طبع 
اقطلت أصلا ومفضوح وباين على وشك. وطبعًا هذا المجهود الجبار 
اللي عملته مش هباء يعني.. البنات أذكى من كده. إنما هى طريقة 
مضمونة جداء وخطة متقنة ومجربة للوقوع بعريس محترم. واصطيادة 
من قفاه عدل, للجري وراها والارتباط ها. واوعى تصدق البنت اللي 
تقولك أنا بمتم بنفسي علشان عايزه أشوف نفسي حلوة. تعالى اتفرج 
عليهم بعد الجواز شكلهم بيبقى عامل ازاي! ماهو خلاص بقا 
حايهتموا بنفسهم ليه؟!! ما الفاس وقعت في الراس!! 

وبالفعل يتقدم الرجل للقرب منها ويقروا فاتحة أو خطوبة أو شبكة 
حتى.. هنا بقا الببت عارفة إن الولد كده دخل على منعطف تاريخي.. 
أصلها لسه برضه خطوبة مش جواز. يعني لسه الفرصة قدامه يكت في 
أي لحظة. وهنا تلعب البنت دور عمرها.. تحاول بقى توريه إن عندها 
حاجات مش عند حد.. وإن كلها أوبشتر.. ونحن نختلف عن 
"الأخرون" والجودة. فتلاقي البنت هنا بتختار لبسها بعناية شديدة 


سس مم 

وتدقيق فظيع. وماتفهمش غلط.. مش إنه يبقى محتشم لا سمح الله.. لا 
لا اللبس اللي يجسمها كويس.. ويبيّن إمكانياقها كبنت. وطبعًا هو 
ياعيني يحاول طوال الوقت التحكم في أعصابه من اللبس ده. فيطلب 
منها وهو مغمض عينيه وباصص في الأرض -مكسور- تغيير لبسها ده 
علشان عيب مايصحش كله. ولا يريد طبعًا أن يصارحها إن هدومها 
المحرقة دي تتعبه نفسيًا وتؤرقه عصبياء كإن شوية كلاب سعرانة 
بتجري ورا بعضها في دماغه. ولكنها دائما ما تتحجج.. فمرة إنه جاي 
يزورها في البيت. ودي هدوم البنات في البيت وكده.. وإذا كانت 
ملابس خرو تقنعه إفنا أوسع حاجة لقنها في الحلات. وتقوله في 
سهوكة وخبث فظيع: انت عارف بقا الموضة المنيلة بتاعة الأيام دي.: 
ده أنا مخنوقة منها آخر حاجة.. وموصية أصحاب الحلات أول ما 
يتزلوا الهدوم الواسعة يتصلوا بيا على طول. وهي أصلا بتنقي هدومها 
أصغر نمرتين تلاتة.. طب ليه الكذب يعني!! 

ويحاول الشاب المسكين أن يتأقلم مع الأمر الواقع ويتحكم أيضا في 
أعصابه اللي باظت زيادة, ويتحكم في حواسه وخاصة عينيه.. فيحاول 
أن يتجنب النظر ها ولجسدها.. خاصه إنه تتسرب منه نظرات خبيثة 
تندفع منه غصب عنهء فتلتقط ما تلتقط. ثم يحاول استعادة تركيزه 
ووعيه الذي يشعر أنه يفقده تدرييًا. وي نفس الوقت تشعر البنت 
عفعولها الجبار القاتل, تماما كمفعول الفسيخ في التنويم.. فتزيد من 
الشعر أبيانًا وأبيانًا زي ما بيقولوا.. وتسوق فيها وتحاول بحركاتها 

وإعاءاهًا الشيطانية نحريك غريزته.. فتلامسه أو تقاربه, ثم تبعد فجأة. 
همس له في أنوثة: امسك إيدي وعديني من الطريق.. وهم أصلا 
ماشيين على الرصيف. والله مانت واكل غير من إيدي ياروحي.. 
وإيده اللي تنشل راحت فين؟! اقفل لي سوستة البلوزة.. أو اقفل لي 
زرار البادي من ورا.. وهي بقالها نص ساعة بتفك فيه!! 

امهم مع تكتيكاتها تهتز إنرعات الرجل وتختل.. ويسيل العرق على 
جبينه وعلى خدوده» مع أنفاسه الساخنة المتلاحقة. وتوتره اللي باين 
على رعشة جسمه. وهي تراقبه بعينيها في خبث» وتراقب حالة غليانه 
فتريد أكثر وأكثر من دلعها المميت القاتل. وعندما ينهار ويختل توازنه. 
ويقرر فجأه أخذ وضع الاستعداد للانقضاض على فريسته. فتلتصق به 
وتضع يدها على فمه. وتوشوشه بصوت خافت مليء بالأنوثة: نۇ تۇ.. 
في الحلال!! 

ولا يجد الرجل مفرًا من الزواج.. لأنه يؤمن جدًا بمقولة (أوسكار 
وايلد) "الطريق الوحيد للتخلص من الشهوة.. هو الخضوع لا" 
وكذلك يؤمن بأن خير البر عاجله وكده. ولكن هل ستتركه هي ينول 
أي حاجة من البر ده أو الحلال اللي هي وعدته بيه حتى بعد 
الجواز؟؟!! 

بالطبع لا.. لأا عرفت عن تجربة وخبرة سرًا عسكريًا استراتيجيًا 
عثل نقطة ضعف الرجل القصوى. وبالطبع لن ترحمه حتى تحقق كل 
طلباها ورغباها ورغبات أهلها كمان.. والمشهد القادم يشرح. 

هو بالبيجامة الموف الحرير معطرا نفسه وقابعا تحت البطانية يدخن 
بشراهة.. ينتظر شينا ما على نار. بينما هي تتعطر هي الأخرى على 
كرسى الكومودينو أمام مرآهًا العملاقة. وتتفحص منظرها النهائي 
الذي ستطل به عليه. وفجأة تقفز في حضن زوجها الذي مل من 
الانتظار. ولكنه استيقظ في تلك اللحظة. فيرمى سيجارته في أي داهية 
ويلتقطها بسرعة الصاروخ في حضنه ولا (الحضري) في عز أيامه.. 
ويبدأ في تقبيلها بنهم وشغف. وبعد ثوان تنجح هي بعد مقاومة عنيفة 
أن قرب بوجهها عنه» وتقوله في حنيّة وهي تتلمس ملاحه: 

- كنت عايزاك في حاجة.. بس خايفة تكسفبي.. 

- ياشيخة ده وقته بذمتك؟ ويحاول أن يضمها مرة أخرى. 

- (تفلت منه) مانا ياحبيي مابعرفش أتلم عليك طول النهار. 

- طب ياحبيبتي أديني معاكى أهه. اؤمريني شبيكي لبيكي.. 

- عايزاك ترود مصروف البيت شوية. علشان محسش إنى 
متكتفة في المصاريف.. 

- (جماس) بس كده؟؟ حاضر من عينيا الاتنين. ويحاول 
حضنها. . 

- استنى بس.. كنت عايزاك في حاجة كمان.. 


- ربحماس أقل) خيبير!! 

من هنا ا مغرب وانت ابقى جيبني من هناك. 

- ربملل) حاضر حبقى أجيبك. ويحاول محاولة يائسة أخرى.. 

- | استئى بس.. بص بقى مادام وافقت إيدك على 150 حنيه 
أجيلها شوية كيوي وكاكا. 

- 150 جنيه علشان شوية كيوي وكاكا؟؟ ليه يعني؟! 

- ياحبيبي ما عشان أمريكانى.. 

- هي رأمريكا) دي مش سايبانا في حالنا؟ حتى في أوضة النوم؟! 
بصي سيبك من (أمريكا) خالص علشان المقاطعة. خدي 20 جنيه 
وظبطيها حرنكش.. ها ولا إيه رأيك؟ (يحاول ويحاول). 

- ياحبيى حرنكش إيه هي شبانزي؟ ثم صحيح نسيت أقولك.. 
هدومي كلها قدمت.. لدرجة إن بقيت مكسوفة ألبسهم. فيه فستان 
أسود سواريه روحي حاتطلع عليه. . هو ب350 جنيه. . أنا مکن 

8 ينظر للسقف وياخد نفس عميييق ويحاول كتمان غضبه: 
حاضر. ويحاول هذه المرة الاقتراب منها يائسًا.. 

- طيب هو انت يرضيك أجيب الفستان من غير شوز تليق 
عليه؟ 

- إيه ده.. انت نمت يا(إبراهيم)؟ طيب تصبح على خير !! 

والله الفيلسوف (برن دان فرانسيس) كان عنده حق لا فرق بين 
الجبس مدفوع الثمن والجنس المجابي» بأن الأول أرخص بكثير. 

ولي صديق متزوج ولمض.. أعطان زبدة خبرته في هذا الموضوع. 
قالى ياأخي لا.. لا تظلم المرأة فهي غير الرجل بيولوجيا في عمليه 
الاستثارة. وهناك العديد من الأدوات الميكانيكية التي تزيد من شهوة 
النساء الجنسية. . ومن أ*مها المرسيدس بز 380 51 المكشوفة!! 


والآن انظر لهذا المثل الكارثة: "أقرب طريق لقلب الرجل معدته". 
ياله من منطق قذر ودنيئ فعلا!! هاهي المرأة تلعب على شهوة الجوع 
والتلذذ بالطعام, لكي تظل واثقة من وضع قبضتها الحديدية على 
الرجل» وخضوعه لها مى قرص عليه ألم الجوع وشقت عصافير بطنه. 
ومش فاهم ليه الغلط في الراجل.. يعني إذا كان أقرب طريق لقلبه 
معدته» يبقى أقرب طريق لقلب المرأة هو جيب الرجل طبعًا. فعيب 
أوى اعتبار الرجل على إنه كرش ماشي على الأرض.. واستغلال المرأة 
لشهوته الطبيعية في الأكل زي بقية الكائنات -وطفاسته شوية يعني في 
الأكل- علشان تذله وتكسر عينه. يعني لوعايزه منه طلب أو خدمة 
اوعى بقى.. تلافي صوائ البشاميلات واللحوم والطواجن.. وأكل 
متكلف اي مزاج عالي أوي. ولو بقى مش راضية عنه» ببقى 

ه.. وطول الأسبوع تونة وبيض وبطاطس مقلية. 


www.1btesama.com Exclusive 


وليت الأمور تقف عند هذا الحد من شهونٍ الجنس والجوع» ولكن 
انظر للكبيرة وهي شهوة وغريزة الأبوة. فالمرأة من وهي على الكوشة 
لا تفكر إلا في كلام أمها وصحباقا "خلفي عيل واربطيه جنبك". 
فلكي تضمن المرأة الرجل وولاءه ها طوال الوقت. وطاعته وعدم 
زوغان عينيه. لا تحاول مثلا أن تحافظ على جاها بعد الرواج أو 
تحتوي زوجها بالحب والحنان ومتخليهوش ييض بره.. لا سمح الله.. 
الحل الوحيد إا تربطه بعيل من صلبه. نفس منطق ربط العيل الشقي 
في رجل السرير بالظبط عشان مايهربش. كل ده علشان يقر 
عيل منه. حتجيبهوله بالذل. ومش عشان الخلفة.. لا علشان تربطه 
بيها طول العمر. طيب افرضي هو خلاص مش عايزك ياستي» لازم 
يستحملك ويستحمل قرفك علشان مخلفاله عيل؟؟!! 
أرجع تاب وأسأل: لاذا تتفنن المرأة في اللعب على أوتار غرائز 

الرجل؟؟ لماذا تمشي كل أمورها بمنطق لوى الدراع؟؟ 

سؤال تجد إجابته حصريًا عندها. ولكن السؤال الذي أعرف 
إجابته ويخصبي. هو لاذا يتزوج الرجل؟ أو لماذا قد يفكر في الزواج؟ 

إذا كان على الأكل, فمفيش أسهل ولا أسرع من الديليفري.. 
ومبقاش مقتصر على السندوتشات والكشري.. بقا فيه مطاعم 
متخصصة في الأكل البيتي» من الرز والمكرونة والبامية والملوخية.. إل 
طب يتجوز علشان شغل البيت؟ بعشرين جنيه يجيب واحدة تخليله 
البيت فلة.. وعلى الأقل مش حتصدعه أسبوع بعدها من الأهات 

والوجع والشكوى من التنضيف. وبالنسبة للجنس» بسيطة.. إذا كان 
متدين فالصوم حل كويس أوي.. وإذا كان صايع يبقى مُزة ب50 
جنيه من جامعة الدول وشكرًا. وإذا كان على العيال ممكن يخطف أي 
عيل عايزه» وبالشكل والجسم والنوع اللي يختاره.. يعني مايبقاش 
بالحظ والبركة زي الجواز. ولا يجيب عيال ليه أصلا؟ الأجيال اللي 
جايه كلها بلطجية وصيع!! 


كل دي بصراحة أسباب فاكسة.. 


إنغا يتزوج الرجل لأنه يبحث عن حضن المرأة واحتوائها.. تلك 
الكتلة الرومانسية الساخنة التي تتلقاه من شقاء الدنيا وقرفها. يتروج . 
الرجل ليبحث عن الحنان والحنية التي افتقدها وودعها منذ صغره.. 
منذ أن بلغ العاشرة وأصبح عيب إنه يقعد على حجر أمهء أو ينام في 
حضنها.. واستقل بغرفته بعيدًا عن إخواته البنات, احتراما 
لخصوصياتم. ومهما تعب عليه أن يتحمل.. لأنه ولد. ومهما توجع 
عند المرض لا يصرخ.. لأنه ولد. حتى إذا مات له صديق أو قريب أو 
خرج من قصة حب فاشلةء ما ينفعش يفضفض ويعيّط.. لأن ثقافتنا 
بتقول الراجل ما بيعيطش. مع إن (تشرشل) رئيس وزراء (بريطانيا)» 
اللي غيّر العالم في القرن العشرين, الشخصية الجبارة دي كان بيعيط 
على أقل حاجة!! 

الرجل كائن في قمة الرومانسية والإحساس» وليس حيوانًا كما 
تعتقد المرأة. لماذا لا تخاطب فيه مشاعره وأحاسيسه» بل وتحاول طوال 


/0 


www.1btesama.com Exclusive 


الوقت جاهدة أن تراوده عن شهواته؟ 

هكذا هو الرجل. تربى على هبدأ إن الشقاء له والراحة للبنت. 
لذلك فهو يظل طوال عمره ييحث عن ذلك الحنان الذي يفتقده, 
ويحتويه من مشاكل عمله وأزماته النفسية. ينتظر تلك الطبطبة على 
كتفه.. ويشتاق لكلمة "معلش بكره حايبقى أحسن". تماما كالطفل 
الصغير. ولماذا كالطفل؟ الرجل فعلا طفل كبير. مهما تغيرت صفاته 
وأحجامه. كلمة رقيقة تذيبه.. وكلمة مستفزة تنطط العفاريت أمام 
وجهه. ونزار قبا بيفول "قل لي» ولو كذبًاء كلامًا ناعمًا.. قد 
کد ناي تا ااا ال 9 
تستطيعسي» بعك أن تتشفهمي» أن الرجل 
جيعهسم أطفال' . فالرجل يتزوج ليجد الطيبة والحنية. . جد 
من تسأل عليه باستمرار وتطمن عليه. المرأة هي التي يلازم حضنها في 
مرضه.. وهي الكائن الوحيد الذي يستأمنه على دموعه.. والتي لا 
تستغرق في النوم أبدًا حتى يكون بجوارها على السرير. الكائن الذي 
يتأ عندما يتوجع هو.. التي تدعمه عند تعثره. . ومصدر إمام حماسه 
حتى يقف مرة أخرى على رجله. هي التي تشكره على كل مجهود 
يبذله من أجلها.. كما تُشعره بامتنانها وبفضله عليها دون أن تنطق 

عندما تعامل المرأة الرجل كبني آدم.. إنسان من لحم ودم.. وتعرف 
أد إيه هو حساس ورقيق ورومانسي جدا حتى لوعايش دور الأسد.. 
وتخاطب مشاعره وأحساسيه. وماتعاملوش على إنه حيوان عنده شوية 

غرائر.. ساعتها حتاخد منه 5 حاجه هی عايراها. بالعكس. دي 
حاتمتلكه ويبقى زي الخاتم في إيديها. 


أكثر ما يلفت انتباه الرجل في إعلانات (أريد عريسا). بعد بيضاء 
ورشيقة القوام. هي طيبة القلب وحنونه. 

هو احنا بوشين 
أحاول أن أجاوب على هذا السؤال الرخم.. فحاول أن تساعدي» 
وتعالى نفكر ونحلل سوا.. 
انظر حولك وألق نظرة. فهذا رجل الدين احترم الذي تتسابق 
الأفواه لتقبل يده لأنه المفترض أنه رسول الله ف الأرض. نجده متورطا 
في فضالح جنسية تصل للشذوذ. والداعية الشهير الذي تصل أرباحه 
للملايين من أجل أن يجعلنا نتوب» طيب هو حايتوب امتى؟ وثالث كل 
مساعديه من أجمل وأجمد البنات.. من أول السكرتيرة والاستايلست» 
وحتى السواقة.. مش الله جميل يحب الجمال؟؟ بالمناسبة قابلت شخصية 
إعلاميه دينية شابة كبيرة جا والناس كلها بتحترمه» بس لا قعدت 

معاه في مكان عام لقيت ألفاظه وطريقة تعامله مع الناس في منتهى 
البذاءة.. حاجة تانية خالص غير اللي الناس بتشوفه على التلفزيون. 
وبحكم عملي كصحفي سألته: انت مش شايف نفسك شخصية 
متناقضة؟ رد عليا بجملة واحدة فيها المنطق كله.. قالى: ولا تناقض ولا 
حاجة. بص» بلاش نقدس الناس وبعدين نتصدم فيها!! يمكن مش 
قصده على نفسه بس.. مش يمكن قصده على صديقه الفنان الملتزم 
ا وقلع و ادي وعطى اچ وبعد كام شه لقنا 
فضيحة غلطته مع واحدة على لسان كل الناس؟!! 

ودي راقصة تتلاعب وتتراقص وتدغدغ شهواتك وانت لا تفكر 
فيها إلا بكل ماهو حرام تصرح دائمًا أنها قبل أن تبدأ نمرها تقرأ عدة 
آيات معينة من القرآن الكريم. حتى يبارك الله في ليلتها. وأنتيمتها 
مطربة الإغراء والإيحاءات الجنسية لا تفوت برنامجًا أو حوارًا ها إلا 
وتصرح بأن نجاحها ماهو إلا توفيق من عند ربنا. الله أعلم. يمكن توفيق 
عبد الحميد. أما النجمة السينمائية الفظيعة. والتي تكون مشاهدها 
قميص النوم مع البطل على السرير حوالي تلت الفيلم» فتقرأ أخبارا 
عن تعطيل تصوير فيلمها بسبب سفرها لأداء العمرة» وعودقا قريًا 
لاستئناف التصوير. أكيد ربنا حايتقبل. . الفيلم طبعًا!! 

أما ذلك المطرب الحنين الذي يظهر أمامك في رمضان في كليب 
وهو مذلول. حيموت نفسه من العياط من التقوى والخشوع. وعمال 
يدعي ربنا يتوب علينا وير هنا.. ومفيش أيام وييجى العيد وتلاقيه هو 

هو بنفس حنیثه في كليب تابي.. بس بين شوية مزز بالبكيني. ومذلول 
برضه.. مش عارف يختار أحلى واحدة فيهم. أما مطرب الكباريهات 
الأول فمالوش في الدعاء والتواشيح والكلام ده. مش لأنه خايف يبقى 
منافق لا سمح الله.. لا لأنه مابيعرفش يقرا الفاتحة أصلا. لذا قرر أن 
يبني بتحويشة عمره من النقطة مسجد محترم. وكان بيفكر الأول يعمل 
الدخول بالمشاريب لأنه كلفه جامد, بس الناس أقنعته إنه ما ينفعش. 
وأنا والله شخصيا حصل معايا موقف ولا في الأفلام بتاعتنا.. كان 
عندي ميعاد مع مطرب شعي شهبر في كباريه معروف في المحرم لإجراء 
حوار صحفي معاه. وطلعت للدور الثابي أستناه لما خلص لأن الدور 
الأول عبارة عن قاعة الديسكو. وأنا بتمشى مع الويتر في الدور التاين 
لقيت مكان فاضي يتوسط المطبخ وغرف الانتظار. فبصيت للمكان 
أحاول أن أستوعبه.. وتقريبا حس الويتر يري فحاول إنه يساعدي 
ويقضي على تخميناي. فقالى: على فكرة ياأستاذ دي مصليّة!! نزلت 
عليا الكلمة كالصاعقة. مصلية!! لا والله؟!! هنا؟!! ربنا يقوي إعانكو 
ويفتح عليكو ويخليهولكوا في الآخرة!! 

تخيل معي شاب زي الفل يروح جري يلحق العشا في الكباريه, 
وبعد كده ينزل في الديسكو يستفتح بكاسين -بيسمي الله طبعًا قبلها 
ويشرب الكاس على تلات مرات-. وبعدين يتعشى مع الأخوات 
برضه اللي جايين يسهروا. واحنا دين سلام. يعني مفيش مانع من شوية 
بوس وأحضان أخوية يعني. وبعدين يقوموا يهضموا بشوية رقص 

شرعي» على أناشيد دينية محترمة. أو على أسوأ الفروض, حايرقصوا 
على أغنية صباح "بيقولولي توبي.. توب توبي توبي". وإذا حلا قدر الله- 
واحدة من إياهم عر ضت عليه تروح معاه البيت وكده فلازم يطلع 
يصلي ركعتين قيام ليل» وركعتين استخارة» ويشوف حايقرر إيه.. 
علشان لو حايعمل حاجة يبقى قبل الفجر. علشان إن شاء الله من غير 
مقاطعة هو صايم تابي يوم!! 

وبص كده للصحف القومية العريقة بتاعتنا.. تلاقي في مقدمة 
صفحتها الأولى خبرًا هاما "الرئيس الأمريكي يبعث قنئة للرئيس بتاعنا 
بمناسبة المولد". مانشيت صفحة أولى كإنها حاجة محصلتش يعني. مع 
إا حاجة مش مخصوص ليناء دى برقيات بتتبعت مجاملة لكل رؤساء 
ومسؤلي العالم. ولكن بعد صفحتين على الأكثر تلاقي اهجوم على 
ازاي؟؟ حتى صديقي الذي كان شعلة من نار في حركة كفاية. وقضى 
أيام شبابه في المظاهرات والوقفات الاحتجاجية منددًا بالاحتلال 
والظلم الأمريكي. لاعئًا سلسفيل اللي جابوها.. واستحمل التعذيب 
والسحل علشان يفضل يشتمها.. كلمني علشان أقابله في المطار قبل ما 
يسافر (أمريكا). لأنه كان مقدم على هجرة وخلاص مسافر. واحد 
تابي خالص!! وبناسبة (أمريكا).. ازاي طول عمرنا بندرس من 
الحضانة لحد الجيش إن (إسرائيل) هي عدوتناء ونعدي نلاقي علمها 
بيرفرف على النيل بتاعنا؟؟! مش فاهم لحد دلوقتي احنا أعداء ولا بينا 

سلام! صحيح نسيت أقرلك بمناسبة السلام اللى كل دول العام 
مصدعانا بمؤتمرات وأنشطة عن نشره.. كفاية إنك تعرف إن أكبر 
إنتاج وصناعة وتجارة إدرارًا للدخل في العالم.. هي صناعة السلاح!! 


وده المسؤول احترم الوقور اللي بتشوف علامات النور على وشه 
وكل كلامه عن الشرف والأخلاق ومثيلاتها. تقرى عنه بعد فترة هو 
م مفبوط ي رو أكيد فهموه غلط. . كان لسه واكل 
وقالهم فين الشاى بتاعي. افتكروها رشوة. أما رجل الأعمالء رجل 
البر والتقوى وصاحب الفضيلة.. بالصدفه تعرف إنه زعيم عصابة, 
وباعت بلطجية يقتلوا واحدة مغنية حبّها ونفضتله. أما بقى اللي . 
فضحوهم وسيحوهم في الجرايد والإعلام. اللي هم الناس يعني اللي 
بتحارب الفساد في البلد.. أنا كنت معجب بيهم أوى» وكنت حاسس 
إنهم الأمل بتوعنا. ومصدّق الشعازات اللي بيحفظوهالنا. بس ل 
دخلت الوسط الصحفي واحتكيت بيهم لقيتهم فاسدين أكتر من اللي 
بيكتبوا عنهم بمراحل. اللي مظبط علاقات مع ده علشان يضرب في 
ده.. واللي مابيكتبش عن فساد ده علشان بيديله إعلانات.. وده 
بيعيئله قرايبه. كله بيزدنس ومصاح. آه زي ها أقصد كده بالظبط. 
0 من اللي بيحاربوا الفساد في بلدك, هم أصلا فاسدين!! 


أما الأحزاب والحركات السياسية اللى هى بتتصدى دابا للفساد 
ده. وما بتفوتش فرصة تشتم في النظام. علشان شايفه إن دكتاتوريته 
هي السبب في الفساد ذه كله. وماورهاش شغلانة غير إا تنادي 

نزلش من كرسيه من أكتر من عشر سنين. غير طبعًا إن الكلمة الأولى 
والأخيرة لرئيس الحزب -اللي هو كان بينادي بالديموقراطية من 
شوية-. وغير الكوسة والشلة والعائلية اللى مغرّقة الدنيا عندهم!! 

ربعا تمزمز ببقك وانت مستغرب» وتقول لنفسك دي عام واحنا 
عام تانية. رعا تتهمهم بالمرض النفسي وانفصام الشخصية. بس هل 
امجتمع نفسه اللي احنا عايشين فيه ده مش بوشين»؟؟ 

ازاي سواق الميكروباص أو سواق التاكسي معلق على إزازه 
وإكصدامه ا شاء ای" و "یارب احفظني' و"أنا ف هل يارب" 
وسب الدين في بقه مع كل بلعة ريق؟!! 

وازاي متدينين أوي حتى في عز معاصينا؟ واحنا بنسرق فلوس أو 
بنسرق سؤال في الامتحان أو بنسرق أي حاجة عيب من اللي بنحبه» 
بنقول يارب سترك. ده أنا معت واحد بودي بيتفق مع بنت ليل على 
سهرة وبيأكد عليها ميعادهم: نتقابل 2 إن شاء الله؟ قالتله: 1ه بإذن 
الله!! رکز كده.. بإذن الله حانعصى الله!! 

بتروح تصيّف طيب؟ في المصايف -والشعبية تحديدًا- زي 
(اسكندرية) ورجمصة) ورراس البر) لقيت حاجة غريبة؛ إن معظم 
البنات مصيفين على الآخر. لابسين حمالات وشورتات وحاجات من 

هذا القبيل يعني. بس لودققت في ملاحهم أو اتعاملت معاهم أو مع 
الأسر اللي معاهم حتلاقيهم فلاحين وشعبيين؛ أو حتى طبقة متوسطة. 
يعني لو كانوا في بلدهم تمكن يلبسوا حاجة زي كده؟ ولا علشان في 
بلدهم الناس عارفاهم» وهنا محش يعرف حد؟ زعلان ليه.. مش فيه 
مثل بيقول "البلد اللي ما يعرفكش حد فيهاء اعمل مابدك فيها"؟ لسه 
مش فهمني؟ يعني لو سافرنا (أمريكا) مثلا. حانبقى بنفس التزامنا 
وأخلاقناء ولا خلاص القيود الاجتماعية اللي خنقانا غارت» ووشنا 
التاني المدفون جوانا حايطلع.. ونطبق المثل الأمريكي الظريف اللي 
بيقرل " When you are in Rome do as the‏ 
0 8017305". يعني عندما تكون في روما فافعل مثلما يفعل 


أهلها!! 
طيب ممكن سؤال شخصى شوية.. انت مش شايف نفسك 
بوشین؟؟ 


طب.. ليه وانت قاعد بتتفرج على ميلودي ومندمج بشدة» وم رکز 
بكل حواسك وانتباهك على مغنية عمالة تتأوه وتتمرقع وتستفز 
مشاعرك الجنسية؛ وأول ما أختك تيجي تتفرج جنبك تقوم في لمح 
البصر قالب على الجزيرة أو قناة الناس؟! 

طيب انتي ليه وانتي قاعدة منهمكة أوي مع الفيلم الرومانسي 
الأجنبي أو العربي» وجت بوسة سخنة بتفضلي تتفرجي بنفس تركيزك 
وتوهانك, مع إن لو حد قاعد جنبك بتغيري القناة لحد ما البوسة 

تخلص؟!! 

طب سؤال تان يامعلم: انت شايف إن لغتك مع صحابك في 
الشارع أو في خروجاتكو هي نفس لغتك في البيت أو مع خطيبتك؟! 
يعني تقدر تقول الألفاظ دي في البيت وانت بين إخواتك وأهلك؟ 
مايصحش طبعا. طب ليه بيصح مع أصحابنا؟ 

طيب انتي تقدري تقولي نكتة أو حكاية قليلة الأدب سمعتيها من 
صحبتك الأنتيم لمامتك؟ ولا المفروض إنك مؤدبة؟ طب مادام مؤدبة 
جمعتيها ليه من الأول؟ 

تاي . . 

هل احنا بوشين؟؟ 

أعود فأطرح السؤال وأستر جع حكايتين معتهما من أصدقائي.. 
أحدهما مسلم والآخر قبطي. الأول حكى لي عن مشروع خطوبة 
تقليدية لبنوتة. والدها لا يكتم صوت القرآن 2 محلهى وهو تاجر 
معروف في السوق باحترامه ووقاره. أما أم البنت فوظيفتها هي تحفيظ 
القرآن للبنات في المسجد الرئيسى للحي. أما البنت نفسها فمن الوهلة 
الأولى أصلا ينفطر قلبك لا تراه من احترام باهت على مظهرها 
وشكلها. وبعد فترة من علاقته بيها انفصل عنها لسبب ساذج جدًا.. 
طلب عبيط كانت بتطلبه منه.. كانت تلح عليه إِلحاحًا رهيبًا إنه 
يطلعلها شقتها علشان يفرفشوا ويعتبرها زي مراته بالظبط. وده تحديدًا 

كان في العشر الأواخر من رمضان, لأن الحاج والحاجة كانوا في 
العمرة!! 

أما صديقي القبطي, فقد تعلق ببنت لدرجة الجنون. كان لا يراها 
إلا في الكنيسة. متدينة لدرجة غريبة. وحاول أكتر من مرة يفتح معاها 
كلام.. وكل محاولاته باءت بالفشل من شدة احترامهاء وإهها مش بتاعة 
تعارف والكلام ده وعندها أهل وبيت تمكن يدخل منه. فتعلق ها 
أكثر. ونوى بجدية الزواج منها. ولكن حظه العاثر كان في صباح ذات 
يوم في دورة رياضية في الكنيسة.. وبيفتح باب إحدى غرف الكنيسة 
ليغير ملابسه ليجدها شبه عارية مع شاب في منظر لم يصدقه ولم. 
يستوعبه إلى الآن!! 


تفتكر.. إن مظهرنا ممكن ما يدلش أصلا على شخصيتنا خالص؟ 
يعني ثمكن تلاقي واحدة لبسها مش كويس خالص وخليع لأقصى 
درجةء اللي هو تمكن تحكم عليها إا منحلة, وتلاقيها حترمة ومؤدبة 
لأقصى درجة.. وتلاقي بنات تانية لبسهم فضفاض والأدب حاينط من 
عينيهم» وهم من جواهم كوم زبالة؟! 

معنديش إجابة» بس تمكن أحكيلك حاجة.. 

زي مانتو عارفين, انتشرت جدًا جدًا الكليبات الجنسية المصرية 
المصورة بالموبايل. ومعظم أبطاها بنات محجبات ومنقبات حوالحجاب 
طبعًا بريء منهم-. ولكن أثار انتباهي كليب تم تداوله على موبايلات 
الشباب بصورة رهيبةء ما جعل بطلته أشهر من (هيفاء وهبي). الفيلم 

عبارة عن لقطة لمدة دقيقتين تقريباء مصورة بكاميرا موبايل موضوع في 
مكان لا تراه البنت ولا تعرف أنه يتم تصويرها. والمكان كان في محل 
هدوم.. وتدخل تلك البنت ولبسها زي الفل وفضفاض ومحجبة 
وشكلها عادي ومألوف جدًا. وسريعًا يتأكد صاحب امحل أو البائع من 
إغلاق المحل, وإن الدار أمان, ويأ ها من خلفها ليداعب أماكن 
أنوثتها. ويزيح البادي بتاعهاء وهي مستسلمة كل الاستسلام. فقط 
تتهته: لا بلاش كده.. ماما جايّة ورايا.. والله كانت نازلة ورايا على 
السلم.. بقولك ماما جايّة. وفي عز الأحضان والقبلات الساخنة يرن 
موبايلها لينقلك لمشهد أكثر سخونة. تخيل بماذا رن موبايلهاء وبأي 
نغمة؟ رن بدعاء لرمحمد جبريل) وهو يصرخ "اللهم استرنا فوق 
الأرض وتحت الأرض ويوم العرض عليك". بس واضح أوي.. أوي 
يعني. . إن ربنا ماسترهاش!!! 


برا الكادر.. 


انت بکام وش؟ 

محر المحروشة 


عن التحرش ساألوني.. 

نكتة قديمة تحكي إن بنت رجعت بيتها متأخرء وعندما سألا باباها 
عن التأخير قالتله أصل اللي كان بيعاكسني كان ماشي على مهله. 
تذكرت تلك النكتة وأنا أكتب أول موضوع لي في الصحافة الشبابية. . 
وكان تحقيقا مع مجموعة من البنات الجامعيات اللاي يُعلنَ على الملا 
عشْقَهنْ للمعاكسة ومغازلة الولاد هن.. باختلاف أنواع الولاد وأنواع 
المعاكسة وظروف المكان والزمان. مادام باحترام يعني على حد قوهن. 
وكنت أعتقد إن الموضوع مقتصر على الكام بنت دولء ولكني 
اكتشفت إن معظم البنات -إن لم يكن كلهن- دون أن يصرحن. 

يعشقن هن الأخريات المعاكسات بشتى أنواعها. على شكلهم أو 
لبسهم أو جسمهم. أي كلام حلو وخلاص. بل واكتشفت إن كثير 
منهم يتعمدون تظبيط نفسهم بمحاولة لبس ألوان غريبة وإكسوارات 
أغرب حتى تنال أكبر كم من المعاكسات. ولي صديقة قريبة كانت 
تقول لي "عارف آنا لو خرجت في يوم وما اتعاكستش أحس إن في 
حاجة غلط. لازم أدخل أي تواليت في أي حته أشوف أخباري وأتهم 
عليا. لبسي.. مكياجي. واليوم اللي ما اتعاكستش فيه ده.. بيبقى يوم 
نكد. برجع البيت تقريبًا محطمة نفسيًا. حاسة إن فاقدة الثقة في 
نفسي. . حاسة إلى وحشة!!". 


وتحكي لي عن صديقنها الأنتيم وتقول “صحبتي بقا ليها مقياس 
غريب في حكمها على لبسها. كل ما بتجيب هدوم جديدة بتازل بيها 
الشارع» ولو متعاكستش تعرف على طول إن الحدوم وحشة 
وماتلبسهاش تاي". 

وأخرى تقسم لي وتقول بنبرة واثقة "اوعى تصدق أي بنت تقولك 
ياي أنا بضايق وبتخنق لما حد بيعاكسني وبتعصب وبتاع. والله يابني ده 
كله تمثيل.. دي بتبقى حاسة إا حلوة وتميزة وبتبقى بترقص كده من 
جواها. وتبقى عايزة تمشي على الحيطان من الفرحة. طيب تعرف احنا 
الجروب بتاعنا لو مشينا في شارع وما اتعاكسناش فيه مابنمشيش فيه 
تابي" !! 

أنا مقتنع جدًا بكلامها. طبيعي جدًا إن أي حد يفرح لما يتقاله كلمة 

حلوة. طالما من غير تجريح أو قلة أدب يعني. ورغم إن ظاهرة المعاكسة 
دي حصريًا عند العرب بس.. وعمرك ما حتروح حتة تلاقي الولاد 
واقفين على النواصي أو قاعدين على القهاوي أو بيتمشوا يعاكسوا في 
البنات اللي رايحة واللي جاية غير عندنا في الوطن العربي.. وعمرك 
مثلا ما حتلاقي في (أمريكا) ولا (فرنسا) ولا (لندن) حاجة اسمها محضر 
معاكسةء أو واحدة بتنده على شاويش أو واقفة تلطم على وشها 
عشان تلم الناس على اللي بيعاكسها زي عندنا. هناك بيجيبوا من 
الآخر. ولكن لمكن تلاقي البصبصة.. يعني تبص للبنت وتتأملها وتمشي 
وانت ساكت من غير عبارات الاستظراف بتاعتنا.. "ياعايق".. و"على. 
خدك عنباية وساقيني المر في كوباية".. و"عبريني يامنشفة دمي وار هي 
عذاب أمى".. و"الجمال ده ما بمشيش على الأرض ده بمشي على 
الحيطة وينضرب بالشبشب".. و"اتجوزيني وأغسلك رجليكي".. والجو 
البلدي ده. 

والمعروف على مستوى البشر إن الشعب الأسباي هو أكثر 
الشعوب بصبصة للبنات. يتفحصها من كعب رجليها لحد شعرها بدقة 
متناهية كإنه بيعملها إشاعة. ولما سألوا البنت الأسبانية لماذا لا تعترضين 
على هذه النظرات الجريئة؟ قالت: إذا لم ينظر لي الرجل هكذا أشعر 
بأنني امرأة عادية.. امرأة يستطيع الرجل مقاومتها أو تجاهلها.. وهذا 
أفسى أنواع العذاب!! هي البنت في أي حتة هي البنت.. من طبيعتها 
إها تحب تحس إا موضع اهتمام ولفت أنظار. 

ولكن ما سر الألاطة الرهيبة اللي في البنت المصرية دي؟ مهما 
تعاكسها ماتديلكش ريق حلو أبدًا. يعني إيه السر إا تقعد في بيتها قبل 
ما تخرج ساعتين بتنقي حاتلبس إيه.. وأربع ساعات بتحط ميك أب 
أجمر وأصفر وكل ألوان ربنا.. وني الآخر لما تيجي تعاكسها وتقولها إيه 
الحلاوة دي.. هو القمر بيطلع بالنهار 7 إيه.. ماتعبرنا ياجميل. 
تبصلك من فوق لتحت كده وتقولك ياسم! لا لا.. زمان كانوا 
بيقولوا ياسم.. دلوقتي تمكن تقولك اجري ياروش.. أو انت حد 
شافك النهارده ولا إيه.. أو بس ياخفة.. أو لأ ظريف.. أو آخرها 
مكن تضحك وتمشي. وطبعا ده على افتراض إا بنت ناس ومحترمة. 
(عشان لو غير كده تمكن حاتشكر فيك أوي انت ومامتك. وحصلت 
مع أصحابي كتير.. أو تقريبًا مبتحصلشي غير لأصحابي). طب بذمتك 
مش حاجة تجنن؟ يعني انتي قاعدة بقالك سبع سنين بتظبطي في نفسك 
عشان مين؟ مش عشابي أنا؟ طيب ليه الوش الخشب ده في الأخر يعني؟ 
لأ وياريتها على أد كده.. دول بيقعدوا يشتموا في الولاد ويقولوا 
عليهم قلالات الأدب وهمجيين ومتوحشين!! 

البنت المصرية دي لوغاريتم معقد» بس أنا الحمد لله حاولت أفك 
طلاسمها. وتقريًا فهمتها.. وحفهمك بس اتقل عليا وخليك معايا 
واحدة واحدة. 

لو بصيت مثلا للقاعدة الذهيبة العظيمة في الحب اللي بتقولك 
"اكرف البت تحبك.. حب البت تكرفك" حتحاول تفهم البنت 

المصرية أكتر. ومختصرها إنك طلما اخترت إنك تكون انت العاشق 
المتيم الوهان اللي على أتم استعداد للتضحية بكل ما تملكه وما لا تملكه 
عشان عيوفاء هي حاتبقى الجاحدة القاسية غليظة القلب متحجرة 
المشاعر والأحاسيس. ولو كنت انت المتوحش والهمجي والعنيف في 
التعامل معاهاء حاتلاقيها هي قابعة تحت قدميك متوسلة.. تطلب بس 
نظرة ولا كلمة واحدة فيها أي حنية أوعطف أو شفقة أو حنان. آه 
هي البدت كده عنيدة. مش مصدقبي انت؟ طيب أنا بقى حجيبلك من 
الآخر. مين المغنيين الرومانسيين اللي غنوا للبنات عن الحب وقعدوا 
ينبتوهم ويوصفوا في عينيهم وشعرهم وقفاهم وودافهم؟ يووووه كتيبيير 
جدا. وتقريبًا كلهم شعبيتهم عند البنات عادية جدًا. بس لسّه مفيش 
حد له شعبية عند البنات زي (تامر حسني).. اللي أغلب البنات تمكن 
تدفع نص عمرها عشان تترمي في حضنه شوية.. ولا كإنه بيرضعهم. 
طب بذمتك هو مش (تامر حسني) ده المطرب الوحيد اللي أهان وهزأ 
البنات في أغانيه؟ في الأول غنى "اعتذري للي حاييجي بعدي.. خليه 
يساحني أصل أنا.. أخدت كل حاجة في عهدي وشوفي عهدي کان 
كام سنة". بالله عليك ياأخي تنوقع إيه من مغني بيغني كلام كله تجريح 
وقزيق في البنت كده؟ أكيد خروج مظاهرات ووقفات احتجاجية من 
البنات, وانطلاق حملات نسائية ضده وضد أغانيه. والمطالبة بمقاطعته 
ومقاطعة حفلاته.. وممكن توصل لنعه من الغنا أصلا. مش ده المتوقع 
والمفروض يعني إنه يحصل؟ بص بقى للي حصل: شعبية (تامر حسني) 
بقت الضعف تقريبا وبقى هو نجم البنات الأول. و(تامر) خلاص عرف 

السر.. فغنى بعدها على طول "هو أنا لسه يمون عليكي.. والله ما 
حرجع تان لو وقفتي على إيديكي. أنا غلطان من الأول لا.. عملتك 
واحدة وبقى ليكي لزمة. وكلامي عمره مايرضيكى.. سامحيني لازم 
أربيكي". 

لا بقى دي الدنيا حاتشعلل. ده بيقوهًا إنك قليلة الرباية وإنه هو 
اللي خلاها بني آدمة, وإها لو اتقلبت قرد مش راجع. يعني ناقص 
يشتمها بأمها ويقولها اطلعيلي استنيني بره أهه. تفتكر لو الأغنية دي 
كانت للرجالةء إيه اللي كان ممكن يحصل؟ أعتقد إن أول رد فعل ليهم 
كانوا سحبوله ورق قضية في أمن الدولة بتهمة السب والقذف وقلة 
الأدب. والبنات والحق يتقال سدوا مكان الرجالة. بعد الأغنية دي 
على طول (تامر) شعبيته اتضاعفت أضعافا مضاعفة وبقى خلاص نجم 
الجيل الأول وملك الإحساس والرومانسية. وهو يستحقها لأنه بيفكر 
صح. وأخيرًا غنى "هو عشان أنا حبيتك هجر وتظلم فيا.. حرام عليك 
يخرب بيتك على اللي انت عملته فيا. وخليها تاكلك". وبعدها بقا 
على طول خلاص قارنوه ب(عمرو دياب). ما هو بالنسبة للبنات 
خلاص كده عدّى!! 


واللي عايز أوصله لك بعد هذا كله إن فكرة المعاكسات هي 
مشروع قائم على البنت. فالبنت عارفة كويس الولاد وهرشاهم. 
عارفة إا لما تخرج فد اليث وهي عاملة نفسها (هيفاء وهبي) إل 

الولاد كلهم حاييصوا عليها وحايعسكوها. عشان كده بتهتم أوي إا 
تبقى عايقة ورايقة على الآخر وهي رايحة لأي مكان. الجامعة.. 
النادي.. عند قرايبها.. حتى لو حتتزل تجيب حاجة من عند عم (عربي) 
البقال. ياأخي ده حتى فى الامتحانات.. الواحد مننا رايح مبهدل 
وجربان ومنكوش وماشي بيتكعبل من السطل اللي هو فيه. وتلافي 
البنات إيه.. كأن كل واحدة جايّة فرحها. فول ميك أب على الصبح 
ولبس آخر مزاج. لوحة فنية ماشية على الأرض. اللي هو تقعد تسأل: 
يارب ده الامتحان تمانية تسعة, هم لحقوا صحيوا وعملوا ده امتى؟ 

امهم إن البنت بعد تظابيطها بتحس براحة وسعادة خيالية وهي 
شايفة عيون الولاد رايحة جاية عليها. بس في نفس الوقت تعاملك 
بقرف ورخامة وتلاقيهم عاملين وقفات احتجاجية ومظاهرات ضد 
المعاكسة, وندوات ومؤتمرات ومسيرات شعبية وبيانات ومطبوعات 
تلعن في الرجالة وتلعن سلسفيلهم. وبغض النظر عن إنه فضا فضا 
يعني.. إنما إيه الاستهبال ده؟! 

طيب إذا فرضنا جدلا يعني إننا سيطرنا على نفسناء واتفقنا احنا 
كولاد مالناش دعوة بالبنات خالص.. ولو شفتها ماشية من جنبك ولا 
كإنك شايف حاجة. ولا تعبرها من أساسه. تفتكر إن البنت حاتعمل 
إيه؟ 

بص يعني ممكن تغلي لدرجة إا تولع في نفسها. حاتتجنن طبن 
وحتحاول تعمل أي حاجة مهما كانت عشان تلفت انتباهك عشاد 


لايس سس شيمم 

تعبرها بأي حاجة. ولو برضه أصريت على موقفك» مش عارف إيه 
اللي متخيل اللي تمكن يحصل. بس أقل واجب مكن تلاقيها وقفتك.. 
وشهرت قرن غزال في وشك وهي بتهددك وتقولك: ولا.. عاكسني 
أحسنلك!! 


برا الكادر.. 


هو ليه لو انت عاكست بنت حلوة ماشية مع شلتها.. الوحشة 
هي اللي بترد؟؟ 

ثقافة قلة الأدب 


الزمن والعصر اللي احنا فيه ده بكل الشواهد هو زمن الإثارة 
الجنسية. الجنس موجود منذ بلايين بلايين السنين.. وكان معروف 
مكانه؛ في غرف النوم أو في بيوت الدعارة. لكن في أيامنا السوده دي» 
الإثارة الجنسية بقت موجودة في كل حاجة في حياتناء وفي كل حظة. 
والجدس بقى أرخص من أي وقت وأي زمن. 

تجربة بسيطة.. اخطف رجلك لأقرب بائع صحف ممن يفترشون 
الأرصفة وفقط ألق نظرة.. لا لا نظرتين. الأولى على عناوين الصحف 


94 


www.1btesama.com Exclusive 


الرئيسية.. "لقبض على سياسي معروف في أحضان الراقصة 
المشهورة".. "تفاصيل إصابة المطربة (شيرين) في منطقة حساسة". 
إدمان (أبو تريكة) يهدده بالاعتزال".. "(سلمى) سلمت نفسها 
للشيطان فغلطت مع ابن الجيران".. "(سميحة) القبيحة وقعت في 
الفضيحة". مع عدد آخر من العناوين المثيرة. وطبعا انت بلهفه تيجي 
تشوف الأخبار المدمرة دي.. تلاقي أولا إن السياسي المعروف ده امه 
(مدي باتشان) والراقصة دي (نحمده أساتك). وطبعًا انت لو قعدت 
تعصر في دماغك مليون سنة لابمكن تفتكرهم. عشان الواقعة دي 
حصلت في (أوزبكستان) أصلا. أما إصابة (شيرين) فكانت في أكتر 
منطقه حساسة في جسمها فعلا وهي عينها -انت اللي نيتك قذرة 
يعملولك إيه يعني-. أما إدمان (أبوتريكة) فهو فعلا حقيقي, لأن (أبو 
تريكة) بياكل كاراتيه وبوظو بدرجة متوحشة تصل للإدمان. ونتيجه 
لده حايتخن, ولا يتخن حايبقى مهدد بالاعترال -شفت ازاي-. أما 
قصص الدعارة اللي فيها بتاعة (ميحة) و(رشا) فالصحفي بيقعد كده 
في ليلة مفترجة مع كباية شاي تقيلة في البلكونة يسرح في بنات الحتة 
عنده ويألف قصص عليهم. والعناوين طبعًا مش كفايه.. لازم عدد 
مخترم من الصور الفاضحة لنجمات البورنو ومئلات أو موديلز أجانب 
في أوضاع مثيرة, وتقريبًا من غير هدوم.. متصلبين في جلستهم.. 

متصدرين الأغلفة.. وبالطبع مستحوذين على عقلك وتفكيرك 
وانتباهك.. وقبل ذلك شهوة فضولك الذي بدأ يترنح بعد قراءة 
العناوين المثيرة مع صور المززء فعملوا أحلى دماغ. تخيل ما تستخسرش 

جنيه ولا اتنين أبدا في الجرنان!! 

أما النظرة الثانية فهي على العدد الرهيب من الجرائد التي تنتمي 
لتلك النوعية القذرة من صحافة الفضايح. وتلك الجرائد تعرف 
طريقها بعناية وتعرف كيف تصطاد الشاب من قفاه. فكوكتيل صور 
عريانة وشوية إشاعات وفضايح جنسية عن لاعيبة الكرة والفنانين 
الحبوبين» هو ده بعينه عز الطلب. وقدعًا كانت العملية مقتصرة على 
جرنان واحد أو اثنين بالكتير.. إنما عندما رأى البعض بجاح تلك 
الوصفة السحرية في بيع عدد رهيب وخيالي من الجرائد دون بذل أي 
مجهود. أصبح حال كل من معاه قرشين أن يفتح جرنانًا ويتصب نفسه 
رئيسًا للتحرير. ولا مانع من كونه سباك أو ميكانيكي أو نجار مسلح. 
ولا كترت أوي الجرايد دي» وبدأ يحصل تضارب في مبيعاهاء شغلوا 
الفكيرة وأبدعوا وعملوا صحافة جديدة تقوم على الحوادث. بس 
حوادث معينة بس.. الاغتصاب والزنا والدعارة والأداب وهتك 
العرض والتحريض على الفسق.. إلخ. ولم تشهد الصحافة في تاريخها 
انخطاطًا وبذاءة زي دلوقتي. ولقب صحافة صفرا مش لايق عليها.. 
الأنسب تبقى صحافة مهببه عليها وعلى اللي عاملينها. 

وانضم الأدب وعالم الرواية. فللأسف اقتحم عام الأدب مجموعة 
من الدخلاء عليه أقحموا الجنس في أعماهم بصورة مبالغ فيها لإيجاد 
عنصر النجاح لها. وأصبحت أنجح الروايات وأكثرها مبيعًا الآن لا تخلو 
من صفحات وصفحات تسحبك برفق لعالم آخر من الخيالات الجنسية, 


ا هه 

وتشطح بذهنك هنا وهناك لأحلام جنسية تجعلك في صورة غير طبيعية 
من الإثارة المستفزة. وإذا حاولت أن تسيطر على انفعالاتك فأغلقت 
الكتاب سريعًا وقلت لنفسك إيه السفالة دي ستجد المؤلف قد ظهر 
لك وكإنك حضرئه. تجده مزعجًا جدًا من وصف رواياته بالإباحية.. 
بل ويتهمك أنت بالتخلف والرجعية وإنك جاهل ما بتفهمش في 
الأدب والفكر والإبداع. ياعم طيب نتفاهم بالراحة.. يعني لما تقعد من 
صفحة عشرين لأربعين عمال توصف في جسم بنت وتفاصيلها.. إيه 
يعني هو البنات دي كائنات من الفضاء؟ ماحنا عارفين البنت 
وجسمها. ولما تقعد كمان 15 صفحة عمال توصف تفاصيل علاقة 
“ميمية بين اتنين عشاق» واحنا تقريبًا مركبين قرنين واحنا بنقرا. ياعم 
هو احنا مولودين شيطان؟ ماحنا عارفين العلاقة وتفاصيلها. ولا انت 
بتراجعهلنا ولا إيه؟ كتير أوي من كده لما الواحد كتير بيسأل نفسه: 
ده أدب.. ولا قلة أدب؟؟ 

طيب حاول تسمع أغاي.. 

حصريًا وفي أيامنا بس» بنات الليل بقوا مطربات. وطبعًا هم اللي 
حولوا الأغاني الرومانسية والشجن وحتى المقسوم لشوية عبارات 
ومعابئ فجة وفاجرة وكلها إيحاءات جنسية صريحة. "الصراحة راحة 
وانت مبتعرفش".. و"حط النقط على الحروف قبل مانطلع سوا على 
الروف".. و"بوس الواوا".. وحاجات والله ماينفع تتكتب هنا.. مش 
تتغنى في الأفراح وتتشغل في البيوت ويدندن بيها في الحمامات. أما 

المطربات المؤدبات ففضلوا الإعاءات بس. يعني أه هه وأح ويا هوي 
ومرقعة واضحة مكافا الكباريهات.. ده لو سمحت بيها أصلا. وزمان 
كنا نسمع عن الفن الحابط.. إِنما فخر لينا ولجيلنا يظهر لنا الفن 
السافل. وده طبعا حاجة تتفشخر بيها بعد كده قدام عيالك. 


ولن أتحدث عن الكليبات.. فهي تتحدث عن نفسها. هم هم نفس 
المطربات العظام اللي بيتأوهوا ويتوجعوا دول. بدأوا الأول بداية 
هبلة.. يعني واحدة منهم ركبت عجلة وادتنا ضهرها. وهي كانت 
عايزه تفهمنا إن العقل السليم في الجسم السليم.. بس احنا للأسف 
شباب واطي ونيته قذرة وفهمنا غلط. والتانية استعانت بحصان كانت 
بتستحمى قدامه من غير هدوم. وسمعنا إنه كان حايغتصبها في 
الكواليس لولا المخرج قلع هو وهاه. وطبعًا رسالتها كانت إننا نرفق 
بالحيوانات أكيد مش حاجة تانية. بس وبعد كده مبقاش للأسف فيه 
أفكار جديدة واتفقو كلهم على يونيفورم موحد وهو قمصان نوم.. 
الواحد يتكسف حتى يجيبها لراته. ويقعدوا يرقصوا ويتنططوا 
ويتشقلبوا بيها على السرير وعلى الأرض وحمامات السباحة. وخلاص 
بقا قانون الغنا في (مصر) "كلما تقلعي أكتر تتشهري أكتر".. والفنانة 
العظيمة لما بيّنت الحتة الحساسة دي. يا ترى حاتبين إيه في الكليب 
الجاي؟ والتانية عشان تنافسها حتقلع إيه تاي؟ واللي يغيظك إننا 
شايفينهم حاجة والإعلام حاجة تانية. الإعلام ما بيتعاملش معاهم على 
إفهم شوية بنات صيع مالهمش أهل.. لا ده بيعاملهم كعظماء وفنانين 

بجد. أمال بنات الليل والعاهرات يبقوا مين؟ نفسي أفهم!! 


وأكيد مش كل بنات الليل عندها جرأة إا تغني.. بس مفيش مانع 
تبقى إعلامية ومذيعة أد الدنيا. تقريبًا موجودين على عشرات القنوات 
بنفس قمصان النوم. عمالين ينادوا عليك بمرقعة.. لا لا لازم تتصلوا.. 
يلا بقى والنبي.. عشان تكسبوا ربع مليون جنيه. يلا حلوا الفزورة: 
حاجة خضرا من برا.. ورا من جوه.. وفيها حاجات سودة صغيرة. 
ياترى إيه هي؟ البطيخة ولا الشمامة ولا الكورة الكفر؟؟ وواحد 
ظريف يتصل يقولها: بسم الله الرحمن الرحيم الإجابة الكورة الكفر. 
فترد عليه بمياصة زايدة: تؤتؤ.. بقولك حاجة خمرا. مُنية حيان الخط 
يجمع معايا عشان أقولها إيه هي دي اللى جمرا!! 1 

وتفتكر السينما حاتسيب الدنيا تضرب تقلب كده؟ لازم يبقى ليها 
دور برضه. وأظن إا في السنوات الأخيرة عانت من كثافة مشاهد 
السرير والخيانة والإغراء واللحظات السخنة دي. ولا الموضوع لقوه 
مستهلك أوي وأفلام القصص والمناظر مبقتش تجيب فلوس زي الأول 
بدؤوا يطوروا فيه شوية. فجابوا لأول مرة مشاهد عن اللواط على 
ا و(خالد الصاوي) كتر خيره قال بُقين جامدين في الفيلم. 
قالك إن اللواط مش حرام.. الحرام هو الزنا علشان بيجيب بيي 
ويتقتل و كده. إنما اللواط وحب الرجالة لبعضهم بيس وفل.. ومعرفة 
الرجالة كنوز. ولا الموجة بتاعتو خلصت اشتغلوا بقا في السحاق 
(شذوذ البنات). والممثلات بيتخانقوا مين عملته أحسن. أما المخرج 

بتاع السحاق لا اموه بالمشاهد الخليعة دي» شرشحلهم وقالهم: 
بقولكو إيه. . ادوا ربنا. أنا مرتضش أعمل فيلم حوالين زنا امحارم.. 
آه فاحترموا نفسكو علشان ماقلش أدبي !! تروح للمنتج: ياعم اعمل 
حاجة مفيدة بدل ماتبقى آخرتك على الباربكيو في الآخرة. يقولك: 
والله أنا هاليش دعوة.. هو الشباب قليل الأدب وعايز كده. تروح 
للممثلة: ياحاجة يهديكي يرضيكي يولع فيكي إيه اللي انتي بتهببيه ده؟ 
تقولك: أنا محترمة وعارفة ربنا. وأنا بقدم رسالة زبّي زي الدكتورة - 
أكيد دكتورة مسالك بولية-.. والمشاهد الساخنة دي لا يمكن أعملها 
إلا في سياق الدراما.. وانتو اللي معقدين نفسيًا.. الجدس بيحصل في 
المجمتع ولازم نجيبه على الشاشة وماتبقوش زي النعامة و... إلح. ظ 

كلام جامد جذًا على فكرة. بس انتي لو بجد غرضك شريف 
وبتقدمي رسالةء ليه انتي 01/61؟؟ أنا مابقو لکل تلغي المشاهد لأن 
فيه مشاهد أساسية ما ينفعش تتلغي. لا اعملوا المشاهد اللي انتو 
عايزينهاء بس من غير ماتقدموا الجنس الصريح عشان بتبقوا مقززين. 
حد فاكر مشهد (أحمد حاتم) وررندا البحيري) في (أوقات فراغ)؟ لا 
كانوا في العربية والمفروض إنه غلط معاها. جابوهم وهو بيلمُحلها هو 
عايز إيه.. وبعدين وهو بيقلع الحزام. . وبعدين بیازل كرسيها.. وبعدين 
بيوطي عليها و106). وبعد كده مشهد إما قاعدة تعيط. خلاص فهمنا 
إيه اللي حصل والله. إنما تعالى اتفرج على الاستفزاز: هي قاعدة على 
كرسي الكومودينو وبتحط كولونيا تلات خمسات. وبعدين هو 

يدخل.. فتقرب منه. فيبصلها.. فتسبّله. وبعد كده أحضان.. وبعدين 
بوس. وبعدين كلوز على الشفايف.. وكلوز على البوسة وكلوز على 
العينين الجعانين. بعدين هي تقلَعٌه البيجاما. :وبعدين هو يقلعها ميض 
النوم. وكلوز تان على البوس اللي اشتغل فجأة. ويسوقوا فيها وينسوا 
كم بيمثلوا وإن الست ليها عيال وجوز ويفضلوا عايشين بتاع ربع 
ساعة كإم متجوزين بجد!! 

كنت بستغرب فى الأول لا عياها ولا جوزها يشوفوها كده بالمنظر 
ده. بس اتطمنت لما عرفت إن معظم اجواز الفنانات دي أصلا شغالين 
معاهم في الوسط الفني -زيتهم في دقيقهم يعني -. لا واللي يطمنك 
أكتر إنه كتير بيبقى جوزها هو المنتج أو المخرج بتاع فيلم مراته. 
وأفتكر إن كان فيه منتج مشهور في التمانينات والتسعينات كان بينتج 
كانت تتكسف علشان يعني جوزها موجود وکده.. فشخط فيها 
وقالّها: احنا حاندَلّع ولا إيه؟ الشغل الشغل. مفيش هنا عواطف. وإذا 
كنت ياستي أنا اللى معطل التصويرء فأنا مشي أحسن. وفعلا كان 
بيسيب اللو كيشن في الوقت ده علشان ميبقاش فيه حساسية. واحد 
صحبي سافل بيقولي: بجد ياأخي نفسي أشوف مكتوب إيه في بطاقته في 
خانة النو ع!!! 

أما الاعلانات فهى من ضمن المؤامرة أيضًا. والمزز العريانة هي ”مة 
أي إعلان. رنات موبايل.. صابون.. شيبسي.. حتى إعلانات ماكينات 

الحلاقة. المهم لازم يطلعوا عريانين ويتنططوا علشان يروا ريقك 
وتروح جري تجيب المنتج وتنفع الشركة. ويكفينا طبعا إننا الجيل 
الوحيد اللي شهد الموديل الفيبريشن.. اللي هي البت الصفرا اللي 
اها (بوبي) اللي طلعتلنا حخصوص علشان تتحدالنا الملل. لا وتحدته 
تحدته يعني . وكمان محظوظين عشان شفنا (وديييع) عم الإنتاج 
السينمائى وهو عايز مدام (رشا) على انفراد. وقطعوا الإعلان وهم 
سايبين الناس كلها بتسأل يا ترى كان عايزها في إيه؟ أما إعلانات 
الأدوات الكهربائية فهي أكثر استفزازا. بنت جميلة لافة عليها فوطة 
وقاعدة بتشكر وبتفبّت في السخان قدامنا. يمكن علشان إعلان سخان 
فعادي. . طب لو إعلان تليفزيون؟ تدخل تستحمى وبعدين تطلع ‏ 
تشكر في التليفزيون. طب لو إعلان خلاط؟ تدخل تدوّر على الخلاط 
5 الحمام لتستحمى وبعدين تروح تعمل عصير. المهم إا لازم 
تستحمى!! 

هو الواحد خلاص جاب آخره ومبقالوش غير القنوات والبرامج 
الدينية. . يمكن ربنا يتوب عليه. 

لله.. واحدة محجبة أهه. ووشها باين عليه الوقار والسماحة. 
الكاميرا داخلة عليها كلوز. أيوة حاتنطق أهه: السلام عليكم ورحمة 
الله وبركاته.. -في سري وعليكم السلام ورحمة الله وبركاته-. إخواي 
وأخوان في الله.. لا حياء في العلم ولا حياء في الدين -إيه بقا الدخلة 
اللى تخوّف دي؟ بكلم نفسي- لذلك فإننا ياإخوابئ سنتكلم عن يوم 

عظيم بالنسبة لنا.. يوم اختبار للمسلم الحقيقي. . يوم يظهر فيه الحق 
ويزهق فيه الباطل.. وتعلو فيه كلمة العزيمة فوق أي شيئ -أكيد يوم 
ستة أكتوبر.. بكلم نفسي برضه-. موضوعنا النهارده عن يوم 
الدخلة!! هذه المرة صرخت ولم أستطيع أن أكلم نفسي: لا ياشيخة. . 
إيه الهبل ده؟ أمال يعني عاملين نفسكو برنامج ديبي وبتاع ليه؟ وكإن 
الست معتني ولقيتها بتقول: هدفنا ياإخوابي من البرنامج هو توعية 
الشباب والفتيات بالثقافة الجنسية حتى لا يتعلموها من الخار ج. ياحاجة 
احنا حانشتغل بعض؟ هو بعد ده كله لسه حد حايتعلم؟ ده العيل 
بينزل من بطن أمه دلوقتي عارف كل حاجة!! 


برا الكادر.. 


سيبك انت.. أهم حاجة البوس يكون هادف. 

أنا أتحرش» إذن أنا موجود 


ارجع بذاكرتك شوية.. هل تتذكر مصادر قلة الأدب من عشر 
أقصى حاجة أبيحة كانت موجودة للأجيال اللي فاتت كانت مجلة 
طبيبك الخاص, عدد العلاقات الزوجية كل شهر. وده قمة البوظان 
والصياعة يعني. أما لو انت انحرفت بقا وضعت خلاص يقى وقع في 
إيدك مجلة أجنبية مليانة صور عريانة حد جايبها معاه من بره أو متسربة 
بأي طريقة. وتبقى ساعتها ولا (هارون الرشيد). حتى لو كانت 

صورها بقت باهتة وورقها باش وبقى عامل زي ورق اللحمة من كتر 
مالفت على معارفك وقراييك وأصحابك وجيرانك وجاتلك بعد ما 
كل واحد ذاكر فيها شوية. بس تبقى برنس البرانيس لو وقع في إيدك 
شريط فيديو ثقافي متشبر. فكك إن ألوانه مش واضحة والصورة بتتهز 
والبنات اللي فيه انكشفت على نص شباب (مصر).. كفاية إنك 
عديت يامعلم وخدت ليسانس الصياعة بامتياز. وبقيت قليل الأدب أد 
الدنيا. وكفاية إحساسك بالتميز إن انت شفت فيلم ثقافي.. بنات 
بلحمهم وشحمهم صاحيين بيتحر كو فيه!! 

أياميها علشان تبقى قليل الأدب كان لازم يطلع روحك. فكان من 
السهل إنك تنفض. إنما دلوقتي.. انت راجل كفاءة وعيب تروح لقلة 
الأدب. ده قلة الأدب هي اللي تميلك.. ودليفيري كمان. لو عندك 
دش معفن مر كبله طبق فول حتلاقي أكتر من 150 قناة على القمر 
الأوروبي بيقدمولك الجنس اللي انت عايزة 24 ساعة.. ومن غير ولا 
سحتوت. وبنات ما بتزهقش.. وماورامش حاجة غيرك أصلا. يعني 
انت تؤمر بس ياعسل. 

ولو مالكش في الدش» السيديهات الجنسية مرمية في كل حتة في 
وسط البلد ورمسيس.. و10 جنيه للأجنبي و15 للعربي. ودي آخر 
أسعار البورصة هناك يعني. 


وبعدين عندك النت. بضغطة واحدة منه تحصد عددا لا قائيا من 

الأفلام الجنسية من أي دولة وبأي لغة انت عايزها. وبأحسن جودة 
صوت وصورة. ومش الجنس اللي في دماغك بس» لا.. كل اللي 
بيجي واللي مايجيش على بالك. من أول اللواط للسحاق والجنس 
الجماعى لحد الجنس مع الحيوانات. بس انت ليه غاوي البنات الكفرة 
بتوع بلاد بره؟ أنا مش عارف.. هي عقدة الخواجة لازم تلازمنا 
وخلاص؟ ماعندك الشات ياأخي وفيه بنات مصريين ولاد بلدك. ومش 
الشات الأهبل اللي معتمد على الكتابة, لا.. الشات بتاع الكاميرات. 
اللي هو فيه مساومة بينك وبينها.. هي تديك رقمها وانت تبعتلها 
رصيد مقابل إها تقلعلك وتوريك حاجات عيب. 

وغير النت. عندك الموبايلات أم كاميرا اللي بقت أرخص من علب 
الكشري. وانت عارف طبعًا احنا هنا بنستخدم الكاميرات اللي في 
الموبايل ليه. مش مهم تعرف بس اعرف إن احنا ماشاء الله عندنا كار 
من آلاف المقاطع الجنسية الناطقة بين شباب وبنات مصريين في أوضاع 
خاصة جدًا. أو بنات مع بنات ومتصورة من الموبايلات. وطبعا 
انتشرت زي النار.. والبركة في البلوتوث اللي قرب ووحد شعوب 
امحافظات من بعض. وبقت الأفلام متسمية بأساميها وأسامي النجمات 
أبطالها اللي بقوا مشهورين دلوقتي أكتر من (نانسي) ورهيفا).. زي 
(فاطمة) دمياط.. و(رشا) الاسكندرانية.. ورسحر) بتاعة السويس!!! 

تخبل بقى شاب مصري تحيط به كل عوامل الإثارة الجدسية تلك في 

كل مکان. والجنس يطارده داير ما يدور في كل وسائل الإعلام 
والترفيه زي ماقلت قبل كده.. بالإضافة إلى إنه بس لو فكر في قلة 
الأدب حيلاقي ميت مصدر زي ما ذكرت هنا. يعني باختصار عايش 
في مجمتع لا يقدم له إلا الجدس. وبالكاد والعافية يستطيع الشاب 
الطبيعيي أن يتمالك أنفاسه ويضبط نفسه ويهرب من عام الأحلام 
ا جنسية ده» ويحاول شغل وقته بوظيفته يطلع فيها طاقته ويبدع فيها. 
ولكن الصدمة إن هذا الشاب لا يجد العمل أصلا بأي شكل.. ويعاي 
من البطالة وإيده نجسة.. وعر بظروف مادية صعبة ومن الآخر كفران. 
عشرة.. خمستاشر سنة تعليم وشحططة.. وفي الآخر قاعد على 
القهوة.. قاعد مستني الفرج وكل أمنيته إنه ربنا يكرمه ويكتبهاله.. 
ويتجوز ويخرج غريزته في إطارها الطبيعي. هو بلغ وهو عنده 15 سنة 
وبيحاول يتجوز بالعافية والزق وكرم ربنا وهو عنده 30 سنة. في 
شرع مين ده؟ 15 سنة من اياج الجنسي ومجتمعه من حواليه أصلا 
عمال يشعل فيه الرغبة قبل حتى هو ما يفكر فيها. الرجل البدائي لم 
يكن يفكر في الجنس إلا صدفة.. أول ما تقابله بنت. إنما غير كده 
مفيش أي حاجة بتفكره بالجنس. فكل أنواع الإثارة التي تحدثت عنها 
في المقال السابق» وسهولة الانحراف الجدسي التي ذكرها في المقال ده 
بالإضافة لشهوته الرئيسية خلقت في نفس الشاب دلوقتي كبت جنسي 
يهد جبال. ضف على ذلك لبس البنات المثير والمستفز جدًا حدًا اللي 
انتشر أوي في الفترة اللي فانت. قال يعني العمليه ناقصة. لا وتتفنن 

البنت في لبس كل ما يبرزها كبنت ويجسم تفاصيلهاء من باديهات 
بتبين الملابس الداخلية الخاصة جدا بتاعتهاء وبنطلونات من كتر ما هي 
ضيقه من الوهلة الأولى تحس إفا مدهونة. وأنا أقصد هنا أكتر البنات 
اللي محترمة دلوقتي.. اللي هم المحجبات بتوع الأيام دي. 

تخيل معي الموقف: واحد 0 وانت عمال تحنسه 
بالأكل. طبيعي جدا بل والمنطقي جدا نتيجة الاستفزاز ده إنه ينقض 
عليك ليتحول لإنسان شرس وثمجي يعشق الاختلاس. والسرقة متعته. 
(وكولن وولسن) العام في علم 560108 أكد إن لبس البنت 
المغري هو نوع من أنواع التحرش بالرجل.. لأن الراجل يصل لقمة 
شهوته بالنظر. لذلك فمن النطقي بالتبعية ورد الفعل أن تحدث 
المعاكسات والتحرشات وأي عنف جنسي. تخيل أن تضع البترين على 
النار.. لا لا بترين إيه.. ده كأنك بتحط السمنة على النار وتقولها 


ماتسيحش ؟ 
ا N E E‏ 
من الشباب وبحمل البنات السبب.. إن هم اللي معاهم الأكل يعني. 


طيب هاتشوفوا ليه الشباب جعان أصلا؟ ماهو لو شبعان وقدامه أكل 
الدنيا والآخرة مش حاييصله. سدوا جوعه وهو لو قدامه واحدة 
عريانة خالص مش حيبصلها.. أوعلى الأقل حايروح يفرغ كبته في 
حلاله. حاولوا تفسروا الموضوع بجد من غير شعارات. فقبل أن نسب 

الشباب ونشتمهم ونلعن سلسفيل اللي جايمم. حاوروهم الأول 
وشوفوا مالهم. الشباب لسه بخير جدا.. والشباب المصري لسه شهم 
ومتدين ورجالة متغيروش زي ما ما.. بس الظروف هي اللي اتغيرت. 
محدش يقولي أصل زمان كان فيه نخوة وشهامة ودلوقتي مفيش.. وزمان 
كانت البنات بالبكيني والميني جيب ومكنش حد بييص لحد. ليه ما 
تقولش إن زمان الشاب كان بيلاقي شغل وكان حاسس إن ليه لزمة 
ومكنش عنده الفراغ الرهيب ده؟ زمان الشاب كان عارف يتجوز 
ويفتح بيت ويعف نفسه. زمان مكنش فيه الإثارة الجدسية الرهيبة اللي 
في كل وسائل الإعلام. ومكنش الانحراف الجنسي بالسهولة بتاعة 

أنا عمري ما بدافع عن التحرش أو العنف الجنسي ضد البنت. 
ومش شايف إنه جدعنة ولا رجولة ولا شطارة يعني من الولد.. 
بالعكس دي سلوك شاذ وحيوابن وإجرامي كمان. بس الناس اللي 
معلقة المشانق للمتحرشين وبيعاملوهم على إنهم من (إسرائيل)» 
وناسيين إفهم شباب عادي جدًا ممكن يبقى أخوك أو صاحبك أو ابن 
عمك.. والمفروض إفهم كده بيحافظوا وبيحموا امجمتع.. هل حد فيهم 
حاول وسأل شاب واحد من اللي بيعاكسوا أو اللي بيتحرشوا: هل 
هو فرحان أو مستريح باللي هو بيعمله؟ 

أنا حاولت أدوّر على الإجابة ونزلت للشارع وسألت الشباب اللي 

بيعاكسوا وبيتحرشواء لإيمابي الشديد يانه الظلم وقمة الظلم إن نحكم 
على متهم دون أن نسمع دوافعه نحو الجريمة. والله العظيم يصعبوا . 
عليك.. شباب زي الفل أقصى أمانيه في الحياة إنه يشتغل وربنا يفتح 

و المفكر (روبرت بيرن) بيعرّف الشهوة الجدسية بإها "رغبة غزيرة 
ملحة تبدأ في مرحلة المراهقة وتنتهي عند الزواج". و(فرويد) بيقول 
"إن الجنس زيه زي العرّق والأملاح أو السموم الزائدة في الجسم.. لو 
حبسها الإنسان حابموت". وده يفسر لنا الظروف اللي تحول شاب 
عادي لواحد عاجز ومريض لدرجة إنه يتحول لمتحرش جنسي بيبص 
على الحياة من بره بس!! 


اربط كده النظريتين ببعض!! 
اكتشفت إيه؟؟ 


التحرش الجنسى ماطلعش ظاهرة أخلاقية.. ماطلعش بَوَظان وقلة 
أدب. الموضوع طلع مشكلة اجتماعية خارجة من أزمة اقتصادية 
وسياسية منيلة بستين نيلة. التحرش مش مرض.. التحرش مجرد عرض 
لأمراض امجمتع الاقتصادية, والمتلخصة في البطالة والاتخفاض الشديد 
في مستوى دخل الشاب.. ده لو کان ليه دخل أصلا. وماينفعش نعاج 
جالك دور أنفلونزا مثلا وحرارتك عليت. تبقى في قمة الغباء 

والتخلف لو عالجت الحرارة وسبت الأنقلونزا. واحنا قاعدين طول 
الوقت بنعا ج التحرش اللي هو العرض وسايبين الأزمة والمرض هو اللي 
عايش وعمال يكبر وأعراضه عماله تكتر. والتحرش مش العرض 
الوحيد لمشاكل امجتمع اللي خرجت منه مشاكل جنسية.. ده مجرد 
عرض واحد بس. افتح الجرايد أو تابع برامج التوك شو اليومية.. كل 
يوم عشرات من جرائم الاغتصاب والتحرش وهتك العرض. و كل يوم 
زيادة متضاعفة. إحساس القرف والقذارة سيتملكك بالتأكيد من أول 
وهلة.. ولكن إذا دققت في التفاصيل ستعرف أنها جرائم لم تكن على 
سبيل الشهوة والاندفاع, بقدر ماتنم عن مرض نفسي. شاب يغتصب 
سيدة عمرها 5 سنة.. أد جدته أو أكبر كمان.. أي شهوة دي أن 
مش فاهم؟! عشرات من جرائم الاغتصاب لأطفال تحت العشر سنين.. 
اللي هم أصلا لسه ملاحهم الجنسية مابانتش. سفاح المعادي اللي كان 
بيمشي ورا البنات اللي لابسة بنطلونات ضيقة في الشوارع الحادية 
ويحاول إن يمسك مؤخرقّاء وأول ما تصرخ يطعنها بالمطواة في مؤخرها 
علشان ما تلمش عليه الناس!! وحفلات التحرش الجماعي التي 
حصلت في (مصر) ولم تفرق بين البنات في الشكل أو اللبس أو 
الأعمار. هل تتخيل أن تصل لدرجة إن الشباب لما بيسمعوا أو يقررا 
عن حوادث الاغتصاب مبقوش يتقرفوا أو يشمئزواء دول بقوا 
بيحسدوا المغتصب.. وكل واحد بيتخيل نفسه مكانه. هل تتخيل إن 
إعلانات الفوط الصحية للبنات وإعلانات الفياجرا أصبحت من 

عوامل إثارة الشباب جنسيا؟؟ كل هذه ليست حوادث أو مؤشرات 
عادية» إغما تشير لأمراض نفسية أصابت الشباب في مقتل. احنا اتصابنا 
بجنون الكبت الرهيب لتحريك الشهوة المخزونة والمشحونة جواناء 
اللي مش عارفة تطلع في إطارها الطبيعيي فحولتنا لحيوانات بشرية 
متحركةء لازم تطلع شهوقًا وكبتها بأي طريقة وأي مكان. واحنا 
جوانا سعار جنسي بيكبر جوانا.. لدرجة مرعبة تنبّى بحدوث ثورة 
جنسية عارمة ستدمر كل ما يقف أمامها!! 

يعني احسبها كده.. بطالة + فراغ + كبت جنسي + إثارة جنسية 
في كل حاجة = تفتكر حيساوي إيه؟ شاب ظريف ومهذب وسوي 
ولا حيوان بشري؟؟!! 

منذ عدة سنوات في (فرنسا) تم القبض على شاب ينتظر منتصف 
كل ليلة حتى يخرج ينقب وينبش القبور ليجامع الفتيات وهن أموات. 
والغريية إن كل من يعرفون هذا الشاب يشهدون له بحسن الأخلاق 
والاستقامة.. فكان لغرًا حيرًا. ولكن عند التحقيق معه اكتشفوا أنه 
عابي من الفراغ العاطفي والكبت الجنسي وعدم موافقة أي بنت أن 
تمارس الحب معه.. فلجأ هذه الطريقة البشعة لتفريغ طاقته. فماذا 
فعلت الشرطة؟؟ حولته لإحدى المصحات النفسية للعلاج. احنا لو 
حصل الموضوع ذه هنا حيتسحل من قفاه على القسم وينضرب 
ويدسلخ ويتنفخ وفين يوجعك.. زي ما بيحصل مع المتحرشين عندنا.. 

والمجمتع كله بيشتمهم ويهزأهم ويبصق عليهم. 

أنا لست متعاطفا معهم.. أنا متعاطف مع حالهم. أكرر وأقسم: 
التحرش ده عَرّض بس لمشاكل الشباب» ومش حاينفع نحله غير لما نحل 
للشاب مشاكله الاقتصادية, من البطالة والعزوبية. وما ينفعش نعال 
ظاهرة من غير ما نعالج الظروف اللي أدت للظاهرة دي.. لأننا مهما 
قبضنا على شباب متحرشين أو منحرفين جنسيًا حايطلع أجيال غيرهم. 
زي ما حصل هنا.. قبضوا على عشرات في العيد الصغير بسبب 
التحرش.. واتكرر الموضوع تان في العيد الكبير. التحرش والعنف 
الجنسي ظاهرة خارجية وانحراف أخلاقى. أرجوكم حلوا الأسباب 
الجوهرية للتحرش وعالجوا المرض الرئيسي من الجذور. التحرش 
النسي الرهيب اللي ييحصل في (مصر) دلوقتي ده جرد صرخة من 
الشباب للمجتمع» عايز يقوله "أنا أتحرش إذن أنا موجود". يعني حس 
بيا وبوجودي وبمشاكلي في المجتمع. وأنا شايف لو المشكلة الاقتصادية 
اللي في البلد دي متحلتش» أطمنكوا إن مش حايبقى فيه حفلات 
حرش جماعي. . حاتبقى حفلات اغتصاب جماعي!!! 

وإذا نظرنا للطرف الثاني في عملية التحرش وهي البنت.. ورغم إن 
الكل شايف إن دورها سلبي. إلا أنا وجدته إيجابي جدًا. وفي مقال 
"مش حنسلم مش حنبيع" ذكرت إن عملت استطلاع رأي بين 60 
شاب حوالين أكتر عامل جذب لتحرشهم ومعاكستهم للبنات.. 58 

منهم قالوا البنات اللي بيكون لبسهم ضيق ومحزق وملفت للنظر. 
وزي ما قلت مش معقول يبقى الشباب في كبت جنسي رهيب نتيجة 
البطالة والإثارة الجنسية اللي في كل حتة, وتيجي البنات تظهر باللبس 
المغري أوي ده. وقلت كإنك بتحط السمنة على النار وتقولها ما 


م 


وفي محاولة مني لفهم الطرف الأخر لاستيعاب الموضوع, ساعدتني 
بعض زميلان في إجراء استطلاع رأي مع 60 بنت مابين ال18 
وال30 عامًاء ومن مختلف الفئات (وقد فضلت أن يجري الاستطلاع 
زمیلان علشان مايكون فيه حساسية بينهم.. غير لما يعمله ولد) حول 
سبب لبسهم الضيق والمثير. وقال حمسة بس منهم إن ده لبسهم 
الطبيعي والاستايل اللي متربيين عليه.. ونسبتهم من الاستطلاع حوالي 
9. وأظن دي نسبتهم الحقيقية في الجمتع. أما ال55 الباقيين 
اللي هم ال91 فقالوا إفهم بيلبسوا ضيق علشان تبقى أكتر جمالا 
وأنوثة في مظهرها وجسمهاء عشان تعجب الولاد. وكلهم أجمعوا على 
إن أول ما حايرتبطوا بخطوبة أو جوازة مقتنعين إنهم حايغيروا لبسهم. 
وأعتقد إن ده يفسر كمان ظاهرة إنك مكن تلاقي أم منقبة أو حجبة 
أو لبسها كويس وباين عليها الوقار» وبنتها ماشية معاها كإنما خارجة 
من النيابة بقانها تلت ساعة. (منطق لبس البوصة تبقى عروسة.. 
وياسيدي لما تبقى عروسة جوزها يلبسها اللي على مزاجه بقى). 

يعني مشكلة البنات تماما زي مشكلة الولاد. في الظاهر مشكلة 
أخلاقية ولكن جوهرها مشكلة اجتماعية. وليس الجال هنا للتحدث 
عن العنوسة, ولكن تحليلي البسيط للظاهرة هو أنه مع وجود الملايين 
من الفتيات اللابي يعانين من العنوسة من سن 30 مثلا وانت طالع, 
بالإضافة للملايين الأخريات اللاي يطل عليهن فقط شبح العنوسة من 
سن 25 مثلاء بالإضافة للملايين اللاي تنتظرهن العنوسة من سن 20 
مثلا أو أقل.. بالإضافة لوجود أزمة عرسان رهيبة في البلد وتفشي 
العزوبية بين الشباب للأزمات الاقتصادية الطاحنة كما ذكرت» فكل 
بنت هيئت نفسها للدخول في حرب ضد العنوسة والفوز بعريس. ولا 
تغفل أبدا البنت أن جسمها سلاح قوي ومدمرء وإبراز جماله يجيب 
أجدعها عريس -بالذات لو هي مش حلوة ومعندهاش غيره-. وكل 
الأساليب في الحروب مشروعة وجائرة!! 


وإيه الصورة دلوقي؟؟ 

البنات بيطالبوا الحكومة بسن قوانين ضد التحرش الجنسي.. 
والولاد بيطالبوا بقوانين ضد لبس البنات احرق والعريان لمنع 
استفزرازهم. 

وأنا شايف الحل الوحيد إن الحكومة قبل ماتحاكم الولاد والبنات 


0 

تحاكم الأول الحرامية اللي فبوا البلد. وبفلوسنا اللي سرقوها دي اللي 
هي في الأصل بتاعتناء توفر الشغل للشباب. وده مربط الفرس.. لأنهم 
حيلاقوا حاجة تشغلهم ويطلعوا فيها طاقتهم وكبتهم. وكمان حايبقوا 
قادرين يتجوزوا ويحلوا مشاكلهم العاطفية والجنسية عندهم بالجواز 
وبالتالي حل مشكلة الجواز عند البنات. 


برا الكادر.. 


لما توفروا الشغل الاب وتجوزوهم. ابقو اعملوا قوانين تعدم اللي 
يتحرش حتى في ميدان عام.. ومحدش حايعترض. 

صباح الخير يامز 


كثير من أصدقائي الولاد يشكون لي بمرارة من البنات ومعاكستهن 
هم بطريقة غبية. وإن بدا الموضوع غريبًا ولكنه في الواقع يحدث.. 
وحتى لو كان بمعدلات بسيطة الآن فأتوقع أنه سيكون الخطر الذي 
سيؤرق بال وراحة المجتمع خلال الفترة القادمة. صدقون لا أهوّل من 
الأمر. 

ما السبب في معاكسة الولاد للبنات؟ أظن السبب هو انتشار 
العزوبية بين الولاد. وطبعا انتشار العزوبية بين الولاد بالعقل كده يعني 
انتشار العزوبية -بلاش العنومة علشان بيزعلوا- بين البنات.. وهو 

الذي أدى إلى إن البنات تعاكس الولاد. وبحسبة بسيطة.. إذا ظهرت 
الان بوادر مطاردة البنات للولاد ونسبة العنوسة بين البنات الآن فى 
(مصر) تعدت ال9 مليون بنت» فبعد سنوات عندما تتضاعف تلك 
النسبة وتصبح مثلا 15 و20 مليون. يا ترى ماذا سيحدث في هذه 
الفترة؟ وكيف سيكون شكل تلك الأيام العجيبة القادمة اللي ما يعلم 
بيها إلا ربنا؟ بصراحة لم أستطع السيطرة على خيالي وأنا أتخيل تلك 
الأيام وأنقل لك الصورة.. 

وإليك هذا المشهد. . ولد وسيم يسير وحده ف الشارع وما أن 
تلمحه بنت من بعيد حتى تجري وراءه تلاحقه: 

- إيه یاواد يامز ياعسل انت.. 

الولد منفض ويسرع في خطواته. 

- ياعم عبّرنا ما تتقلش علينا كده.. 

- يافتاح ياعليم يارزاق ياكريم على الصبح. 

- انت حد قالك قبل كده إنك جامد؟ كل حاجة فيك جامدة.. 
عضلاتك جامدة وبنجاتك جامدة.. والسبايكى جامد أوي. ده شعرك 
ده ولا لینسز؟ 


¬ الإ ده خفقه.. 
- لا مقدرش أخف أكتر من كده.. لحسن أبرد. وتليها ضحكة 

- ياآنسة حرام عليكي.. هو انتي ماعندكيش اخوات صبيان؟ 
ترضي أخوكي يتعاكس كده في نص الشارع.. ترضيهاله؟ 

- صدقني ياكابتن أنا مش بتسلى زي بقية البنات. 

- والله بقا لو شارية بجد أنا عندي بيت تدخليلي منه.. ولا انتي 
فاكرة شباب الناس لعبة؟ 

وينهار الولد في نص الشارع في البكاء.. صعبان عليه نفسه!! 


ولا أتخيل إنه ثمكن أن تصل معاكسات البنات هذا الوضع امحترم . 
فقط. ولكني أتوقع أن تتجمع البنات وتقف تحت بلكونات الصبيان 
عاملين انتفاضة, ويقعدوا يصفروهم. والولاد مش حاتترل. دول 
حايدلقوا عليهم ميه وسخة علشان يمشوا!! 

وأعتقد إن أكثر ما سيؤرق الولد في هذه الفترة هو ركوبه 
المواصلات» وحدوث مئات المشاكل والمشاحنات نتيجة تحرش البنات 
بالولاد. ولا يكون للولاد شغلة غير "لو سمحتي ياآنسة ابعدي شوية 
الطرقة فاضية".. و"من فضلك ابعدي ما تلزقيش فيا كده".. و"طيب 
لمي الدور بقى وانراحي من الوقفة قدامي بدل ما ألم عليكي الناس"!! 
طبعًا إذا افترضنا إن الولد شجاع وبيعرف ياخد حقه. إنما أغلبية الولاد 
حتمًا سيكونون غلابة.. مهما تم التحرش مم سينكتموا علشان 
الفضيحة. . ثما سيخلق أجيالا من الولاد محطمة نفسيًا. ولكن هذا لن 

بمنع من أن يحتفظ كل ولد في محفظته بدبوس لزوم الاحتياط. وطبيعي 
لن تسكت الحكومة وستقرر تخصيص عربات مترو للولاد بس. وأي 
بنت حاتر كب حاتتعلق من عرقوها و تتجرس وتدفع غرامة محترمة!! 

كما سيتقرر إصدار قوانين تمنع نزول الولاد إلى الشوارع بعد 
الساعة 9 علشان البنات اللي واقفين على النواصي وشاربين بانجو 
وعاملين أحلى دماغ. وإذا احتكم الأمر أن ييزل الولد في ذلك الوقت 
للضرورة» تضمه أمه حينذاك لصدرها بحنان والدموع في عينيهاء 
وتطبطب على كتفه وهي توصيه: ياحبيي لو واحدة كلمتك أو 
عاكستك أو اتحرشت بيك مالكش دعوة بيها يابني وماتردش عليها 
خالص.. دي بنات صايعة وبلطجية واحنا مش ناقصين مشاكل.. دول 
شكلهم مش طبيعي. . مكن في أي لحظة يتحولوا لذئاب بشرية.. 
مستنيين أي ولد محترم زيك يبقى الضحية!! 


ولخوفي عليك ياصديقي, أوجه لك بعض النصائح تحسبًا لتلك 
الفترة واحنة الرهيبة القادمة علينا لا محالة: 

e‏ اوعى أي واحدة تقولك تعالى كلم باباء ولا ماما واقفة هناك 
مستنياك وتروح معاها. 
يعني اللي يبقى معاك فيها بنات. وإذا لابدء يبقى تروح سنتر تاخد فيه 


لسبسس مم 

الدرس. ولو خلاص قفلت وحاتروح شقة يبقى لازم تاخد معاك واحد 

»ء لوانت مصاحب أو خاطب وقالتلك تعالى أوريك الشقة 
والحورات الفاكسة دي اوعى تصدقها.. طبعًا كلنا حافظين أفلامنا 
العربي واللي حصل فيها. 

* ولو كلمتك بالليل وقالتلك إن أبوها وأمها مسافرين وإفا 
قاعدة خايفة لوحدهاء قلها متخافيش واقري قرآن. 

»ء الولد سمعه -أو (إبراهيم)-.. يعني تاخد بالك من نفسك.. 
اوعى بنت تضحك عليك وتقولك يلا نكتب عرفي وبتاع» وفي الآخر ‏ 


. اوعى تمشي في شارع ضلمه أو حتة مقطوعة لوحدك مهما 
کان الست 


ء كمان اوعى تركب تاكسي سايقاه بنت.. حتى لو كانت 
كبيرة في السن وشكلها محترم. 

ء لو ركبت أوتوبيس أو تويوتا اوعى تركب جنب لزق في 
السواقة. (انت فاهم وأنا فاهم). 


٠‏ بسك لازم ييقى محتشم. مفيش نب شيرتات ضيقة ولا 
بنطلونات ساقطة. . ما تطمّعش البنات فيك. 

* ما تلعبش مع البنات. ولو حكمت يبقى شطرنج أو دومنة.. 
اوعى تضحك عليك وتلعبك عريس وعروسة أو أب وأم. 


o‏ وانت على النت خليك مفتح. اوعى واحدة تدخل حور 
عليك باسم ولد وبتاع علشان تصاحبها (فاكر حوارات زمان دي؟). 


وربنا يعينك يامعلم.. 


برا الكادر.. 


هل حاييجي يوم وتتفشى ظاهرة التحرش الججماعي من البنات 
للولاد في شوارع وسط البلد وجامعة الدول العربية في الأعياد؟ 

وتطالعنا الصحف بمانشيت زي "وحوش (إمبامة) خطفوا (حمادة) 
والبنات تعترف: الشيطان السبب"!! 

عندما تغتصب المرأة الرحل 


قد ترفع حاجبيك وتحك في ذقنك, وربا قرش في رأسك وأنت 
تتأمل في العنوان.. رعا لأنك تعودت أن تقرأ وتسمع العكس تامًا. 
فالرجل دائمًا هو الوحش المتوحش الوحش -بكسر الواو- الذي 
يغتصب المرأة الضعيفة المقهورة الغلبانة. ولكني أطمئنك.. العنوان 
سليم.. والمعنى هو المقصود. وقبل أن ندخل إلى المعمعة دعنا نتفق أن 
الموضوع ليس هزليًا بالمرة» ولكنه جاد جذا. ودعنا نبدأ واحدة 
واحدة. . مامعنى الاغتصاب؟؟ 

الاغتصاب كما هو معرّف هنا قانونيًا واجتماعيًا هو "مضاجعة أنثى 
دون رضاها". ولكن.. إذا ضاجعت أنثى رجلا دون رضاه» ده يبقى 
إيه؟؟!! هذا هو مربط الفرس ياعزيزي. فإذا كان قانوننا العقيم تجاهل 
تلك النقطة, فبالطبع لم تتجاهلها دساتير وقوانين الدول امحترمة؛ التي 
عرفت الاغتصاب بأنه "ممارسة الجنس دون رضا أحد الطرفين". 

أي أا لم تحدد من الجني عليه سلفا كما عندنا. يعني مش لازم 
تكون البنت هي الضحية المغتصبة, ده مكن هي تكون الجا وتغتصب 
الرجل! 

قد تبتسم وتسأل: هل هذا القانون وهمي؟ هل هو سد خانة يعني 
وخلاص؟ بالطبع لا.. بل تم وضعه للحد من مئات الجرائم والحوادث 
التي تغتصب فيها المرأة الرجل. . وكان أغلبها مأسويًا جدا. 

ولعل أشهر تلك الحالات واقعة اهتز لها الرأي العام منذ سنوات في 
(روسيا). والقصة بدأت في إحدى ضواحي الغابات هناك.. وبطلها 
كان أحد الفلاحين البسطاءء والذي كان من سوء حظه أن يعبر من 
أمام أحد خازن الخشب هناك واستنجدت به إحدى الفتيات التي 
تحرس المخزن حتى يساعدها في نقل بعض الأشياء في المخزن. وطبعًا 
الراجل المسكين بكل حسن نية وطيب خاطر وبدون تردد دخل معها 
المخزن, ثم فوجئ بثلاثة سيدات أخريات يلتففن حوله ونظرات الشر 
تتطاير من أعينهن. وطبعا دب الفزع في قلبه وسأهم وهو يرتجف: 
إيسبييه.. انتو ناويين على إيه؟ عايزين مني إيه بالظبط؟ اعقلوا كده 


سسس 

واغزوا الشيطان. وم يكمل كلامه حتى سيطروا عليه وكتفوه مربوط 
اليدين والقدمين في أحد الكراسي. وخلعوا عنه ملابسه كاملة؛ كما 
خلعوا ملابسهم وظلوا يثيرونه جنسيًا حتى "جاب آخره", ثم انقضوا 
عليه بعد ذلك واحدة تلو الأخرى دون أي رحمة أو شفقة!!! وم 
بتركوه الأوغاد يذهب حال سبيله» بل ظل على هذا الوضع المهين 
لأربعة أيام. أربعة أيام من الاغتصاب المتكرر والمستمر.. وسط دموعه 
وتوسلاته أن بر موه ويتر كوه مع وعوده أن لا يحكي شيئا ما حدث 
لأي مخلوق» لكن دون جدوى. حتى كان اليوم الخامس, فاستغل 
انشغالهم وأخذ ما يستر عورته من ملابسه الممزقة ونفذ بجلده منهم.. 
جاريًا مسرعًا لاهثا خائقًا ناظرًا خلفه, متحسبًا لأن يكون معا منهم!! ٠‏ 

حتى وصل لأقرب نقطة شرطة ودخل على الظابط وهو في حالة 
بكاء هيستيرية. وهو يقول: عملوها معايا المجرمين المتوحشين اللي 
معندمش قلب. خدوا مني أعز ما أملك. اوري وشي بعد كده ازاي 
للناس؟؟ ده أنا أهلي صعايدة ولو عرفوا حايقطعون!! وبعدها بعدة أيام 
كانت الأربع سيدات واقفات في قفص امحكمة الحديدي لينلن 
عقايمن!! 

ولكن الواضح أن لم يكن عبرة جا فيه الكفايةء والدليل تكرار 
حوادث اغتصاب النساء للرجال بصورة أكثر استفزارًا من تلك 
الواقعة. منها حادثة شهيرة حدثت مند سنوات قريبة في (تايلاند) 
لشاب وسيم كان يتناول غداءه في أحد محلات الوجبات السريعةء 

وكانت تراقبه فتاة في العشرين من عمرها تقريبًا. وأول ما انتهى ذهبت 
إليه والدموع تلمع في عينيها لتخبره بأها ضلت الطريق؛ وتتوسل إليه 
أن يساعدها ويوصلها للمكان المراد. وطبعا الشهامة نقحت عليه في 
هذه اللحظة ووافق على طلبها.. وأول ماركب سيارقًا وجد مسدسًا 
خلف ظهره من امرأة أخرى تخيّره بين الصمت أو الموت إذا نحدث!! 


حتى وصلوا لمنطقة مهجورةء ووجدوا امرأتين أخريين في الانتظار. 
وقهقهت واحدة منهن: العب. .إيه الواد لمر اللي انتو اصطادتوه ده؟ 
احنا ليلتنا إشطة ولا إيه؟! وأشياء من هذا القبيل يعني. وتحت ديد 
ا اج الشاب الأربع سيدات حتى أصيب بالإعياء الشديد 
رأفكت قواه وأغمى عليه فأخذوه في نفس السيارة وألقوه أمام المطعم 
ذاته بلا أية مشاعر إنسانية!! ولا أفاق الشاب من غيبوبته توجه وحضر 
هم محضرًا في قسم (بانكوك البلد) يتهمهم باغتصابه تحت ديد 
السلاح. وبعد أيام عرض الظابط عليه مجموعة من الفتيات على 
حسب أوصافه» وفعلا تعرف على اثنتين منهن» وصرخ: أيوه هم دول 
الجرمين.. الكلاب. إيه كنتوا فاكرين انكو حاتربوا من العدالة؟ هي 
البلد سايبة؟ فاكرين نفسكو في (مصر]؟ ثم تذكر ما حدث له وامار 
واندمج في نوبة بكاء هيسترية!! حاول الظابط أن يصلح بين الشاب 
وبين السيدات نظرًا لأنه كان من ب بينهن أمهات, والشاب راسه وألف 
صرمة لا. وأخيرًا قبل التعويض ب400 بات -حوالي 9 دولارات- 
عن كل امرأة.. يعني حسبة 45 دولار!! وبعدها مته الشاب الضحية 


سے 

بنبرة حزينة: الفلوس عمرها ما حتعوضلي شرفي اللي راح منى.. وربا 
ينتقم منكو. وحسي الله ونعم الوكيل فيكو.. وحاكنس عليكو كل 
جوامع (تايلاند) لأجل يجعلهولكوا في عيالكو!! 

والمعروف أن القانون في البلاد الغربية يساوي بين المغتصبين من 
الرجال والنساء بالسجن من أربعة سنوات لعشرين سنة. 

وعناسبة القوانين» هناك قانون آخر لاغتصاب القاصر, أي الفتاة 
التي لم تبلغ سن الرشد. وسن الرشد يختلف من دولة لأخرى.. ففي 
(أمريكا) و(إنجلترا) 18 عام وني (فرنسا) 13عاما.. بينما قد يصل 
في أفريقيا لعشر سنوات. والقانون يعتبر الفتاة القاصر غير مكتملة. 
النمو العقلي وغير مسؤولة عن اختياراهاء خاصة الجدسية. بمعنى أنها إذا 
وافقت على ممارسة الجنس فإن هذا يعتبر اغتصابًا. نفس الأمر إذا كان 
غصبًا عنها!! 

وإحقاقا للعدلء فإن الغرب يساوي في هذا القانون أيضًا بين 
الشاب والفتاة. بمعنى أنه إذا مارس الشاب الجنس وهو دون سن 
الرشد فيعتبر اغتصابًا له. وخد عندك عشرات حالات الاغتصاب التي 
تحدث من هذا النوع يوميًا.. أكثرها على الإطلاق حالات مدرسات 
يغوين طلايمن المراهقين ويقمن معهم علاقة. ومن حق الطالب بعد ذلك 
أن يقيم ضدها دعوى باغتصابه, وتحاكم فيها المدرسة. وكما ذكرت 
فإن الغرب وخاصة (أمريكا) يتكرر فيها ذلك النوع من الاغتصاب 
بشكل خيالى يوميًا!! 

تكلمنا عن اغتصاب المرأة للرجل والقوانين المخصصة ها فى 
الغرب.. ولكن ماذا عن مجتمعنا الشرقي المحافظ؟؟!! ۰ 

للأسف مجتمعنا الشرقي يحدث فيه اغتصاب المرأة للرجل؛ ولكن 
دون أية قوانين أو دساتير حاولت أن تحافظ على حق الرجل وآدميته. 
وهذا ما يضع علامة تعجب كبيرة أمام التناقض الواضح.. فكيف يتم 
لهام المجتمع طوال الوقت بأنه مجمتع ذكوري. ويكون تعريف 
الاغتصاب عندنا هو فقط مضجاعة أنشى دون رضاها؟ وهو بالتأكيد 
قمة الإنصاف للمرأة وظلم وقهر للرجل من الناحية الأخرى» لعدم 
وجود قانون يحميه إذا اغتصبته المرأة!! 

واغتصاب النساء للرجال في مجتمعنا موجود منذ قرون.. ولكن 
قليلون جدًا من يعلمون يمذا. وربما يكون الإعلام شريكا بدوره في 
عملية انتقاء تلك الحوادث وعدم نشرها.. ومش عارف ليه يعنى! رغم 
إنه موجود منذ زمن وليس هذه الأيام السوده فقط. فتذكر كتب 
التراث أنه كان هناك رجلا من أصحاب الإمام (علي بن أبي طالب). 
وكان يعمل بقالا. وكان شديد الوسامة والرجولة. وكانت إحدى 
السيدات من زبائنه قد قررت عمل حيلة جهنمية للإيقاع به. . فاشترت 
منه دقيقا وسكرًا وسمنًا وزيا وأشياء كثيرة جداء حتى تراكمت وأصبح 
وزها ثقيلا جداء فطلبت منه على استحياء أن يحمل معها البضاعة 
لمارها. ولم يترد الرجل؛ فأغلق بقالته وذهب معهاء وما أن دخل المزل 
حتى أشهرت سكيئًا حادًا في وجهه وهي تقول له: اقلع. ياست انتي 

عبيطة ولا إيه؟ قالت له: اقلع أحسنلك. ياحاجة انتي شاربة سيجارتين 
باجو وجايه تفوقي عليا؟ مافيش فايدة. وهددته إنه مش خارج غير لما 
تاخد مرادها منه. طبعًا الراجل امار في البكاء: ياحاجة والنبي سيبيني 
عايز أروّح البيت زمان العيال وأمهم ميتين عليا من القلق دلوقتي.. أنا 
مواعدهم أودّيهم (كوكي بارك) وأغديهم في (كنتاكي). والست لا 
حياة لمن تنادي. وفضل الراجل محبوس لحد بالليل قابعًا في أحد أركان 
المزل عمال يعيط ويولول: انا إيه اللي جابتي هنا بس؟! وکل ها يحاول 
يقوم ويفلفص, ترفعله السكينة وتقوله: ها.. وبعدين؟ قالها: طيب 
بصي أنا خلاص 56368 وموافق على اللي انتي عيزاه. أروح بس 
ال).لالا الأول. قالت له: خلاص إشطة بس انجر. وراح الراجل . 
وهرب من شباك الحمام وديله في سنانه حالف ما يودّي طلبات 
دليفيري تابي! 

ومنذ سنوات اهتمت الصحافة الأردنية بحادثة غريبة من نوعها.. 
فقد وجدوا رجلا في الثلاثينات من عمره. عار تماما من ملابسه, 
ومرمي على الأرض في أحد الشوارع الرئيسية یلا و بالكاد يلفظ 
أنفاسه الأخيرة. وعندما نقلوه للمستشفى وتم انقاذه. ألقى بتصريكاته 
التي كانت أشبه بالقنبلة الي هرت الشارع والرأي العام الأردي. وهي 
إن وراء الحادث ثلاثة سيدات اختطفوه في مكان مهجور وربطوه 
وتناوبوا اغتصابه وتعذيبه ثم ألقوه في الشارع!! 


أما في (الكويت) فمنذ عدة سنوات تم الحكم على سيدتين بالسجن 

5 عامًا لكل منهما.. احتجزوا رجل واغتصبوه» وكانت ممتهم هي 
هتك عرضه. والمعروف إنه لا يوجد في الدساتير العربية نصا أو صيغة 
قانونية تذكر اغتصاب المرأة للرجل, ولكنه يسمى هتك عرض. 

أما في (مصر) فما أكثر جرائم اغتصاب المرأة للرجل. ولعل أغربا 
كانت قصة لشاب صعيدي خام جاء من (سوهاج) طازة ليعمل بوابا 
لإحدى العمارات الراقية. والذي يحكي عن تلك المرأة الغريبة التي 
كانت تسكن وحدها بإحدى شقق العمارة» وكانت دائمة الطلبات 
منه. وكانت كل مرة تغدق عليه بالأموال والملابس واهدايا.. كما 
كانت تتعرى أمامه دائمًا متعللة بأنها مدوم البيت. وفي يوم مطلعتلوش 
شس كان بيجيبلها الطلبات كالعادة وألحت عليه بالدخول وتناول 
الإفطار معها. وقدمت له عصرًا أقنعته بأنه أعشاب طبيعية.. وفجأة 
فتح عينيه فوجد نفسه عاريًا تماما على سريرها.. فستر نفسه بسرعة 
وقال ها إيه اللي حصل ياولية؟؟ قالت له انت مادريتش باللي حصل؟ 
فهرش بلدياتنا الحوار بصياعة يحسد عليها لأنه أولا وأخيرًا صعيدى.. 
كانت ممكن تقنعه إا كانت بتطعٌمه ضد البلهارسيا مثلا. المهم راح 
جري وهو منهار إلى قسم شرطة (الخليفة) مصمم يعمل محضر. ورفض 
الظابط أخذ أقواله وقال له: انت حتصيع عليا؟ أنا شفت الفيلم ده قبل 
كده.. مش ده البيه البواب؟ ومع إلحاح البواب واشياره أمر الظابط 
بالقبض على المتهمة وعرضهما على الطب الشرعي» الذي أثبت 
المعاشرة بالفعل. وتمت إحالة السيدة للمحكمة.. ولملم البواب حاجته 

ورجع بلده عشان مش ضامن اللي تمكن يحصله تان.. لأنه اكتشف إن 
(مصر) قسيت أوي على ولادها!! 

ورغم إننا مجتمع محافظ ونادرًا ما يتم اغتصاب رجل ويروح يبلغ في 
القسم وياخد حقهء إلا إن هناك أيضًا حالة أخرى رسمية لشاب يبلغ 
من العمر 29 عامًاء وكان يافعًا مفتول العضلات ويعمل ميكانيكي 
سيارات في (اهرم). وكانت لديه سيدة زبونة عمرها 45 عاما.. 
وكانت دائمة التردد عليه. وني يوم كانت هناك أعطالا في سيارماء 
وعندما انتهى من تصليحها طلبت منه أن يقود لها السيارة وهي معه 
على سبيل التجربة والتأكد من إصلاح السيارة يعنى. فوافق» ولم يشعر 
بنفسه إلا وهو مغشى عليه في أحضافها في منطقة مهجورة. فقام على 
الفور وأخذ يقبل إيديها ويترجاها وهو يبكي: استريني ربنا يسترك.. 
استري عليا. وهرول لقسم شرطة (المرم) يعمل محضر وهو مرعوب 
خوفا من أن يكون قد شاهده أحد.. أو التقطت له السيدة صورًا في 
أوضاع فاضحة ممكن تنشرهاله على سيديهاية أو ترفعها على اليوتيوب 
وتشيرها على الفيس بوك وتبقى فضيحته على كل لسان. خاصة إنه 
خاطب وعلى وش جواز!! 

وهناك نقطة أخرى.. لاحديث على الفضائيات سوى في موضوع 
اغتصاب الزوجات. يعني معاشرة الزوجات من أزواجهن من غير ما 
الزوجة تكون موافقة. واقممت الداعيات الرجل الذي يغتصب زوجته 
بالوحشية والهمجية, لدرجة أن إحدى الداعيات المعروفة بأها من 

كارهي الرجل على الأرض نصحت إحدى السيدات على اهواء بأنه 
إذا قرب منها زوجها بدون رضاها تبطحه بأي حاجة في إيدها ما 
تسکتلوش. دعني أحكي لك حادثة هزت الرأي العام السعودي منذ 
شهورء وهي حالة المواطن (دعيج خليفة) صاحب ال34 سنة.. وهو 
من ساكني حي (الأحساء) بالسعودية, والذي انتقل للعناية المركرة 
ياحدى المستشفيات إثر حالة جسمانية ونفسية وصفت بالمزرية. 
وبسؤاله عن حاله قال ودموعه تشق طريقها من عينيه الضعيفتين بأنه 
يتعرض يوميًا ولأكثر من مرة لحالة اغتصاب من زوجته. فهي تجبره 
على أخذ الفياجرا وتجبره على معاشرقا. وإذا لا قدر لله أبدى 
اعتراضًا سيكون مصيره علقة ساخنة بالخرزانة. وذلك أيضًا نفس 
مصيره لو أبدى مللا أو ضعفا أثناء المعاشرة. وعندما لم ترحمه رغم 
توسلاته وترحماته قرر الاعتصام ياحدى غرف شقته لعدة أيام حتى تم 
نقله للمستشفى. وعندما أخبروه بأن يروّق ويفك يعني لأن صحته 
تحسنت كثيرًا عن الأول قال بصوت مكتوم: جروحي النفسية أعمق 
بكثير من جروحي الجسدية.. واللي انكسر مرة ما بيتصلحش!! 


برا الكادر.. 


ياترى فيه كام شاب في (مصر) نفسهم.. واحدة تغتصبهم؟؟!! 

علّم يامصلم.. 

قبل ما تعلم.. 


ربعا وانت معدي على خناقة تجد الطرف الأقوى يستحلف للغلبان 
التامئ بأمه إنه حايعلم عليه. . أى سيعلمه الأدب ويجعله مسخرة قدام 
الناس. وربما تجد شخصا انحط فى موقف حرج ج أو بايخ فيقولك خلاص 
أنا اتعلم عليا.. يعني اتمزأت وكرامتي اتبعترت بين الناس. وهناك المثل 
الشبابى المعروف "اعرف صحبك وعلم عليه".. يعني حدد علاقاتك 


سنس سس مويسم 

بصحبك. ولو علمت عليه يعنى بتقوله انت كده جيم أوفر معاياء 
واتشطبت من لستة صحابى. والتعليم على حاجة يعني تمييزها بحاجة 
وحشة عن بقية نوعها.. ولعل هذا أقرب معن للعنوان والموضوع.. 
فكرة أنواع البنات المشطوبين من لستة وحسابات الولاد. 

وطبيعي إن فتاة الأحلام نسبية وتختلف من شخخص لآخر حسب 
شخصيته ومتطلباها.. لكن تظل هناك دائمًا شروط وأسس لاختيار 
شريكة العمر. على هيئة رغبات وممنوعات. عايز مواصفات كذا ومش 
عايز كذا. ويظهر ذلك في الزواج التقليدي جدًاء من أيام الخاطبة على 
أيام (أبو جهل)؛ وحتى باب أريد عريسًا في الجمهورية. ويُذكر أنه كان 
هناك أحد الشباب في أحد القبائل العربية العريقة يافعًا وفارسًا 
ووسیماء وأهله غلبوا فيه علشان يتجوز. وكانت حجته أنه لم يجد فتاة 
أحلامه بعد. فاستدعوا أشهر خاطبة عندهم, واللى كان معروف عنها 
نما لا تقف أمامها أي جوازة على الإطلاق؛ وقادرة على تزويج الجن 
الأزرق نفسه. وعندما سألته عن مواصفات الفتاة المرادة, أجاب 
الشاب: "لا أريدها جميلة فيطمع فيها غيري. ولا قبيحة فتشمئز منها 
نفسي. ولا طويلة فأرفع لها هامتي. ولا قصيرة فأطأطئ لها رأسي. ولا 
مينة فتسد علي منافذ النسيم. ولا هزيلة فأحسبها خيالي. ولا بيضاء 
مثل الشمع. ولا سوداء مثل الشبح. ولا جاهلة فلا تفهمني. ولا 
متعلمة فتجادلني. ولا غنية فتقول هذا مالي ولا فقيرة فيشقى من 
بعدها اولادي". فغادرت الخاطبة مسرعة وهي تقول له: ياخبر بس 

كده؟ انت تؤمر.. دي لسه نازل عليها عرض في (كارفور) الأسبوع 
اللي فات.. واستعمال طبيب كمان. ياعم روح موت!! 

وحتى في الارتباط الذي يتم بعد قصة حب ملتهبة فغالبا وحتما في 
فترة التعارف ومرحلة الوقوع في الحب» طبيعي أن يكون الطرفان قد 
رأيا أن طبيعة شخصياقم متفقة ومتوافقة اجتماعيًا وسلوكيًا وفكريا.. 
وبعد ذلك استسلموا لمشاعرهم. سواء كان هذا الاختيار في التوافق 
والصفات المشتركة شعوريًا أو لا.. عن قصد يعني ولا لأ. والدليل 
على ذلك أسطورة يونانية قديمة تقول أن الله خلق كل روح وخلق ها 
زوجها المتطابق معها في المواصفات والتفكير والسمات وكل حاجة.. . 
وبعد ذلك بعثر الله الأرواح على الأرض حتى تبحث كل روح عن 
توأمها. ولكن مهما حدث فمن المستحيل أن تجد أي روح توأمها.. 
ومهما وجدت من أرواح متوافقة مع روحك في صفاقاء فهي تحمل 
فقط بعض التشابه.. ولكنها ليست النسخة الأصلية أو اللإام0) 
الكاملة لروحك. وهذا يفسر حدوث المشاكل والأزمات بين الطرفين 
مهما كانوا بيحبوا بعض.. نظرًا لاختلاف الصفات والعيوب الأخرى 
عند طرف والتي ترعج الطرف الآخر. 

وسواء كان الارتباط تقليديًا أو عن حب ممكن أن نقبل الطرف 
الآخر با فيه من عيوب مساومة مع ما فيه من هزايا تانيه حبينها فيه 
تغنينا عن عيوبه.. على أساس إننا كلنا بشر وكلنا فينا عيوب. ولكن 
هناك أصنافا من البنات قرر الولاد وضعهم في البلاك ليست وشطبهم 

من حساباته. أو بمعنی آخر: عملم شفت ديليت من قائمة اختياراته. 
وهؤلاء الأصناف لم يقاطعهم أو يقطع علاقته بمم.. فغالبًا وكثيرا ستجد 
هذه البنات ضمن زميلاته وصديقاته.. أو حتى صحبته. ولكن عندما 
تسأله "تممكن تتجوز واحدة منهم؟" تجده يضحك على سؤالك بسخرية 
واستهزاء ويجاوبك باستخفاف: يابني انت عبيط؟ أنا معلم عليهم 
بالبنط الأحمر. وعندما تحاول لشفي اكت يجيبهالك على بلاطة: 
يعني ممكن أعرفها.. أمشي معاها. . أصاحبها. . بس ماتجوزهاش !!! 


برأ الكادر.. 

الدماغ فيها إيه؟؟!!! 


من حوالي عدة سنوات رن موبايلي: آلو.. وسمعت من الجانب 
الآخر: أيوة آلو. بنبرة حزينة جدًا لصديقتي وبدون السؤال عن 
أخباري دامتني: شوفت اللي حصل؟ اللي بيحصل ده قريج.. إيه 
خلاص هو الفساد في البلد وصل للدرجة دي؟ رمصر) رايحة على فين؟ 
ها.. قولي رمصر) رايحة على فين؟ قلتلها: يابنتي اهدي بس في إيه؟ 
ردت: فيه إن بكره عندنا وقفة احتجاجية الساعة 10 الصبح في 
ميدان التحرير.. وطبعًا مايفوتكش خالص. أنا بصراحة سخنت جذا 
وفرحت أوي إن الواحد يعبر عن رأيه مع مجموعة من الشباب اللي 

قلبهم على البلد كده.. يعني هم أحسن مني في إيه؟!! 

ومن الساعة 8 الصبح كنت صاحي. خدت شاور وتقلت في 
اللبس واحنا في عز الصيف تحسبًا لأي هزار من حبايبنا بتوع الأمن 
المر كزي اللذاذ. كذلك حشرت محفظتي السوداء في جيب البنطلون 
اللي ورا وتأكدت من وجود البطاقة وكارنيه الكلية والباسبور 
وكارنيهات عضويتي في الأندية. والفيزا ووصلات الية والنور 
وإيصالات غرامات المتروء وأي إثباتات شخصية تساعدى على إنقاذ 
مايمكن إنقاذه لا أتاخد تحري. ويوجبوا معايا هناك بتهمة تعكير الصفو 
العام الرايق, والمساس بأمن وعفة البلدء وزعزعة النظام والكلام 
الكبير ده اللي يوديك المعتقل انتظام مستريح. وبعد أن فتحت الباب 
ولسه خارج» رجعت تان وألقيت نظرة الوداع على أمي قبل أن 
أذهب لثواي الأخير. وجدقا في سابع نومة وبتاكل (كوك دور) مع 
الملايكة.. فقبلتها على راسها برفق كأ أقولها سامحيني ياست الكل لو 
حخضك.. لو رجعتلك ملفوف في علم (مصر) ولا حاجة, أو حتى 

جيتلك رقبتي مدلدلة على صدري» وهي الدعوة التي كنت طلما تدعين 
عل ا "قطم رقبتك على صدرك". يعني أخيرًا ممكن دعوة واحدة 
توحد ربنا ليكي نُستجاب. كدت أمشي مرة أخرى ولكني تذ کرت 
بابا. . وقلت لنفسي منا لازم أقوله علشان يتصرف لو حصلي حاجة.. 
اقتحمت عليه أوضته. ووجدته الحمد لله ملقى على السرير وصاحي. 
ولكن أول ما دخلت عليه استهبل وعمل نايم.. فاكر إن حاطلب منه 

فلوس قبل مانزل "بابا أنا نازل في مشوار ومش حتأخر". ولم يرد عليا. 
"بابا لو اتأخرت عليك ابقى لف عليا في أقسام الشرطة". وسمعت 
صوت شخيره. "يابابا حضرتك الميت جنية اللى باقية من المصروف 
لسه معايا زي ماهي". فجأة قام من نومه وحضني جامد أوي وقالي : 
طيب ياحبيي تروح وتيجي بالسلامة.. أمانه عليك خد بالك من 
ركزت في حضنه فتشبشت به بعنف رغم رائحة عرقه المميتة» ولكني 


العاشرة إلا ربع كنت في ميدان التحرير. لابس طقم إسود.. كوفية 
(فلسطين) تتدلى من على عنقي من الجانبين.. عابس الوجه.. ملاحي 
متخشبة.. حواجبي 111.. ذاهب لمهمة وطنية خطيرة. تبخرت أغاي 
(عبد الباسط حمودة) و(رمضان البرنس) من نافوخي. وحلت محلها 
أغاني "ياحبيبتي يا(مصر)".. و"رمصر) هي أمي".. و"لو سألتك انت 
مصري". ووجدتني أمام التجمع في المكان المتفق عليه وقابلتني 
صديقتي بابتسامة عريضة وترحاب شديد, وقالت لى: كنت عارفة 
ومتأكدة إنك حاتيجي, لأ عارفة إنك بتحب (مصر). قلتها والله 
بحيها زي أختي بالظبط. قالت لي: طبعا عارفة.. اتفضل اقعد مع 
الجروب علشان حاقول حاجة صغننة قبل ما نبتدي الوقفة. 
من الوهلة الأولى واندهشت جذدًا. وجدت التجمع كله بنات.. بس لا 

دققت أوي لقيت ولدين قاعدين في النص. بس مش باينين لأنهم 
عاملين (بوني تيل) في شعرهم» وتقدر يعي تحسبهم من البنات برضه. 
وبغض النظرء الناس دي شكلها كان غريب أوي.. شكلهم مش بتوع 
مظاهرات زي اللي بشوفهم في (الجزيرة).. دول شكلهم بسكوت 
خالص. عاملين زي الموديلز.. حاسس إن قاعد في الأوبرا.. مش جو 
طالعين مظاهرة خالص. 

"ياجنماا|ااااااااا|ااااعة".. دي كانت صرخة صديقتي المنسقة 
والمنظمة, واللى صرينها فوقني من ازهلالي. ثم أكملت وهي تصرخ 
فينا "(مصر) عمرها ما كانت كده.. (مصر) قسيت على ولادها 
أوي.. مش هي دي (مصر).. مش هي دي (مصر).. فيه إيه؟ احنا 
خلاص فاض 3 خد إمتى حانفضل كده شايفين البلد وشباب البلد 
بيضيع وساكتين؟؟ حانفضل بالسلبية واللامبلاة والاستهتار ده لحد 
إمق؟؟ لحد ما حنصحى في يوم حنلاقي البلد ضاعت واحنا متنيلين 
على عينينا وساكتين وراضيين.. وبنقول بكره الحال ينصلح. بس خد 
كده لأ وألف لأ كمان. مش حنسكت ولا نتخرس من النهارده. 
حنتكلم بصوت عالي وحانزعق وحانقول فليسقط الظلم.. فليسقط 
الاستبداد. . فليسقط الاستعباد". 

وبعد كلامها أحسست بالحرارة الشديدة.. أحسست بجسدي وقد 
وصل لمرحلة الغليان. وأن الطاقة ستنفجر مني من الحماس الذي 
امتلكني وسيطر علي» لدرجة جعلتني على استعداد لعمل أي شيئ من 

أجل البلد. تخيلت نفسي في الزي السوبر وأروح أسكع كل مسؤول 
قلمين محترمين على قفاه.. أو أروح أفجر نفسي في محل كشري (أبو 
طارق).. لأ زعلان وغضبان وثائر بجد. 

ثم تنبهت مرة أخرى على صوت صديقتي وهي تصرخ "ياللي 
فلوسكو بالبراميل.. الحرية لنجم الجيل".. "(تامر حسني) يامظلوم.. 
يامرقصنا يوم ورا يوم". 

ووجدت فجأة البنات اتنفضت من مكافا يرددن ورائها بأقوى 
صوت» رافعين لافتات كتب عليها "أفرجوا عن (مصر).. أفرجوا عن 
(تامر حسني)".. "عارفين يا(تيمو) إنك مظلوم آخر حاجة".. "الحرية . 
لرتامر حسني) ياكفرة". وفجأة أحسست كأن جردل تلج الق عليا 
وأنا نايم. ووجدتني مذهولا.. أدعك في عيني وأسلك في وداي وأقول 
لنفسي: أنا إيه اللي جابني هنا؟ وقمت أكلم صديقتي, وما أن قربت 
منها حتى صرخت مرة أخرى في أذ "مهما روحنا ومهما جينا.. شعر 
صدرك بيدفينا". فابتسمت لها وقلتلها. . ياشيخة ده مقلب برضه تعمليه 
فيا؟ فين بقى أستاذ (إبراهيم نصر) علشان أسلم عليه وأبوسه وأقوله 
ذيع وكده يعني؟ ردت عليا بحماسها: على فكرة احنا مابنهزرش. 
مابتهزريش ازاي يعني؟ قالتلي: يعني الوقفة دي معمولة علشان حبس 
(تامر حسني) بتهمة التزوير والمهروب من الجيش وكده. قلتلها: (تامر 
حسبي) مين؟ قالتلي: يابني (تامر حسني) بتاع الوحدة بتقلتني وريح 
بالك وبنت الايه. رديت بعصبية: ده أنا اللي حقتلك وحريح الناس 


144 


www.1btesama.com Exclusive 


منك يابنت التييييت!! وماحستش بنفسي إلا وأنا لافف إيدي حوالين 
رقبتها: بقى انتي جايباي ده كله. ومصحياي من النجمة ومفهم أهلي 
إن رايح أعمل عملية استشهادية, وفي الآخر تقوليلي مظاهرة لسي 
كهن بتاعك؟ ردت وهي بتفطس: بليز ماسمحلكش تقول على (تيمو) 
كده.. بجد حرام عليك. ده ثروة قومية ويستاهل ألف مظاهرة. ده 
بيألف وبيلحن وبيغني وبيمثل وبيربي شعر صدره. ولا أحسست إن 
أجلها حايبقى على إيديء تركتها تلهث أنفاسها الأخيرة. وقلتلها: 
عارفة انتي لو مكنتيش بنت كنت عملت فيكي إيه؟ بس عارفة أبقى 
أسمع صوتك! فنظرت لي وقتهت وهي ما زالت تلتقط أنفاسها: 
صوتك متغير ليه.. في حد جنبك ولا إيه؟ ورجعتلها في لحظتها: لا.. 
أقسم بالله مانا سايبك!! 

تذكرت هذا الموقف وأنا أقرأ خيرًا هذه الأيام عن مظاهرة قام بما 
عشرات البنات في (مارين)! الصيف الماضي وهن يرتدين ب شيرتات 
عليها صورة الممثل التركي (كيفانج تانيلوتج) أو (مهند) يعني.. بطل 
مسلسل (نور) التركي الشهير.. والمتاف باسمه وحياته. والسبب هو 
وصف أحد المشايخ المشهورين إياه بأنه تافه ومسلسله تافه. تخيل 
ساعات التحضير للمظاهرة وساعات المظاهرة نفسها.. وطبع يي 
شيرتات عليها صورته.. وكم الاتصالات والدعاية والتنظيم 
والترتيب.. بس علشان (مهند). وأراهنك لو صحينا بكرة ولقينا 
(اسكندرية) ضموها لرساحل العاج) ولا حد حياخد باله أصلا. 

معلش يعني.. إيه الخيبة اللي بالويبة والفستق دي؟ يعني على أد 
علمي البنت المصرية أول مظاهرة طلعتها كانت 1919 مع (سعد 
زغلول) والملال والصليب والجو ده.. وكانت خارجة تدافع عن 
(مصر) ضد بطش الإنجليز. ومن ساعتها ماشفناش البنوتة المصرية 
خدها الوطنية وطلعت مظاهرة واحدة توحد ربنا. ويوم ماتطلع 
النهارده مظاهرة يبقى علشان (تامر حسني) و(مهند)؟ إيه اللي بيحصل 
ده.. إيه اللي أنا شايفه ده؟!! 

بعدها بعدة أسابيع كنت أحكي ذلك الخبر لصديقتي طالبة الجامعة 
البريطانية -وكان يومها نتيجة الانتخابات الرئاسية الأمريكية- وأنا 
أستدل على مدى تفاهة وسطحية بئات هذه الأيام. وظلت صديقتي 
تضحك حتى كاد أن يغمى عليها.. وني نفس الوقت تبر عن مدى 
أسفها وشعورها بالشفقة نحو تلك البنات وسطحيتهم. وعندما جاء 
وقت طلب ال010©7 بادرقا ضاحكا: أظن العزومة عليكي بقى 
مناسبة فوز (أوباما). فنظرت لي في دهشة: (أوباما) مين؟! 

حصل.. والله العظيم حصل.. رغم إا الأولى على دفعتها في 
إحدى الجامعات الإنجليزية العريقة!! فجاوبتها بابتسامة: لا متخديش في 
بالك ده (أوباما عبد القوي) بتاع عربية الممبار ولحمة الراس اللي على 
أول الشارع. قالتلي: آه.. ومبروك على إيه؟ قلتلها: أصله كسب 
صلاة النبي. . عقبالك!! 

شعور بشع أن تشعر أن اقمامات آبائنا وأساتذتنا وكتّابنا ومفكرينا 

وأي واحد معدي في الشارع» يإننا أكثر الأجيال تفاهة وسطحية - 
رغم التكنولوجيا الفظيعة اللي عايشين وسطها- صحيحة. وإذا كان 
الشباب قد أصبحوا مغيبين عن الواقع تحت تأثير المخدرات, فالبنات 
أصبحن مغيبات تحت تأثير التفاهة. وأظن أن إدمان الحيافة أخطر وأضل 
سبيلا.. لأن المخدرات لها مراكز صحية ومصحات بمكن أن يعاج 
المدمن فيها ويستأنف حياته طبيعيًا. ومن غير علاج.. رعا لحظة صدق 
مع نفسه تخرجه من رحم الإدمان. إنما التفاهة فعاملة زي الفيروس اللي 
لسه مالوش نورتون لحد دلوقتي.. لأن غزوه على العقل يكون أشبه 
بالغزو الإمبريالي.. بمعنى إنه يتسرب للمخ ببطء حتى يحتل جزءا 
بسيطاء ثم يظل يتوسع وينتشر. وسريعًا ما يصبح محتلا للعقل بأكمله. 
طبيعي إن التفاهة والسطحية ليست مقتصرة على البنت فقط.. 
وأفاق وستين كونفيرس من يدعي هذا. لأن الميافة طالت آلافا مؤلفة 
من جماجمنا وطاساتنا. ولكن لا يستطيع أن ينكر أي عاقل أن تفاهة 
البنت أخطر كنيرًا من تفاهة الولد. وهذا ليس انحيارًا للرجل» ولكن 
لأن البنت هي أولا وأخيرا الأم التي سينشأ تحت يديها أولادها 
متشبعين وشاربين منها كل حاجة, وأوهم ثقافتها واهتماماها وتفكيرها. 
وطبيعي إن البنت العاقلة المثقفة اللي لقت حاجات أهم وأفيد من 
الأفلام والبرامج والمجلات التافهة. حتجيب عيال زيها مثقفين 
ومتفتحين.. يكون لهم قيمة لنفسهم على الأقل قبل الناس. أما الأم 
التافهة فطبيعي أن تكون صاحبة النصيب في الأجيال المايعة السطحية. 

حتى (ابن باديس) بيقول "إذا علمت ولدا فقد علمت فردا.. وإذا 

لذلك فالشاب عموما عند اختياره لشريكة حياته» تكون تلك 
الصورة نصب عينيه طوال الوقت. ومهما تعرئف على بنات تافهة 
ومصاحبها وبيرغي معاها في التليفون في الأغان والأفلام والفكس, فهو 
في قرارة نفسه عايز البنت العاقلة ذات الثقافة, التي لا تستهلك 
للتسلية فقط. ولكنها المربية لأولاده. لأنه ببساطة حتى لو كان هو في 
قمة التفاهة فهو على الأقل لايريد أن يكون أولاده مثله. 


وإن لم تكن الثقافة من أجل الحياة أو التفاعل في المجمتع أو على 
الزواج حتى, فهي على الأقل تمكن أن تكون مطلوبة عندما تشمر المرأة 
أكمامها وتعلن عن دخوها سوق العمل.. خاصة إذا كان العمل في 
امجال الإعلامي» ويتطلب ذلك القدر من الثقافة. هكذا كنت أحدث 
نفسي لا جمعتني الصدفة بثلاثة من الفتيات في كلية الإعلام.. وتقريًا 
كلهم كانوا بمتازون بحسن المظهر والشياكة والأناقة» يعني تستطيع أن 
تحكم عليهم من أول نظرة إفهم مذيعات وإعلاميات المستقبل بلا شك. 
ولكن ما أن اقتربنا أكثر إنسانيًا وجمعنا حوار» حتى اتصدمت وكدت 
أن أصاب بجلطة من الشلل الذي أصابني. لأننا باختصار طوال القعدة 
لم نتكلم إلا غير على أغنية فلان وتسرحية فلانة وفستان ترتانة.. 
ومخهم أنضف من الصيني قبل غسيله وبعده.. وكإني بكلم نفسي 
بالظبط. وفجأة وجدتني أصرخ فيهم منتفضًا: فيه إيه ياجماعة.. انتو 

متأكدين إنكو في ليسانس إعلام؟ أنا بجد مش مصدق إنكو خرجتوا 
من الإعدادي أصلا. انتو بس عايزين تبقوا مذيعات ازاي؟ بأمارة إيه 
يعني؟ سيبكوا من (إنجي علي).. إوعوا تبقى قدوتكو.. دي شغالة 
بالكوسة. إلى أن قاطعتني إحداهن: ياعم فكك.. مهما تقول الأهم 
دلوقتي الشكل والاستايل!! وأخذنا الكلام بعد ذلك حول العمل 
الإعلامي وكيف أصبحت معاييره غريبة الشكل, وإها أصبحت كلها 
شكلية بغض النظر عن الثقافة والمضمون. وبدون مقدمات صرخت 
إحداهن كأفا تذكرت مصيبة فجأة: (لميس) هي الساعة كام دلوقتي؟ 
وردت (ليس) وهي مصطدومة في الساعة: يافار منيل.. الساعة 6. 
وفجأة انصب الغم على وجوه الثلاثة, وهاجت النالثة بصراخ: ياهار 
أسود. هو كل يوم كده ولا إيه؟! مش كفاية امبارح معرفتش أنام 
طول الليل من إحساسي بالذنب إن اتأخرت؟! وردت الأولى مرة 
أخرى: أنا بجد مش قادرة أسامح نفسي إن الوقت خاي وسرقني كده. 
وردت الثانية اللي هي (ليس)-: ياجماعة بدل ماحنا عمالين نلوم في 
نفسنا كده مانروح بيوتنا علشان نلحق. وفورا لملم الثلاثئة حقائبهم 
وهموا بالذهاب: يلا فرصة سعيدة ياتيفا.. لا ©96.. حنوشفك تابي 
أكيد ها؟ يلا C3۲۴‏ 138. وتر كوي غارقا في بحور من التساؤلات.. 
أكيد عندهم كورس.. أو عايزين يلحقوا المغرب قبل العشا.. أو أكيد 
اتأخروا أوي في البيت. ولكن لم أطق أن أكون ضحية للتخمينات» 
وندهت عليهم وهم يسبرون على بعد أمتار مني: ياجماعة هو فيه إيه؟ 
فالتفتت إحداهن وقالت لي: لازم نروح نلحق (ستار أكادعي)!!! 


_ ت 

مشكلتي أفن لسن دبلون زراعة» بل طلبة إعلام. وكما قلت: 
إعلاميات المستقبل. ولكن رعا يكون التعليم برئ من سيل الاتامات 
الموجه له.. لأنه معروف أن التعليم عندنا عقيم ولا يستخدم إلا 
كبرستيج اجتماعي. أو كما لخصها (عادل إمام) في جملته العبقرية "بلد 
بتاعة شهادات صحيح". فالتعليم عندنا فيه اللي مكفيه من أمراض 
الدنيا والاخرة. ومش حانضحك على بعض.. كلنا عارفين إنه شوية 
معلومات بنحفظهم علشان نتقيأهم على ورق الامتحانات, وشكرًا. 
ده بالعكس. ذه أنا متأكد مليون في المية إننا أصلا كنا أذكيا والتعليم 
هو اللي جاب لنا تخلف. أي نعم احنا اتولدنا جاهلين بس مش أغبيا.. 
إعما بقينا أغبيا بالتعليم العقيم اللي اتعلمناه وجابلنا تخلف عقلي. ولا 
أقصد التعليم الحكومي» بل التعليم كله بما فيه الخاص. فأنا لازلت إلى 
الآن أتذكر يوم كنت أجلس مع أختي خريجة المدارس الدولية أمام 
التليفزيون نشاهد برنامج (من سيربح المليون).. وكان السؤال 
بخصوص مدة نفي (أحمد عرابي).. فسألتها تعرني (أحمد عرابي)؟ 
فجاوبت بكل ثقة: طبعا يابني ده شارع مشهور جدًا في المهندسين. 
وعندما ضربت كفا بكف من الصدمة قالت لي: ياعم خلاص 
ماتعيشي. . دي محطة كمان في المترو قبل (السادات) كله. ولا سألتها 
عن الملك (فاروق) انشرحت وقالت لي: أهو ده بقى بالذات عرفاه 
جدا.. وبالأمارة امه الحقيقي (تيم الحسن)!! 

هناك أيضًا نقطة هامة.. تجد هذه الأيام الكثير من الفتيات من بنات 


س ا 

جيلنا بعد الزواج وقد أصبحن مدامات» دائمات الشكوى من أن 
أزواجهن يقضون أغلب الوقت خارج البيت مع أصحايمم في 
الكافيهات أو على القهاوي. وأكثر من 090 من تلك الحالات 
يكون هروب الزوج من البيت بسبب سطحية البنت» وعدم وجود 
مواضيع مشتركة من الممكن أن تجمع بينهما. وحتى إذا م يهرب الزوج 
تجده في المزل مصابًا بالخرس.. لا تفرق بينه وبين أي قطعة أثاث في 
البيت!! الرجل أيام الخطوبة ييل أكثر للفسح والخروجات والمرح» 
لأن عدد الساعات الذي سيقضيه مع خطيبته محدود.. فالأنسب إنه 
يكون مستغلا في الترفيه والهزار والتهريج والترويش. ولكن بعد 
الزواج يختلف الأمر فرق السماء والأرض.. فهما تقريبًا لا يفترقان.. 
حتى عند النوم. فالرجل ليست حياته كلها ترفيه. بل يتاج لصاحب 
زي صاحبه اللي على القهوة. أو بمعنى أصح يحتاج أن تكون زوجته 
صاحبته اللى يتكلم معها فى كل شيء.. الكورة والسياسة والحوادث 
والفن. وإذا وجدها تافهة لا يستطيع أى حوار مشترك أن يجمع بينهما 
فهو يرى أن امروب من المزل هو أسرع وأسهل طريقة لإنقاذه قبل 
انفجاره. ولعلي أذكر صديقي الشاب المتزوج حديثا جداء والذى 
استغربت من وجوده فى الكافيه.. فسألته: إيه ياعريس انت لحقت 
ترهق؟ فجاوبنى والتكشيرة تعلو وجهه وكأنه عجوز فى الخمسين 
متزوج من ثلاثين سنة: هو (حماقي) الله خرب بيته!! (حماقى)؟! إيه ماله 
نصب عليك فى فلوس ولا إيه؟ هكذا سألته.. فجاوبنى والتكشيرة 
مازالت تحتفظ بحجمها: لا لا الموضوع ياسيدي إن من ساعة يوم الفرح 

والمدام متعرفش حاجة في الدنيا غير (حماقي).. أغانيه على طول في 
البيت.. سيديهاته في العربية.. بوستراته على الخحيطان.. صوره على 
الموبايل. انت عارف إن متجوز صالونات معرفهاش كويس قبل 
الجواز.. بس قلت ماشي عادي يعني تلاقيها معجبة بالراجل حبتين 
زيادة مش حتفرق يعني. بس الكارثة بقى اللي اكتشفتها إا متعرفش 
حاجة في الدنيا غيره. نيجي نتكلم في حاجة ألاقيها بلمت وكا بكلم 
واحدة خرسا ماهاش في أي حاجة.. لا سياسة ولا كورة ولا ثقافة ولا 
ڪزنون.. فيتحرق دمي واتكتم واتخرس في نفسي. وتيجي هي تقعد 
جني تقولي: انت مالك ساكت ليه؟ أقولها: وحانتكلم في إيه يعني؟ 
فترد بكل سذاجة وتقولي: في أي حاجة.. وتروح ثوان في التفكير ‏ 
وتكمل: وتمكن مثلا ألبوم (محمد حماقي) الجديد!! 

وبس ياسيدي لقيت نفسي حاتشل من القعاد وأنا ساكتء 
وحايجيلي رباط صليي من الفرجة على التلفزيون.. فقلت أنزل الكافيه 
نتلم زي زمان لحسن يومين كمان وكنت حاتيجي تزور في دار الصم 
والبكم!! 

ثم أكمل بعد رشفة شاي طويلة: على فكرة أنا باجي هنا بقالي 
فترة.. خلعت من البيت من أول أسبوع.. واهانئم مش عاجبها.. 
عاملالي موشح في الدخول والخروج: انت سايبني مع الحيطان وبتاع. 
وبصراحة جيت يوم مقدرتش أستحمل وصارحتها كده في وشها 
وقلتلها بصراحة: انتي إنسانة سطحية ومافيش مواضيع مشتركة ممكن 


ا س 

نتكلم فيها غير سي (ماقي) بتاعك. المهم كلضمت كده ووعدتنى إا 
تتغير خالص» وحاتبقى بني آدمة مثقفة فى خلال أسبوع واحد بس. 
المهم بعد أسبوع قاعدين قدام التليفزيون فبقولها: الإخوان 
المسلمين دول حايودوا البلد في داهية. قالت لي: ألا بسن مش 
عارفة هم ليه كتير كده؟ شكلهم مش إخوان من أم وأب واحد.. 
أكيد من كذا أب! فطنشت وسألتها: تفتكري حركة (كفاية) دي فعلا 
عميلة؟ قالت لي إيه: حركة كفاية دي.. دي حركة بالإيد ولا إيه؟؟ 
وقلتلها: طيب إيه رأيك في (أعن نور).. مظلوم فعلا؟ قالت لي: آه 
طبعًا مظلوم. خدت نفس عمييييييق.. أخيرًا بقت معايا على الخط.. 
ومافيش ثواني وكملت: ألبومه الأخير تحفة.. بس مخدش فرصته!!! 

یابلد مافيكيش راحل 


"صباح الفل يامعلم".. هكذا سقط الصباح علي العبد لله. التفت 
خلفي وتوقعت أن يكون أحد أصدقائي ولكني وجدت خطيبق. 
وبدون مقدمات بادرتني بلوكاميه على صدري صارخة: انت 
انطرشت؟ ماترد!! استعدت أنفاسي ورددت مبتسمًا: يسعد صباحك 
ياحبيبتي . . إيه التأخير ده كله؟! وردت عليا تحكي وهي تبتسم بنغمة 
فخر وانتصار: كنت بتخانق في الميكروباز. واحد خفيف من ساعة ما 
ركبت وهو ماشلش عينه من عليا.. بس أنا یه مسكتلوش.. إديته على 


ااا س 

دماغ أمه.. قصدي مامته!! لم أندهش كما توقعتم -تقريبًا خدت على 
كده- وشدئ لوك تسريحتها الغريب فسألتها: انتي إيه اللي عملاه في 
نفسك ده يابنتي؟ فتحسست شعرها القصير نسبيًا وردّت: إيه.. جامد 
مش كده؟ دي تسريحة (تامر حسني)! فسألتها في اهتمام: وناوية تعملى 
إيه بعد كده؟ حتربى شعر صدرك؟ ردت: (مصطفى) اتلم!! قلتلها: 5 
بكلمك جد.. ممكن تزرعي شوية يكملوا اللوك. على العموم يلا 
علشان نلحق حفلة 6 في سينما (ريفولي). فطلعت فيا بعصبية: ياعم 
سينما إيه.. انت ودتني المرة اللي فاتت وروحت لقيت عيال كده 
شكلها غريب.. فافي وشكلها سيكي بيكي كده.. واتنرفرت وكنت 
ES RG‏ بص فكك من السينما ويلا نروح ع الاستاد 
نلحق ماتش (الأهلي) و(حرس الحدود)!! 
بصراحة.. لم أكن أعرف تفاصيل شخصيتها المسترجلة قبل 
الخطوبة. ولكني تفهمت شخصيتها وم أرفضها.. وعاهدت نفسي أن 
أجعلها بنت زي بقية البنات في كل شيئى. فهي تكره الجيبات 
والفساتين وتراها مياصة فارغة.. وتعشق البناطيل والقمصان.. كما 
تعشق أن تمشي مفرودة الظهر بخطوات سريعة متأهبة كأها عسكري 
أمن مركزي. نبهتها كثيرًا: ياحبيبتي دي مش مشية بنوتة.. ده انتي 
بتمشي أرجل مني. تخيل ماذا كان ردها؟ قالت: واشمعى أنا اللي أتغير؟ 
ا سور عي .. المشكلة الأكبر في طريقة 
كلامها. هي صوقا مدي علي بناي.. ركع قرب سير بين رن 

ناعما.. فحين تنسى نفسها وتتكلم بصوقًا الطبيعي. سريعًا ماتتدارك 
المصيبة والفضيحة اللي وقعت فيها وتقلب على صوت (عمرو الليثي). 
وإذا اترجيتها تكلمني بصوت واطي وفيه دلع زي البنات الطبيعية, 
تستشيط غضبًا وتقولي: لا سهوكة ومرقعة البنات دي ماليش فيها!! 


ورغم أنني كنت أشعر دائمًا أن الفرق بيني وبينها هو الشنب -مع 
العلم أي معنديش شنب- إلا أنني ل أتركهاء بل زاد تعلقي يما وكلي 
أمل أن تتغير. إلى أن أتى ذلك اليوم الأسود في علاقتنا.. والذي انتهى 
بسببه كل شيء بيننا. كنا قاعدين زي عادتنا علي قهوة -فهي ترفض 
الكافيهات لأا تشمئز من الحبيبة اللي بيسبلوا لبعض- وكعادقا أيضًا 
بدأت وصلة شتائم وقزياً للمجتمع وكيف أنه مجتمع ذكوري معفن.. 
الراجل فيه يستعبد البنت ويقهرها وهي ياعيني ضحية جبروته وطغيانه. 
وأنا کعادی برضه سامع من هنا وبطلع من هناء لأن الكلام ده تقريبا 
حفظته لدرجة إن بقيت أدندنه في الحمام من نفسي.. فحاولت أن أغير 
الموضوع؛ وسألتها عن مستقبلنا الزوجي الأسري. صمتت ونظرت لي 
نظرة تحدي لمعت فيها عيناها جداء وقالت في نبرة تحدي أيضا: مبدئيًا 
كده أنا حشتغل. آه محدش أحسن من حد. رديت مطأطا الرأس: هو 
أنا قلت حاجة؟ كملت: واسمع مافيش خنقة في البيت.. انت مش 
متجوز قطة حاتقفل عليها وانت خارج. وكمان ما بحبش رايحة فين 
وجايه منين احنا مش في سجن. رديت بنفس الانكسار: حاضر زي ما 
تحبي.. قالت: ومش حاعمل زي البنات المتخلفة اللي أول ماتتجوز 

تقطع علاقاهًا بأصحايا الولاد.. أنا حعرّفك عليهم وتعاملهم باحترام. 
رديت جڪسرة: اللى انتي شايفاه يارو حي.. استمرت: ولو دماغك 
ترجع هن الشغل يبقى تنسائ.. آه مانا مش الجارية اللي الحاجة 
حاتشتريهالك. رديت بانكسار وحسرة مع بعض: حاضر حاضر. 
وأكملت: آه وعلى فكرة بالنسبة للخلفة وكده أنا مش حابوظ 
جسمى علشان العيال.. تنحرق العيال. احنا نجيب عيال أنابيب.. 
قلتلها: بيب بيب.. قصدي حاضر.. أهم حاجة ياحبيبتي صحتك. 
وكملت: وبالنسبة للرضاعة أنا مش حشيل الليلة كلها فوق دماغي.. 
وماتسألنيش ازاي.. دلوقتي فيه عمليات تكبير صدور!! و أدر 
ماحدث لي ف تلك اللحظة, ولكنه تسونامي غضب انفجر بداخلي 
فهبيت واقفا وشرشحتلها: تكبير صدور؟! ليه هي صدور (كنتاكي)؟ 
هي حصلت أنا اللي أرضع العيال؟ لا ياماما فوقي مش أنا.. ده أنا ابن 
بلد أوي وصايع أوي!! 

إحساس غي أن تفقد البنت أعز ما تملك -مخك مايروحش بعيد- 
وهي أنوثتهاء وتحاول بأي شكل أن تتحرش بالرجولة. والموضوع ليس 
وليد اليوم.. فالتاريخ يذكرنا بصورة (حتشبسوت) ملكة الفراعنة التي 
وجدوا أها استعارت لية الرجل في كل الرسوم اللي اتر“متلهاء حتى 
تنال هيبة وعظمة الرجال. يعني الموضوع قديم أوي.. والفرق إن البنت 

المسترجلة هذه الأيام وجدت أن منظرها مش حيبقى جامد بالدقن, 
فعوضت ذلك في اللبس.. من البنطلونات والقمصان وماركات 
الساعات والبرفانات الرجالي. حتى الرياضة.. فكترت أوي البنات 
اللي بيلعبوا الرياضات العنيفة اللي أصلا أغلب الولاد مابيلعبوهاش, 
زي المصارعة ورفع الأثقال. وأتذكر صديق لي أخته كانت بطلة 
ملاكمة, وكلما تقدم لها أحد وعرف الموضوع ده ياخد ديله في سنانه 
ومحدش يشوفه تاي!! فهم تقريبًا ياإما خايفين منهاء ياخايفين على 
عي الهم اللي حاييجوا بعد كده.. شك عيل فيهم تجيبله ارتجاج في قاع 
الجمجمة ولا حاجة. 

وحتى لغة الولاد لم يرحنوها.. فمعظم البنات دلوقتي تلاقي كل 
كلامهم بلغة الولاد رمش عارف.. أنا رايح.. أنا آسف).. أي تلزيق في 
الولاد وخلاص. ومش كده وبس» دول بيعاكسوا بعض ويقعدوا 
يقولوا لبعضهم انتي يابت مر كده ليه النهاردة. لا والأغرب ظاهرة 
البنات المتأنكجين وماسكين إيدين بعض وهم ماشيين!! تقريبًا مش 
لاقيين نفسهم ومش راضيين بحكم ربنا إفهم بنات. ولو حد قال إنهم 
حاقدين على الولاد علشان واخدين حريتهم والاسطوانة المشروخة 
دي. حخصّك وأقولك: في آخر إحصائية في (أمريكا) بين شباب 
الثانوي في (نيويورك), لقوا إن 01 من الشباب عايزين يبقوا بنات» 
مقارنة ب75 من البنات عايزين يبقوا ولاد. وأظن يعني البنات في 
(أمريكا) بيطفشوا من بيوقم مع أصحامم الولاد أول ما يعدوا 

ال18 سنة.. يعني مفيش حرية أكتر من كده. والغريب إن عقدة 
النقص عند البنات تتخطى الثقافات والملل.. حت عند اليهود. فاليهود 
الرجال يدعون "شكرًا ياالله لأنك خلقتنا رجالا ولم تخلقنا نساء".. 
والنساء تدعي وتقول "شكرًا لك.. خلقتنا كما شاءت إرادتك"!! 


والمصري من بعيد الأزل وهو من طبائع شخصيته اعترازه الشديك 
برجولته. فهو ب بعشق القيادة والسلطة ولا يطيق أن يصبح تحت سيطرة 
امرأة مهما كان الأمر -من الآخر المصري جامد-. ويشهد بذلك 
التاريخ. . فوقت أن حكمت (مصر) (شجرة الدر) -وهي الملكة 
الوحيدة في تاريخ الإسلام والعرب على فكرة- أثار ذلك التوتر 
والغضب والاستنكار عند الكثيرين من أفراد الشعب. وكأن لم يشفع 
ها عند البقية جدعنتها في إخفاء خبر موت (نجم الدين أيوب) ملك 
البلاد أثناء هجوم الحملة الصليبية على (مصر). فأنقذت بذلك البلاد.. 
بل وهزمت الصليبيين ورحلتهم من (مصر) فورا. وفي عز حالة 
الاندهاش والزمللة والذهول بين أفراد الشعب اللي بقى ماشي يكلم 
نفسه. . ازاي ست تحكمهم. وصل فجر اليوم الثمانين لاعتلاء (شجرة 
الدر) العرش رسالة للأمراء والقادة هنا من (المستعصم بالله) خليفة 
المسلمين في ذلك الوقت, يقول مفادها "لو ا ا 
ابعتولي أبعتلكوا رجالة". يعني من الآخر عايز يقولهم ازاي تخلوا ست 
تحكمكم يابلد مافيهاش راجل!! 

الاحتلال الغربية عليه بعد ذلك إلا أنه مازال محتفظًا ومتمسكا بشدة 
بشرقيته.. بعاداهها وثقافتها. بعكس بعض البلاد العربية الأخرى التي 
شربت ثقافة الاحتلال ولون جنسه وعاداته وانحلاله في أغلب 
الأوقات. وهو يرفض تامًا الارتباط ببنت مسترجلة تُشعره دائما بأها 
زيها زيه وهو مالوش كلمة عليها.. ولازم يبقى كول وبيس 
Np‏ فو يلد ايت رمي القران ورسيد 
معوض) بقت نكتة قديمة. . فالقرار سيكون مشتركا إلى أن يحين الوقت 
لكي نتوج هي علي المملكةء وتصبح الكلمة كلمتها. بل قد تصل في 
كفير من الأحيان دلوقتي أن تشترط من قبلها أن تكون العصمة في 
إيديها!! ظ 

والشاب المصري أبعد مايكون عن هذا.. أن يصبح إيد هون في 
بيته. وكفايه إن (رامي صبري) هو المطرب الوحيد اللي غنى "عايزه 
اللي كل كلامه آه مش أنا.. عايزه اللي تايه في الحياة مش أنا.. عايزه 
اللي يقدر يفهمك معن الحياة آه هو أنا". 

فالشاب المصري يعشق القيادة.. ولا يطيق أبدًا أن يصبح تحت 
قيادة بنت. لأن الطبيعة البشرية تحتم أن يكون هو ربان السفينة. وقبل 
أن ترى البنت أن كلامي فيه استعباد لحاء أرجوك دققي في مصطلحي.. 
أقول "الولد يعشق القيادة".. أي الأفضلية في اتخاذ القرار.. وليس 
الفناطة في اتخاذه. فهما أصلا يتقاسمان الحياة. وطبعًا أي مخلوق ضد 
أن كن تحت سيطرة أو استعباد شخص آخر. لذا فأنا أفرّق بين 

القيادة والاستعباد. والراجل لا يبقي هو القائد. فهو لا يحتقر البنت 
ويزدريها.. فهي جرء من شخصيته وروحه وكيانه. ويعشق أن 
يشاورها في أموره وحياته.. ولا يجد حرجًا أبدًا عندما تضيق به الدنيا 
فيهرع إليها مرتتيًا في أحضافها مفشيًا أسراره وأحزانه وآلامه» ودموعه 
تشق طريقها على صدرها. ولكن في نفس الوقت يرى في نفسه 
مسؤولية اتخاذ القرار وحكمة التفكير.. لأنه داعا عايز يجس إنه 
محتويها.. هو اللي يتقدملها وهو اللي يصرف عليها.. وحتى يغير لو 
راكب جنبها وهي اللي سايقة. وهو على الأقل المتحمل أولا وأخيرًا 
لأي مصائب أو كوراث نتيجة أي قرار أو تصرف خاطى. لأن الراجل 
داعا عنده حتة إنه مسؤول عن البنت.. فهي أولا وأخيرًا هدام فلان. 
أو حتبقى مدام فلان. ورنابليون بونابرت) صاحب العبارة التاريخية 
الشهيرة "وراء كل رجل عظيم امرأة" هو نفسه اللي قال "ما أقبح أن 
يقاد الرجل من قبل زوجته"!!! والبنت الذكية ليست التي تسترجل أو 
تخارب عشان تبقى صاحبة القرارء وكإنها داخلة الحب أو الارتباط 
على إنه ماتش بوكسء ومين اللي حايكسب في الآخر.. بل هي اللي 
تكبر من الراجل وتعلي من شأنه وتجدد مبايعتها له.. وهي التي تقنعه 
دائما برأيها وتجعله ينفذه. ولكن في نفس الوقت ُشعره برجولته. وأنه 
هو صاحب القرار. 

وقد ترى أو تقابل علاقة فيها بسنت مسترجلة وراجل لا مؤاخذة 
نص كم.. وأنا عندي نظرية في كده.. الرسول (صلى الله عليه وسلم) 

في عز تعذيب الكفار له دعا ربه وقال دعاءه المشهور "اللهم إن أشكو 
إليك ضعف قونٍ". لم يقل يارب أشكو إليك شدة قوقم هم.. بل هو 
الضعيف. كذلك في تلك العلاقة الشاذة.. لا توجد امرأة قوية بل 
يوجد رجل أضعف من المرأة. العيب في الراجل مش فيها. والبنت 
المسترجلة دائمًا ما تشعر بالاضطراب النفسي.. فهي لا تعرف إلى أي 
جنس تنتمي؛ الذكور أم الإناث. ويصل هذا الإحساس لشريكها 
أيضا. . وهنا أتذكر صديقي المتروج من واحدة مسترجلة, الذي كان 
دائمًا ما يحكيلي عن معاناته فيقول لى: ياأخى أنا حاسس إن متجوز 
واحد صحبي.. ده أنا مش حاسس إن 55 أصلا. . 6 إن في 
الجيش.. ده حتى اسمها (رضا). المهم صديقي كان أكثر ما يضايقه أنه 
لا يشعر نحوها بغريزة الرجل تجاه البنت أبدًا.. يقول لي: ياأخي كل أما 
آجي ألمسها ببقى حاسس إفما رجلين رفتحي) أخويا.. لدرجة إن كتير 
بفكر أفاتحها أنزل أصطاد مُزَّة ونخمس فيها احنا الاتنين!! ولا ضاقت 
هي بالحال انتفضت في وجهه ذات ليلة. وهبت فيه أول ما رجع من 
الشغل وصرخت: ياأخي حسسني إن بنت ولو مرة واحدة. وعلى 
الفور خلع بنطلونه. STE‏ لخ الل 
البنطلون في وشها بعنف.. وقالها: روحي اغسليه!!! 

القلب يساع 1000 


ظللت أبحث وأفتش وأنكش على الكلمة أو اللفظ الذي يعطي 
المعنى الذي أقصده.. تلك البنت متعددة العلاقات الولادية. ول أجد 
أفضل من مصطلح "البنت الدونجوانة". ودونجوانة ترجع أكيد لردون 
جوان)» وهو الشخصية الأسطورية في الفلكلور الأسبائ.. ويقال عنه 
أنه أغوى ألف امرأة. وكان من المشهور عنه أنه ذلك الساحر القادر 
على الفتك بقلب أي امرأة بكلامه ونظراته وتشيته» مهما بلغت هي 
من قوة ورباطة جأش. سبب آخر جعلني أطلق هذا اللقب على 


104 


www.1btesama.com Exclusive 


البنت.. فردون جوان) عن غيره من الحبيبة الشهورين. م يكن يحب 
هباء. ولكنه كان يعتنق منطقا ويؤمن بمبدأ خصه (مولبير) في مسرحية 
(دون جوان).. حيث يقول على لسانه "جميل منا أن نتباهى بهذا 
الشرف المزيف.. شرف أن نكون أوفياء. فندفن أنفسنا إلى الأبد في 
حب واحد.. يقتل فينا منذ الشباب كل ميل في الاستجابة لأنواع 
الجمال المختلفة التي نقع عليها". بالضبط هر مبدؤها هي الأخرى.. 

لماذا أظل حبيسة قلب رجل واحد, والولاد ارز على قفا من يشيل؟!! 
والبنت لا تكره في الدنيا قد الولد اللي شايف نفسه (روميو) ومقطع 
السمكة وديلها.. فما بالك برجولييت) المقطعة الأرموط وديله؟! هي 
بالطبع شخصيتها غير سوية ولكنها موجودة.. وبكثرة. وإن كانت 
متعددة الأنواع» ولكن يظلن جميعًا يرفعن شعارًا واحدًا.. وهو إن ولد 
واحد لا يكفي آخر حاجة. والقلب الكبير زي التربة كده.. يساع 
ألف. والبحر يحب الزيادة. 


أول نوع من البنت الدونجوانة هي بنت تحب جمع الولاد زي ورق 
ار من ا ا ا من .عرلا كل رک کے اقبي ب 
مصاحبة الولد الغني علشان يصرف عليها.. ومصاحبة الولد الوسيم 
الشيك علشان تتمنظر بيه قدام صحاها.. والولد القوي التور علشان 
يدافع عنها ويتخانقلها.. والولد اللي دمه خفيف علشان يضحّكها لا 
تبقى مختوقة.. والولد المغقف علشان يحللها مشاكلها. وبذلك تكون 
على صلة بنص دستة من خيرة شباب البلد.. وهم طبعًا تحت رهن 

إشارهًا مقابل ما يسمعون منها من اسطوانات التثبيت والتسجيد 
با لحب والإخلاص» حت تضمن بالطبع وجودهم بجانبها. وإن كان 
ماتفعله البنت هنا مشكلةء فالكارثة تنتظرها في الخارج.. فعندما تتوب 
البنت وربنا يهدي سرها وتقرر الارتباط -الفردي هذه المرة- بابن 
الحلال في علاقة عاطفية أو خطوبة أو زواج فإن عريس الغفلة 
الضحية مهما كانت ميزاته لن يدخل دماغها ببصلة. ستراه دائما 
ناقص شيء تريده.. فإذا كان عبقريا ودمه خفيف تريده أن يكون 
رياضيًا أيضًا.. وإذا كان رياضيًا وشيك ومثقف تريده أن يكون غني 
ومريش كمان. . وهكذا.. فهي تريد كل الصفات التي أحبتها في نصف 
دستة الولاد في ولد واحد.. يعني من الآخر عايزة ولد خمسة في واحد؛ 
شامبو وبلسم وقهوة ومبيض قهوة وسكر!! وطبعًا الولد ده ياإما في 
المشمش ياإما (كريم عبد العزيز) في أفلامه!! وغالبًا مستقبل البنت ياإما 
بترفض عروض الارتباط لأا لم تجد من تريده وتنتظره طول عمرها 
لحد ما تعنس» أو إا ترضى بشخص فيه أكثر عدد من المميزات, 
وتظل تبحث عن الصفات الأخرى في شخص آخر.. حتخونه يعني. 
وكما ترون في الحالتين مايتها سوده!! وذكر التاريخ نساء دونجوانات 
كثيرات جدًا من هذا النوع.. ولعل أغرب قصة كانت للملكة 
(كاترين) الأولى -(مارتا)- إمبراطورة (روسيا) في القرن التاسع عشر 
والتي كانت خادمة فقيرة في بيت (فيشكوف) أحد رجال إمبراطور 
روسيا (بطرس الأكبر). ورآها ربطرس) واتجنن بيها وقرر انتشالها من 
وحل الفقر والقحط. وأن يتزوجها ويتوجها ملكة على (روسيا) بجانبه. 

وأغدق عليها الهدايا والمنح. وكذلك على إخواها الذين كانوا فلاحين 
وسائقين. المشكلة إن (كاترين) رغم إا كانت عادية الملامح. إلا إن 
تاريخها كان أسود.. حيث كانت مولعة بتعدد علاقاتها مع الرجال: بل 
وكانت وى شحتفة أكبر عدد من الرجال لكي تمصلح على قفاهم. 
ولكن هل تعتقد أا ستتغير بعد كل هذا العز الإمبراطوري الذي ل 
كن غلم رر على مار نامای ,إلا رر وک ری 
لمغامراهَا القديمة.. وم يكفها أنها أصبحت إمبراطورة وزوجة إمبراطور 
وفارس محبوب. بل ولم يكفها الحب الجارف الذي كان يحمله لها 
زوجهاء وإن كان بطبيعة مكانته مشغولا بالحكم والنزاعات في البلاد.. 
واستغلت (كاترين) هذاء بل ونحججت ب فانغمست في علاقة غرامية 
مع شاب يدعى (وليم مونس). وانتشر الخبر في بلاط القصر. ووصل 
للإمبراطور. ولكنه لم يصدقه وم يقنع به.. إلى أن رآها مرتمية في 
أحضان عشيقها في حديقة قصره. اتصدم وقال لنفسه: أنا عارف.. هو 
ديل الكلب عمره ما حايتعدل. وقرر أن يعلم عليها وينتقم منها.. 
ولكنه حتى عندما فكر في الانتقام منها لم قن عليه برضه.. لأنه كان 
يحبها بجنون فوق الوصف. فقرر أن يهوشها بس ويعرفها تمن الخيانة 
عنده. وفي نفس الليلة أمر بالقبض على عشيقها.. وفي صباح اليوم 
التالي دعا (بطرس) (كاترين) لأخدذ جولة في المدينة. وعلى بعد أمتار 
رأت جثة عشيقها معلقة في أحد الميادين. ولم يكتف الإمبراطور بذلك. 
بل قام بوضع رأس القتيل في حوض ثملوء بالكحول» ووضعه في 
غرفتها.. علشان تتعظ. وبغض النظر عن الجبروت ده مش قلتلكوا 

إن النهاية سوده؟!! 

والنوع الثاني من البنت الدونجوانة وهو النوع الأكثر انتشارًا في 
مجتمعنا.. وهي البنت اللي ليها في كل محطة واحد كما يقولون. 
والفرق بينها وبين الأولى إن الثانية تحب الولاد كلهم دون تييز حتى لو 
كانوا لام0) من بعض.. يعني مش مهم أوي شخصياهم. وعلاقتها 
بالولاد دانسا #ع/ا0. لا أقصد الزمالة أو حدود الصداقة العادية, 
ولكنها علاقة بملؤها كلام الحب والغزل والمشاعر الملتهبة. والدوتجوانة 
هنا عكس الأولى.. فالنوع ده من البنات رعا لا تقول اسطوانات 
الحب والتنبيت., ولكنها تتلذذ بسامعها.. أحيانا بصمت وأحيانًا ما ترد 
بتقل على الولاد. وهي سعيدة إن كل الولاد بيحبوها وبيجروا وراها. 
وهي داعا مش فارقة معاها. الخروجة فين.. في رسيتي ستارز) أو وسط 
البلد أو حتى القناطر. وكمان مش فارقة ولا فاكرة من أين تعرفت 
على الولد اللي معاها.. في الجامعة ولا في ميكروباص أو من على شات 
و فعاكية موبايل. و مطل اللى ی يدرف قو اللي ج 
يخر ج معاها!! والدونجوانة من هذا النوع تمتلك ذكاء ومرواغة فتاكة 
علشان هاتتهرش.. فأصحاها الولاد تقريبًا أضعاف أصحابا البنات.. 
ولو سألتها عنهم تقولك دول كلهم زي اخواتى وانت اللي في القلب. 
وعلى الفيس بوك تلاقي البروفايل كله ولاد.. وكله عامل كو منتات 
على صورها من نوعية انتي 010€ .. انتي رهيبة.. انتي عسل.. مع إها 
غالبًا بتبقى واخدة بازوكا في وشها. تزعقلها تقولك: والله معرفش بقوا 

عندي ازاي.. ده أنا عليه إجنور وحياة مامي. وداب تلیفو ا 
مشغول أو ويتنج.. ولو سألتها بتكلمي مين تقولك دي (سارة) 
صاحبتى بسأها على محاضرة بكره. يتشغل تابي. . تقولك ده أنا بتأكد 
من رسارة) على الميعاد. تالت. . تقولك ببلغ رسارة) إن مش جاية. ولو 
كلمتها على النت ترد عليك كل فين وفين. لأها بتلاغي ولاد تانية 
والرد عليك بالدور. ولو قفشت خلفلك مليون يمين إن النت زفت. 
وعلى طول بره البيت.. تسأها طبِعًا بحماشة: كنت فين؟ تقولك: كنت 
في مشوار مع ماما سطبعا حوا ر الخياطة بقا فاكس-. . وتقطم انت 
وش. كل ده طبعا وانت الشك عمال يكبر جواك وبقى زي الشحط.. 
خد ما تقفشها وهي بتتفسح مع ولد تابي. بسسسس کده بانت وبقت 
فل أوى. تروحلها بقا وانت بتطق شرار وهي متلبسة وبصمات إيديها 
على إيد البلبل اللي كان معاها.. تروح شاددها من إيديها وشاخط 
فيها: مين ده انطقي" تقوم بصّالك وهي مكسورة وتقولك: إيه ده. . أنا 
هش مصدقة.. انت بتشك فيا؟ دي آخر حاجة كنت أتوقعها.. والله 
العظيم ده قريي. تقولها: قريبك برضه يافاجرة؟ ترد عليك: آه بس 
من بعيد. ثم أقولك على الكبيرة بقى. . ده أصلا أخو رسارة)!! 

ولكن لا يقع إلا الشاطر. هكذا آمنت بعد الموقف الرهيب الذي 
حدث لي منذ فترة. قابلت صديقي الذي / أقابله منذ فترة طويلة.. 
سألته: إيه يابنى إيه أخبارك" وأجابني: اسكت لسه مقابل واحدة 
اتعرفت عليها من على الفيس بوك قبل ما أجيلك على طول.. بس ما 


169 


www.1btesama.com Exclusive 


تفهمش غلط هي محترمة جدًا.. وكانت مكسوفة أوي مني.. أنا بفكر 
أتقدملها وكده.. بس هي مشكلتها إا بنت ناس شوية. قلتله: ياعم 
عمرك أطول من عمري.. أنا برضه قابلت واحدة من على الفيس 
الإتنين اللي فات وكنت نفس حوارك كده.. بنت ناس وكنت محرج 
أوي إكمنها عندها عربية وأنا لأ. بس أنا ثبتها وقلتلها بتناكة كده: 
على فكرة يارسلمى) أنا عندي عربية (هوندا) أخت بتاعتك بس عند 
الميكانيكي. صديقى ارتسمت علامة تعجب على وجهه. وهرش في 
ودنه وسألي: انت قلت (سلمى)؟ آه.. هكذا رددت. بلع ريقه 
وأكمل: وعربيتها دي حمرا؟ فابتسمت وقلتله: إيه ده انت كنت معانا 
بابمبو ولا إيه؟ فاعتدل في جلسته وقالّي: أنا مايمزرش. رة دي بيضا 
كده وطويلة وودانها مطرطقة؟ قلتله: لا ده انت مخاوي بقى! وفجأه 
هب واقفا ضاربًا كفا على كف. وصرخ بأعلى صوته: آه يابنت 
الصايعة!! سألته: إيه يابنى فيه إيه؟ جاوببى بعد ما هدأت من روعه 
وجلس على كرسيه: ده هي ياعم. سألته بلهفة: هي مين؟ رد بكسرة: 
لمر اللى لسه كنت معاها وموصلائ لحد عندك!! فأصابني ذهول 
شديد. وقمت مفزوعًا ضاربًا كفا على كف صارخًا: يابنت الصايعة!! 
وشاور لي صديقي وقالي: اقعد اقعد. وجلست وأنا أحاول استيعاب 
الموقف. يالله.. يا لما من صدفة ولا في الأفلام المبلة بتاعتنا.. فنفس 
البنت تقابلنا احنا الإتنين في نفس الأسبوع وماتعرفش إننا صحاب. 
صحيح هي في ال1]12705 01717001) بينناء بس برضه مش 
للدرجة دي. ولن أصف لكم حالة صديقي.. فضهره وقف وعينيه 

بظت» وتوقعت أن يصاب بشلل نصفي., بعدما تورمت شفته العليا 
وأصبح شبّه (إسماعيل يس). وظللنا في حالة سكون إلى أن سألنى فجأة: 
هي قالتلك إن انت أول واحد تقابله وإها ماتعرفش عملت كده ازاي 
وكده؟ فهزيت رأسي مو افقاء وقلتله: قولي انت.. هي قالتلك انت 
أول واحد ياخد رقم موبايلها وأول ولد تكلمه؟ فهر رأسه هو الآخر. 
وفجأة انتفضنا واقفين احنا الإثنين وضربنا كفا على كف» وصرخنا في 
نفس واحد: يابنت الصايعة!!! 


ورغم إن صديقي هذا مشى مع نص بنات (مصر). إلا إنه -ككثير 
من الشباب- يهمه في البنت اللي حايرتبط بيها متكونش دونجوانة. 
ولكن دنجوانة عنده بمفهوم آخر.. وهي البنت -رغم كامل احترامها 
وأخلاقها- إلا إا بتحب كتير وبتسيب كتير. وهي بطلة قصة حب 
جديدة كل يوم.. وربما كل شوية. وهي النوع الثالث من البنت 
الدونجوانة. وهي على طول سهتانة وماشية تحب على نفسها.. وقلبها 
زي مستوصف (مصطفى محمود)؛ ناس داخلة وناس خارجة. وهي لا 
تنجرح مغل البنات الأخريات عند فاية قصة حب لأا تكون في 
منتصف قصة حب ملتهبة أخرى. يعني في نفس الوقت الذي نترك فيها 
حبيبهاء هناك واحد تان على الويتنج مستني. 

وصديقي -كغيره- غيور جدا.. وغيرته تمنعه من الارتباط بواحدة 
فاتحة قلبها على البحري. وهو مش مقفل.. هو مؤمن جدا بمقولة "يريد 
الرجل أن يكون أول رجل في حياة المرأة.. وتريد المرأة أن تصبح آخر 


www.1btesama.com Exclusive 


www.1btesama.com Exclusive 


(القاهرة). ارتبط ببنت ريفية ساذجة من عندهم من الفلاحين. علشان 
يضمن إها صفحة بيضا ومعرفتش جنس راجل من قبله.. واتجوزها. 
وفى ليلة الدخلة. وبعد ما أفى معركته. اترمى جنبها على السرير 
وقالها بحنان من باب المداعبة: قوليلي حاجة تفرحني وتزعلني في نفس 
الوقت. فسكتت شوية وقالتله: انت أجمد واحد في الشار ع بتاعكو !!! 

لسه وشها بيحمَرٌ 


كم أتألم وأنا أكتب تلك الأسطر في هذا الموضوع بالذات.. فقد 
أصابتني شخصيًا خيبة الأمل اللي راكبة جمل وراكبة أي مخلوق خلقه 
ربناء أثناء البحث عن البنوتة الرقيقة التي كانت موجودة زمان 
فترة عندما ستكتب فيها باحثا عن "البنت الرقيقة" ستجد مرادفها 
"كائن بشري من سلالة البنات عاش لفترة طويلة وانقرض منذ عام 
ألفين وانت طالع "!! فرقة البنت أثرها في نفس الرجل يعدّي المخدرات 
بشوية.. وغصب عبني أجدن حاقدًا على الأجيال السابقة.. وأجدى 

أقارن بين جيل البنات دلوقتى وجيل أمهاتنا مثلا.. فرق السما 
والأرض!! وأجدبى عاجرا عندما أبحث عن صفاقم في بنات دلوقتي.. 
فين دلوقتي بنوتة في شقاوة (سعاد حسني) أو رومانسية (فاتن حمامة) أو 
دلع رنجلاء فتحي)؟!! 

أغلب الشباب | ا الأمل في 
إيجاد البنت الرومانسية التي طلما راودقم في أحلامهم. واستيقظوا على 
بنات ب المتوحشين. فاكرين إن خدود البنت زمان لما كانت 
بتحمر كانت وحمة. خلاص زمن البنوتة الرقيقة اللي بتتكسف ده 
خلاص انتهى. زمن البنت اللي كانت بتسهر على الأفلام الرومانسية 
وعلب اا ) جنبها. دلوقتي بقى نجمها المفضل (مدوح فرج).. 
وتخلْص فرجة عليه تقوم ناطّة راكبة على أخوها كسراله دراع ولا 
حاجة.. أو مسكاه حدفاه من البلكونة على سبيل الهزار يعني . والبنوتة 
اللي قرت إنك أخيرًا تصارحها بمشاعرك وانت بتصب عرق وبتقولها 
ومهزوز وني نص هدومك إنك بتحبهاء خلاص مش حتبص في الأرض 
من كسوفها. دي حتقولك: إيه يابيضا انتي مكسوفة؟ ياعم انجر 
حتيجي انت وأمك تزورونا امتى؟! والبنت زمان لو قاعدة في كافيه. 
تلاقيها قاعدة كده بأنوثة وقدامها عصير فراولة ولا برتقال.. حاجة 
كده دلع يعني. إنما دلوقتي عادي جدا تشوف البنت قاعدة على قهوة 
حاطة رجل على رجل وبتشد من الشيشة وتطلع من مناخيرها الدخان 
زى الساحرة الشريرة. ومکن تلاقي ياعيني الولد قاعد جنبها قدامه 


175 


www.1btesama.com Exclusive 


كباية الشاى وكاشش في نفسه كله.. بعد ماکان زمان هي 
ماتستجريش تشرب قدامه سحلب حتى وهو قاعد!! وبنات ماشية فى 
الشار ع الساعة واحدة واتنين وتلاتة الصبح.. اللي هو تلاقي نفسك 
متنح ونفسك توقفهم تسأهم وانت باصص في الساعة: بابا فين.. ها؟ 
يعني اني قايلاله إنك بتعملي إيه دلوقتي؟ ولو البنت بيتوتية وقاعدة في 
البيت في الوقت ده سهرانة تلاقيها مسهرة الموبابل معاها في الرغي مع 
صحاها الولاد. بس هي ذنبها إيه؟ ماهي شر كات الموبايل اللي عاملة 
عروض الكلام بالليل ببلاش.. بطلوا افترا بقى. وتقريًا قريت في زمن 
البنت الرقيقة إها لما كانت بتضحك كانت بتحط إيديها على بقها 
تكتم صوت الضحكة كده وهي مكسوفة. دلوقتي ماشاء الله تسمع 
ضحكة البنت ولا سرينة الإسعاف من علوّها. . اللي هي الرقاصة زمان 
كانت تتكسف تضحك كده عشان محدش يفهمها غلط. لا وعادي لو 
البنات بيهزروا في الشارع أوبيجروا ورا بعض وعمالين يلطشوا في 

لتاس رايحين جايين. ولو في الجامعة إوعى تقفش لما تشوف البنات 
بيلعبوا مع الولاد غمزة وصلح وكوتشينة.. ناقص بس ترابيزة قمار 
تحندقة وإزازتين بيرة مشبرين والمعيدة تيجي ترقص. وأسمع إن البنت 
زمان كانت تتكسف جدًا ووشها يحمر لما حد ييصلها في الشارع, 
وتبص في الأرض هن الإحراج.. لا لا دلوقتي بتختار أضيق لبس ممكن 
تلبسه وأى ألوان فاقعة جرد إا تلفت النظر. وما كان حد بيعاكسها 
كانت بتبقى متغاظة وعايزة تديله على دماغة بأي حاجة.. دلوقتي 
د له ٠‏ وتبقى عايزة تبصله وتقوله: عجبتك بجد؟! 

ده الكلام ده لوهي أصلا اللي مابدأتش بالمعاكسة!! 

لعلك تسأل نفسك: ليه البنات بقوا بكل الجرأة والوحشية دي؟ 
هل اكتشفوا إن الرقة والكسوف والخجل مبقوش بتوع البنات؟! 
الإجابة ممكن تسمعها من أي واحدة فيهم.. "ياأخي سيبنا ناخد 
حريتنا.. زمن القمع و(سي السيد) خلاص.. واحنا بقى من الآخر 
اتحررنا"!! هو بس اللي مش قادر أفهمه. فين القمع ده؟ ثم انتو 
متحررين من إيه؟ الكلمة دي بتعفرتني.. هو انتو كنتوا في سجن ولا 
حاجة؟!! 

فالبنت الجريئة دايما شايفة إا حرة تعمل اللي تعمله واجتمع ده 
أصلا متخلف. وإها مش عايزة تنكبت.. لاء تعمل اللي هي عايزاه 
واللي ييجي في دماغهاء علشان تحس إا متحررة.. ويولع المجمتع باللي 
فيه. أفتكر بنت كانت معانا في الجامعة وكانت مصاحبة ولد وعلى 
طول ماشيين واكليين متمرقعين مع بعض. وفي يوم اتخانقوا.. فالولد 
شرذلها في الدفعة وقال إا كانت بتاخد منه أفلام قليلة الأدب من 
على الموبايل. والبنت قالت: آه فيها إيه أنا حرة!! طيب بذمتك دي 
من حق الولاد يعلموا عليها ولا لأ؟؟ فالجرأة عمومًا عمرها ماكانت 
صفة كويسة للبنت» لأا بتتناسب عكسيًا مع كسوفها. ويمكن تكون 
البنت فاكرة إن جرأهها دي ميزة ليها في الجتمع» وشيء بحسب ها.. 
بس ده وهم. فالشاب المصري لسه بيحب يشوف البنت إفها بنت.. 
يعني بتتکسف ومشاعرها رقيقة ورومانسية.. وذابًا داعا داعا مستني 

المفروض تفرق عنه, لأنما من المفروض يعني من الجنس اللطيف أو 
الناعم. وإن أصلا حلاوة البنت وجمالها هو في رقتها كده. علشان كده 
الولد لابمكن يفكر في الارتباط ببنت جريئة ومتحررة.. لأن الجرأة 
صفته هو.. هو اللي يطلع عينه علشان يتعرف عليها.. هو اللي 
بيصارحها بمشاعرة.. هو اللي بيتقدم ها. . هو حتى اللي لى عسك 
إيديها.. هو اللي باختصار ثمكن يعمل حاجات وخطوات هي المفروض 
شاف إن تصرفاقا ه0۷ وتخالف أعراف وقيم المجتمع اللي هو اتربى 
عليها. مش لازم يرفضهاء بس حيعلم عليها كبنت ممكن يرتبط بيها. 
وحتى لو هو ناضل ووافق على الارتباط بيهاء حيدخل في مشاكل 
ومعارضة أسرية.. وأهله هم اللي حايعلموا عليه!! 

ولي صديق حام.. فهو -رغم تعديه سن الثلائين- إلا إنه راسه 
وألف صرمة يتجوز بنت رقيقة ولسه بتتكسف ويكون وشها بيحمر. 
وأخيرًا وبعد معاناة رهيبة وجدها.. وعلى الفور أحس بأنه أسعد إنسان 
في الدنيا.. وقرر أن يتروجها. وياما نصحته بالتأيء ولكن كان دائما 
يلاحقني: يابنى أستنى ليه؟ آه ما انت أصلك ماعاشرقاش. انت عارف 
كل ما آجي أعزمها على الغدا بره ما تتطلبش غير سلطة. ولوتشوف 
رقتها وهي بتاكل السلطة.. ياأخي تتمنى تكون حتة خيارة كده. ولا 
صوقًا.. يااااه» أرق من صوت (أنغام).. لدرجة إن ساعات كتير ما 

بقدرش أستوعب بعض الكلمات من كتر ما صوقا واطي ورقيق أوى 
كده. ولا حنيتها معايا.. ما أقولكش.. بتبقى عايزة تشيلني من على 
الأرض شيل كده. أحكيلك إيه بس ولا إيه!! وفعلا تزوجها صديقي 
العزيز. ولكن الدنيا زي الكيميا كده غدارة.. وسريعًا ما حدثت 
الصدمة. ففي يوم الصباحية» وهو خارج من الحمام فوجى بمنظرها 
رهي مفترشة السرير بحلة محشي وحلة قلقاس وفردتين كوارع. هاله 
طبعًا المنظرء وكاد أن يصاب بجلطة.. ولكنه أحس أفها رعا بتهزر يعني. 
فحاول تلطيف الجو وداعبها: إيه ياحبييتي مش حاتأ كليني معاكي ولا 
إيه؟ وفجأة تركت الأكل ونظرت له بشراسة» وردت بصوت أجَش 
من صوت (رسمير الإسكندران): وانت إيدك اتقطعت؟!! ماتيجي 
تطفح!! 

أخ.. هو ده اللي أنا كنت عامل حسابه. إا الرقة المصطنعة.. فهي 
لا عمرها كانت رقيقة ولا تعرف حاجة عنها.. ولكنها كانت بتمثل.. 
وأول ما خلاص ضمنت اللي عايزاة رجعت لطبيعتها. صوت (أنغام) 
رجع (أسامة منير).. والبق الصغنن بتاع (نيللي كريم) بقى بلاعة 
(يوسف داوود)!! صديقي هذا طبعًا.. ما أقلكوش يعني.. جاله اكتئاب 
ونوبات صرع ليلية مزمنة» وكل أمراض الدنيا والآخرة.. وقرر 
خلاص إنه يتخلص من عذابه. وكان نفسه يقابل البنت الرقيقة قبل ما 
يقرر الانتحار برمي نفسه من فوق كوبري قصر النيل.. وما كاد أن 
يلقي الشهادتين حتى رآها. لم يركز في جمالها أوجسمهاء ولكن كل ما 

لفت انتباهه هو احمرار خديها. ظل يفرك في عينيه مش مصدق نفسه.. 
وقال دي تقريبًا آخر واحدة من البنات اللي فاضلة اللي وشهم كان 
بيحمر. دي كانت مستخبية فين دي؟ وم يفكر في أي شيء سوى إنه 
ظل يلاحقها بالساعات حتى وصل لبيتها.. ودون أية مقدمات أو سابق 
معرفة طلب يدها للجواز. وابتسم أبوها مبدهشًا ثم حك في ذقنه 
وقال: يابنى أنا موافق وكل حاجة بس على الأقل لما ربنا يشفيها من 
الخصبة!!! 


ادعوا لصديقي بالرحمة والمغفرة.. 

الحب على طريقة (تامر حسي) 


قدم لنا نجم الجيل ووحش الجيل وريس اليل (تامر حسني) خلاصة 
تجاربه وخبراته في الحب.. قدمها للمراهقين من جماهيره وعشاقه ليقتدوا 
به في ذلك كما يقتدون به في رومانسية أغانيه وإفيهات أفلامه سخاصة 
الخارجة- وقصة شعره وفتحة قميصه» إلخ.. قدم برنس الجيل كليب 
يلخص فيه معن الرومانسية من وجهة نظرهء ليقدمها لنا باعتباره 
المسؤول عن الجيل وراعي الحب الأول في (مصر). الكليب امه "أكتر 
حاجة بحبها فيكي".. ويبدأ بظهوره يسير وراء الممثلة (زينه) مع 

موسيقى هادئة نسبيًا في البداية. حتى تعلو فيبدأ هو بالإسراع ليسبقها 
وهو يغني "أكتر حاجة بحبها فيكي هو ده.. قلبك".. واستنيت أشوف 
ايه ده اللي حبه فيها فلقيته بيشاور على صدرها. فقلت أكيد فيه 
حاجة غلط. أو يمكن أنا اللي نيتي هش حلوة. ثم تبدأ خطواته في 
التراجع ليأخذ مكانه الخلفى مرة أخرى ويغني "وأكتر حاجة شدتنى 
ليكى هي دي.. طيبييييبة قلبك".. ولقيته شاور على مؤخرقًا. لا ده 
قاصد بقى قلة الأدب اللي في دماغي» والعيب مش في نيتي ولا حاجة. 
وهكذا يظل يغني ويشاور على مفاتنها بالتناوب!! أخيرًا أظهر لنا (تامر 
حسني) فلسفته الخاصة جذا في الرومانسية والحب» ووضّح لنا أهم 
وأسمى المشاعر والأحاسيس المفترض أن تكون في علاقة الارتباط الأيام 
دي. أيوة بالظبط هو ده الحب.. ياجماعة احنا كل الفترة اللي فاتت 
دي كنا فاهمين الحب غلط خالص. الحب مش في القلب.. الحب نزل 
تحت وبقا في أماكن تانية خالص. وطبعًا الأماكن دي لازم ناخد بالنا 
منها في اللي بنحبه.. وطبعًا يعني لو الرقابة كانت توافق, كان بمكن 
فهمنا أكتر!! 

كيف تحول أرق وأنبل إحساس في الدنيا ليختزل في جسم البنت 
وتضاريسها؟ ماهذه الوقاحة والسفاهة والسفالة وقلة الأدب؟!! 

بيتهيألي إا يمكن أن تندرج تحت أي اسم تاب غير الحب. الحب 
الذي عرفناه في حياتنا وتعودنا عليه في ثقافتنا وأفلامناء وبنقرى ونسمع 
عنه إنه عبارة عن مشاعر وأحاسيس ملتهبة جذدًا بين الولد والبنت. 

واللى بيفضلوا يكافحوا عشان ينجحوه. وكان داعا التعبير عنه بمسكة 
إيد.. بأنكجة.. بوسة حتى ولا حضن. إنما عمري ها شفته إلا في أيامنا 
السودة دي مخترل في جسم البنت.. وتبقى الإيحاءات الجدسية هي 
المرادف للحب. والحب اللي أنا عارفه هو ده اللي متربي عليه من 
ثقافتناء وبعاشره في حياتناء وبشوفه في أفلامنا.. حتى في تراثنا كان امه 
الحب العذري.. يعتى الحب الروحي اللي بيترفع عن عذرية البنت. 
وحتى بره بيقولوا عليه الحب الرومانتيكي.. وكلمة رومانتيكي مأخوذة 
من كلمة (رومان)» وهي بمعنى القصة الخيالية.. أي أن الحب هو الخيال 
الحالم الذي تندمج فيه المشاعر وتتعانق فيه الأحاسيس. هذا هو الحب 
الذي عرفناه.. وليس الحب القذر غير العفيف الذي يدعونا (تامر 
حسني) لنعتنقه. ولكن يبدو أن هناك من بدأ في اعتناقه فعلا.. ولعلي 
اكتشفت هذا بعد كلمات صديقتي الطالبة في إحدى الجامعات 
الأمريكية العريقة والشهيرة جدًا في (مصر).. وهي بتقولي إن أجدد 
مفهوم عندهم والذي بدأ يتوغل وينتشر بينهم هو حب الصحوبية!! 
طيب الصحوبية والأنتمة بين الولد والبنت وعارفهاء إنما يعني إيه حب 
الصحوبية ده؟ وضّحت ليا معناه بعد ذلك وقالتلي إن من الآخر أي 
اتنين كابلز متصاحبين بيعملوا أي حاجة وكل حاجة مع بعض» بس 
بشرط أن البنت تفضل أ68آلا.. يعني عذراء!! 

ولما سألتها: طيب ها انتي كمان مصاحبة.. هو انتي برضه بتعملي 
كده؟ ردت عليا مدوء شديد جدًا: قلتلك كلنا كده!! 

ولايمكن أن أصف لك مدى اشتزازي والقرف الذي تملكنى 
لحظتها. وتساءلت مع نفسي.. هل أصبحت البنت وشرفها وكبرياؤها 
وكرامتها في هذا الغشاء فقط؟ هل البنت أصبحت رخصية هذه 
الدرجة؟ وهل رخصت العلاقة البنت تحت مسمى الحب هذه الدرجة؟! 
أما البنت الحبيبة المصاحبة دي اللي كتر خيرها إا لسه فيرجن, اللي 
ترتبط بواحد في علاقة زي دي. يبقوا غلابة أوي لو فهموا أن ده 
حب. أو تمكن يبقى حب برضه. بس مش الحب بتاعنا اللي نعرفه 
واللى ثمكن نقف ندافع عنه قدام الدنيا كلها إنه لا عيب ولا ممنوع ولا 
غلط ولا حرام.. لا هو ده فعلا الحب اللقيط.. السافل.. العيب.. 
الممنوع.. الحرام بعينه وعين اللي خلفوه. 


لأن الحب الحقيقي قبل الجواز امه حب الصداقة.. هم بيحبوا 
عض وکر اخ كل ااام الت سن تما چ ری 
الصحاب لحد الجواز. واللي تغلبهم شهوقم قبل الجواز فده يقينًا 
وأكيد هم في علاقة ماماش أي علاقة بالحب» بس بيتمسحوا فيه 
وخلاص. وده اللي بيوضحه أكتر أستاذى الكبير (أنيس منصور) في 
كتابه (ألوان من الحب) عند تعريفه للحب, فيقول "الحب هو الذي 
يقوم على الصدق والإخلاص والوفاء والتضحية.. هو الحب الروحي 
الذي هو في أعلى درجاته. والذي يحب فتاة حبًا روحيا هو الذي يشعر 
بأن هذه الفتاة شريك وصديق له.. وأن لها قيمة كبيرة في حياته.. وأفا 
تستحق أن يضحي من أجلها بالكثير, وأن خرص على مشاعرها. 

وهناك حب الروح وحب الجدس.. الجدس يزول ويمرض بينما حب 
الروح هو الضرورة الدائمة. ولكن كيف يتحول الحب الذي فيه 
جنس» إلى حب بلا جنس؟؟ يتحول ذلك عن طريق العقل والفهم 
السليم للعلاقة بين الرجل والمرأة. فالحب كالأسانسير.. يبدأ أول الأمر 
بالوقوف في الطابق الأرضي. ثم لا يزال يرتفع من أرض الجنس طابقا 
طابقا حتى يرتقي للحب الحقيقى". 

بذمتك أفي أحسن.. 

الحب الممجي الذي يجعل غرائزنا وشهواتنا هي التي تنحكم فيناء 
فتخرج شهواتنا من بين إيدينا بقوما هي وليس بقوتنا احنا.. لا نملك 
أن نسيطر عليهاء فتخرج لتكتسح أي قواعد أو أعراف أو دين أو 
أعراض.. وبعد كده نفضل نندم على الأخطاء والكوراث اللي جايه 
بعد كده.. أم الحب الروحي الحقيقي المتغذي على المشاعر الصادقة 
والكلمات العذبة, والذي يحكم شهوته ولا يسمح ها أبدا أن تتحكم 
فيه. ويعرف متى يخرجها وكيف يخرجهاء وبالقدر الذي يريده. الذي 
يكون فيه الولد واضعًا حبيبته وكرامتها وشرفها وغلاوتها قدام عينيه, 
مايطيقش إن حد يختلس النظر ليها أو يلمسها.. ده حتى هو نفسه 
مابيقربش منها من شدة حفاظه عليها. 

وأظن إنه بعد مقارنة سريعة واضح إن الحب الأول هو الحب 
الغريزي.. هو الحب الحيوابئ.. فالحيوانات والحشرات تتجانس 
وتتناسل في أي وقت وأي مكان وتحت أية ظروف.. لا تختار شريكها 

ولا يوجد أهمية لذلك.. كل الأهمية في انقضاء الشهوة. لا يحكمها إلا 
قانون واحد هو قانون الغريزة.. الغريزة ومن بعدها الطوفان. فهي لا 
تعرف شيئا اسمه الحب» وم تسمع عنه ولن تسمع عنه.. وستظل 
كذلك لين انتهاء الحياة. أما الحب الروحي فهو الحب الآدمي.. حب 
الفطرة الذي خلقه الله فينا.. حب الجمال والروح والعقل والأخلاق. 
الحب الذي اعتمد أولا وأخيرًا على خفقان القلب واضطراب 
ضرباته.. الحب الذي يبعث في الأرواح الإنسانية ويجدد فيها الحياة, 
ويلصق روحين لا يفرقهما إلا الموت» وليس انقضاء الشهوة!! 

وأنا مابدعيش إننا نحب من غير ما نمارس الجدس وكإننا ملايكة, 
بالعكس ده طبيعي جدًا إن الحب والجنس أنتيم ما يفترقوش عن بعض. 
حتى إن ثمارسة الجنس برا مها علا0| 1/316 يعني صنع الحب. 
ولكن لكل شيء أوانه.. والعلاقة الجنسية قبل الجواز مال هاش أي محل 
من الإعراب. حتى مهما بانت إنها ممتعة وفظيعة بس هي مخبية كل 
حاجة ألم لينا. بالظبط لما بتقطف حباية فاكهة مش في أواها.. شكلها 
من بره لذيذ» بس مش حاتحس بالقرف والمرارة فعلا غير لما تدوقها. 
وأول المرارة دي بيبقى منظرنا قدام نفسنا بعد كده» وعدم احترامنا 
لنفسناء والندم. ازاي اتسرعنا ومصبرناش على نفسنا لحد مانتجوز؟! 
والقلق داعا لو سبنا اللي بنحبه.. وعدم الأمان بالذات لو حصل 
فراق.. أو إن أفضل أتنازل عشان مايحصلش فراق. 

ولكن لاذا تقدم البنت التنازلات الجدسية لحبيبها؟؟ قد تكون هناك 

عدة إجابات» ولكن قد يكون معظمها إرضاء له. فأقصى طموحها منه 
أن ينادى عليها باسم مدام فلان الذي هو حبيب القلب. بس هل فلان 
ده فعلا حايكمل معاها الحب حتى النهاية سواء كانت هي التي تنازلت 
طواعية وكرما هن عندهاء أو كان نتيجة إصراره وإلحاحه هو عليها 
لأجل أن يطفى رغبات الشباب المكبوتة عنده؟ عايزة الإجابة؟ هل 
تتذكرين ذلك المشهد العبقري في فيلم الشباب الأول (أوقات فراغ).. 
المدوء هو سيد المكان.. السيارة مغلقة النوافذ.. رراندا البحيري) 
عيناها ممتلئتان بالدمو ع.. (أحمد حاتم) -(حازم)- شارد الذهن» وفجأة 
تقطع هي عليه شروده وتسأله "حانعمل إيه في المصيبة اللي حصلت 
دي؟". ويرد عليها بكل هدوء وبرود في نفس الوقت "'أنا ما اتجوزش 
واحدة غلطت معاها"!! 

جملة ليست سينمائية بالمرة.. بل واقعية مليون في المية. لأنك 
ستسمعها من ملايين الشباب الذين لا يستطيعون أن يرتبطوا بفتاة 
غلطوا معاها.. حتى لو يبحبها وبيموت فيها وفي اللي خلفوها. 

فالأولاد لن يتجوزوا واحدة غلطوا معاها أبدًا -سواء كان الغلط 
الكامل أي الممارسة الجنسية الكاملة أو حتى الغلط الخفيف الذي لم ينل 
من عذرية الفتاة-.. ليس لاعتناقهم مبدأ الندالة لا سمح الله ولكن 


هكذا الولد.. يفكرء ثم يقرر. فالبنت التي تتنازل في حبها -أيّا كان 
مقدار هذا التنازل- تسقط من نظر حبيبهاء وبيعلم عليها بالبنط 

العريض» وتصبح مجرد نزوة أو لعبة لاتصلح أبدًا كزوجة أو شريكة 
العمر!ا! وربما قد نستشعر أن حكم الشاب قاس جدًا على الفتاة وآخر 
ظلم وافترا.. وهي لا تستحق أبدًا منه تلك النظرة وذلك الحكم.. 
ولكن إذا دققنا في الأمر جيدًاء نرى أنه يعود لطبيعة الولد. فالولد 
يسيطر عليه العقل والمنطق طوال الوقت. فهو لا يرى للبنت أي عذر 
في تنازها عن جسدهاء ولا يصدق أا تحبه مع أا تكون في أغلب 
الأحوال -إن لم يكن كلها- فعلت أي شيء من هذا القبيل -من أول 
ما مسكت إيده- لأا تحبه وتريد أن يشاركها شعورها بالرومانسية 
والحب. تجربة بسيطة.. أول بوسة بين اتنين حبيبة.. إيه تفكير كل حد 
منهم بعدها؟ الولد بيفكر إنه ازاي خلتنى أعمل كده؟ وإزاى هي 
انسجمت كده؟ وياترى أنا أول واحد تعمل معاه كده؟ ولا شكلها 
متعووودة دايًا! بعكس البنت اللي حتفكر في أد إيه حبيبها ده 
رومانسي وحنين وبيحبها أوي. صراع العقل والقلب. أو زي ما 
بيلخص (شكسيير) الموضوع كله في الفرق بين تفكير الولد والبنت 
وبيقول "قلب الرجل في عقله.. وعقل المرأة في قلبها". 

وتلخيصًا لحالة الود هو في الواقع بعد أي علاقة جنسية مع حبيبته 
من أي نوع لا يشعر بعدها بالرومانسية أبدًا زيها. بالعكس قد يشعر 
بالاشتراز والتقيؤ من ناحيتها وناحية مشاعرها.. تامًا كاللعبة الجميلة 
التي كان يحبها ويلهو اء ولكنه كسر رأسها فأصبح شكلها مشومًا 
يبعث القرف في نفسه. مع إنه هو الذي كسرها بيده. أو زي 

البونبوناية الجميلة اللي كانت متغطية بورقة حلوة أوي.. بس لا فتحها 
قرف ومبقاش عايزها!! 

كذلك مع حبيبته.. فهو بيشوف إا خلاص مابقتش تنفعله.. لأا 
بنت مش كويسة وبقى عندها ماضي وحش. وهو وائق تمامًا إا 
ماعملتش كده مع جنس مخلوق قبله. ولكن ماضيها الأسود ده هو 
نفسه شخصيا. وبيشوفها إا مش محترمة جرد إنها اتنازلتله وخليته 
ياخد حاجات ممنوع منها.. حتى لو عارف ومتأكد أن محدش خد 
الحاجات دي ولا بكر E‏ غبره. بس بجد هي دي حقيقة الولد.. 
إنه عايز البنت اللي تقوله لأ!! 

وكان لي صديق يحب فتاة لدرجة الجنون. وكان قد قرر أن 
يتروجهاء ولكني فوجئت أنه عدل عن رأيه وفجأة وبدون مقدمات.. 
انفصل عنها وأعلن ها فاية قصتهماء رغم توسلاتها ودموعها التي تقطع 
قلب الكافر. والغريب أنه هو الآخر يحترق من اللهفة والشوق. 
ودموعه على خده لا تجف.. ويتمنى أن يرجع ها النهارده قبل بكره!! 
ووجدتني أمام لوغاريتم رياضي محيرء أو معادلة كيمياء ناقصة. فسألته: 
ياأخي مادام بتحبها الحب ده كله. عايز تسيبها ليه؟ فرد عليا في نبرة 
حزينة: بعد اللي حصل بيا ما أظنش إنه حاينفع نكمل. وسألته بلهفة: 
إيه اللي حصل بس فهمنى؟ فقالي: يعني تقدر تقول كده اتجوزنا من 
غير مانتجوز. مع إا لسه بنت على فكرة.. مأفورناش للآخر بس أنا 
حاسس إنه برضه مبقاش فيه حاجة جديدة ممكن نعملها لما نتجوز. 


صصص ا س 

كنت مبسوط أوي في الأول من الموضوع ده.. بس بعد كده قرفت 
من نفسى ومنها. بحبها بس مش قادر أحترمها. أنا عارف إا حترمة 
جدا وبنت ناس.. بس بجد لو كملت معاها حعيش طول عمري في 
عذاب. لو اتجوزقا مش حقدر أنسى الأيام السوده اللي عشناها قبل 
الجواز. ولا سألته: مش اللي حصل ده كله كان بموافقتك؟ ويمكن 
بسبب ضغطك وأوامرك كمان؟ انت كده ظالها.. هي ذنبها إيه؟ فرد 
في انزعاج واستنكار: ما هي دي الكارثة.. دي المصيبة. ياريتها ما 
معت كلامي.. ياريتها كانت ضربتني قلمين فوقتنی.. وخاصمتتبي. 
كنت حاحترمها وحاحترم نفسي.. إنما أنا كده شاكك فيها أكتر. وبعد 
تنهيدة طويلة أكمل: بص رغم إن بحبها وبثق فيهاء بس الموضوع ده 
خلاني أشك فيها زي ما بقولك.. خلائ أفكر إا معملتش ده علشاي 
أنا.. لاء علشان هي عايزة تعمل كده. ولو كان حد غيري مكابي كان 
خد برضه منها كل حاجة. فسألته أخيرًا: يعني خلاص فركش؟ مافيش 
جواز؟ فرد عليا بندم وحزن أيضًا : معتقدش.. مبقاش بينًا أي ثقة.. 
ومبقتش متخيلها زي زمان مران وأم عيالي. الشك حايسيطر عليا.. 
ومكن أتجنن لو سافرت لأي حتة وسبتها. بصراحة.. مش حبقى مآمن 
لها في غيابي!!! 

أما البنت فغالبًا تسلم جسدها للولد وهي غارقة في بحور العاطفة 
والأحاسيس» وغالبًا ما يكونان أول ما يفتك بما. والمعروف أن البنت 
أقل شهوانية من الرجل» بعكس الثقافة الخاطئة السائدة في مجتمعنا. 

ودي حاجة متعيبهاش, لكنها بتوضح إفها كائن عاطفي أكتر من كوا 
كائن جنسي -عكسنا يعني-. والدليل على كده إا مابتعملش كده 
غير مع اللي بتحبه وحاسه إنه بيحبها. وماعملتش كده غير عشان 
ترضي إلحاح حبيبهاء حتى يرضى عنها في لحظة لا تطيق خصامه فيها.. 
بالذات لما يقعد يقولها بنبرته الشيطانية المقنعة: ياحبيبتي مش احنا كده 
كده حانتجوز؟ ويشهد ربنا إن مش بلعب وحتجوزك بجد. أو عندما 
يبدأ زنه من مدخل تان ويقولها: أه قولي كده.. يبقى انتي مش وائقة 
فيا وما بتحبنيش ولا حاجة. ما انتي لو كنتي بتحبيني كنتي وثقتي فيا 
أكتر من كده ومكنتيش عارضتى.. إلخ. وهنا يظهر أوي الحب اللي 
بجد, وحب الغريزة اللي اتكلمت عنه. لأن لو فعلا هنا الولد بيحب 
البنت بجد. حيحافظ عليها من شر نفسه. أفتكر واحد صحبي كان 
خاطب» وخطيبته وجعتله دماغه عشاد ير قص معاهاء وهو واسه وألف 
جزمة لأ. وراحت خطيبته منهارة في العياط إنه رافض يشاركها 
رومانسيتها.. فخدها على جنب وقالها: ياعبيطة.. أول ما نتجوز 
حاهد حيلك من الرقص. بس أنا بصراحة رغم إن واثق فيكي جدا 

الحب فعلا أفعال مش كلام.. وربما كانت البنت هي اللي قدمت 
نفسها للولد على طبق فضة, وتنازلت وهي في كامل قواها العقلية عن 
بجسدهاء لتضيف معان أخرى جديدة للرومانسية. وربما حاولت أن 

تجعله لا يبص بره على البنات التانية» وقررت أن تريه جاها الأندوي 
المتغطي دائما.. لعل وعسى يندب في عينه رصاصة ويركز معها هي 
فقط. وثمكن ومكن وممكن.. ولكنها في كل الأحوال ليست كصورة 
الشيطان التي رسمها ها.. ولكن تظل الغلطة غلطتها هي. وإن كان هو 
مخطئ 010 فهي مخطئة 01000/.. حتى وإن كانوا مشتركين في 
الخطيئة ولعبوا نفس الدور.. أو حتى لو كان دوره أكبر. في مجتمعنا 
الولد أولا وأخيرًا امه "غلط معاها".. يعني أصلا هي غلطته. وامجمتع 
ييجر مه أ6.. بس إذا قرر الولد الفككان منها ولامته هي» يرد عليها 
ويقولها في منتهى البجاحة "حد قالك تعملي كده؟".. أو "لا سمح الله 
حد غصبك على حاجة". ولو أي حد حاول يكلمه ويلومه سلو 
المصيبة كبرت- على اللي عملهء تجده في منتهى البجاحة يرد "والله أنا 
شاب.. واللي عنده بنت يلمها". لذلك فاجتمع مع إنه يرم الولد 
ويعترف يانه غلط والغلطة غلطته. إلا إنه لا يستطيع أن يحاكم الولد 
مهما حصل. وان ينظر للفتاة إلا كوقحة ومجرمة وسافلة ومنحطة 
وفاجرة.. لأنه كما يقول (جودتييه) "عندما يرتكب الرجل خطيئة: 
فكأنها يبصق من بيته للشارع.. أما عندما ترتكب المرأة خطيئة, فإف 
تبصق من الشارع إلى داخل بيتها". ولو تعمقت في الأمر ستجد أن 
نظرة امجمتع للبت رغم قسوقا إلا إنها فيها شيء من الوافعية 
والعدل.. لأن الولد لو قعد جنب البنت ميت سنة علشان ياخد أي 
حاجة منها مش حايعرف غير برضاها هي وبس.. يعني الموضوع كله 
مابيخرجش من إيديها. أو بمعنى (ريتشارد لويس) "المرأة تستطيع أن 

تمارس الجنس مع من تريد.. أما الرجل فلا يستطيع ذلك إلا مع من 
تسمح له". 

والرجل لم يتنازل عن شيء ولكنها هي التي قررت أن تتنازل 
وترخص من نفسها.. وعرضت جسدها ليقطف قبل أوانه. فالطبيعى 
أن تخسر كل شيء, وأوهم نفسها. وأنا قلت إن البنت رومانسية» بس 
ده لا يمكن يكون عذر. فالرومانسية بريئة منها ومن تصرفاتها.. فالحب 
حاجة وقلة الأدب حاجة تانية خالص. (وهى عارفة ده كويس.. ودای 
تسأله هو أنا نزلت من نظرك بعد اللي عملته؟). ولا بجمتع الحب وقلة 
الأدب.. إلا طبعا في الحب على طريقة (تامر حسني)!! 


وهناك نوع آخر من الحب على طريقة (تامر حسني)» ولكنه أكثر 
عبثية من سابقيه.. تكون سذاجة الفتاة فيه وخوفها من العنوسة هي 
الدافع لها لتتنازل.. وفي نفس الوقت هي بتكون عاملة عبيطة. وهذا ما 
اكتشفته عندما سمُّعني صديق لي أحد المقاطع الصوتية المسجلة من 
مكالمة تليفونية لأحد أصدقائه, مع فتاة تعرف عليها على الإنترنت» 
وكانت كالتالي: "انتي لابسة إيه دلوقتي؟ طيب ماتنامي على ضهرك 
أعملك مساج.. أنا محتاج أشوفك أوي". وكلام وإيحاءات جنسية 
قذرة لا أستطيع نقلها.. وتتجاوب معاه الفتاة بكل وقاحة. ولكن 
الجملة التي خرمت ودن في النهاية, وخضتنى جدًا كمن يقوم من نومه 
7 وهي بتقوله "ما انت لو بتكلم جد وحاتيجي فعلا تتجوزي؛ 
تشوف كل حاجة على الطبيعة, وحاتعمل كل حاجة". وضحك 

الولد بعدها بصوت عال شعرت من خلاله كإنه بيقولها: جواز؟ انتي 


والحب على طريقة (تامر حسني) هو حب مكتمل الأركان.. له 
بداية وقصة وفاية. البداية زي ما قلت في الأول حب قلب البنت 
وطيبة قلبها.. ولتذكر معناهما راجع أول المقال. أما النهاية فقد ذكرها 
(تامر حسني) بنفسه في أغنياته حتى لا يرهق جماهيره بالتخمين.. 
وتكون فهاية من النتين: 

فالأولى هي "اعتذري للي حاييجي بعدي وخليه يسامحني أصل أنا.. 
أخدت كل حاجة في عهدي وشوفي عهدي كان كام سنة؟". وهي 
النهاية التي يخرج فيها الشاب لسانه لفتاته» ولسان حاله يقول: أي 
خدمة. خدت كل حاجة تمكن آخدها منك.. خدتك لحم ورميتك 
عضم.. وخلاص مبقتش عايزك أي أخدت منك كل حاجة تمكن 
تتاخد.. وإن كان عاجبك!! لأن انتي آخرك معايا كده!! 

أما النهاية الثانية فهي أكثر لطقاء ويقول فيها "ياريت اللي يشوفها 
يسأها عامله إيه.. وياريت يطمن خوفها مش حقول كان بینا إيه"! 


كتر خيرك بصراحة!!! 

الفهرست 
أهد !ء E O O‏ 
انا مين؟ وليه؟؟! O‏ 

مصر المحروشة 
بنات تحب تعاكس COL DG‏ 
ثقافة قلة الأدب O oy‏ 
أنا أتحرش» إذن أنا موجود 0 LO OS‏ 
صباح الخير يامز 17000 11 
عندما تغتصب المرأة الرجل 1 

فب ماقام 
الدماغ فيها إيه؟؟!!! 
القلب يساع 1000 
لسه وشها بيحمر 


يابلد مافيكيش راجل a‏ 

Facebook: Mustafa Shohaieb 


E-mail: mustafa_shohaieb@live.com 

عن الكتاب .. 


"كتاب يشعرك بمدى التناقض الذي يعيشه امجتمع' 
جريدة الأهرام 


'أراد الكاتب أن يقدم كتابا يعبر تعبيرا حقيقيا عن شباب جيله بلغتهم 
وثقافتهم الخاصة" 
جريدة المصري اليوم 


"كتاب يتناول بالأساس الظواهر الاجتماعية السلبية لبعض الشباب هذا 
جد تفسير للعنوان الفرعي [ كلام عننا وحاجات كده]. ' 
جريدة روز اليوسف 


"يلد متعلم عليها يكشف متداقضات مصرنا" 
موفع الأقباط المتحدون 


"بسرد شهيب في كتابه تجربته الخاصة ضمن تجربة جيله وأصدقائه 
مستفيدا من دراسته الإعلام في ألا يصبح كتابه جرد انطباعات شخصية بل 
ضمنه أفكارا ووجهات نظر لمفكرين وعلماء بالإضافة إلى واستطلاعاته 
الشخصية" 


جريدة وشوشة 

"استخدم الكاتب أسلوبًا سلسًا تميز بخفة دم واضحة» يشعر معه القارئ 
أنه يجلس مع صديق حميم يحكي له حكاية أو يقص عليه طرفة؛ فلا تشعر 
بتكلف أو اصطناع: أو أنه يحاول إضحاكك بكوميديا رخيصة» بل هو كلام 
مُرسل متصل وكوميديا راقية: كأنه نقل أفكاره إلى الورق كما يفكر فيها 
بالضبط» ولعل هذا ما بميز الكتاب أكثر من أي أمر آخر..انه يجبرك على 

البحث داخل نفسك والاخرين" 
موقع بص وطل 


'بتسائل شهيب بصفته شابا عن الكثير من السلوكيات فتجد عنيه 
تلتقط المناقضات فى هذا الواقع الشبابي فيمسك بخيوط الظاهرة محللا 
اسبابما مقدما تصورا واقعيا للمشكلة بل ويقدم لها الحلول ايضا وم يفعل 
ذلك بقلم واعظ او باحث اجتماعي او فى كتابة رصينة كلماها قاسية بل 
تكلم عن الشباب بصفته منهم وذلك بحفة دم طاغية ليس فيها تكلف بل 
ذكاء يجعلك تصل للمعنى دون عناء, وتضحك معه ايضا عندما يلقى اليك 

بالمعلومة ملفوفة فى جملة ساخرة معبرة" 
موقع النيل والفرات الثقائي 

إحنا إمتى اتعلهم علينا.,؟! 

. لما صاحبك يسألك ليلة العيد .. حانتحرش فين السنة دي !! 

- لما بنطلونات البنات تبقى للوقوف بس.. لو اتقعد بيها حاتضفجرء. وسال 
ازاي اتلبست.. وازاي حتتقلع.. 

- لما سقط بنطلونك., وتفتكر إذك ذسيت تلبس البوكسر.. أوباا.. 


لما تحس الت كلها شبه 0 مصر انضربت بالنووي إمتى!!, 


لما لاقي رجل دين متورط في فضايع جنمية.. ورقاصة بتقرا ثرآن تبل 
ذمرتها.. وأئت أول ما أختك تيجي جنبك بتقلب من ميلو دى لقناة الناس.. 


- لي ا ا 0 
- لما الحب دلوقنی يبتدى د أكتر حاجة بحبها فيك تلبك وطيييييبة قلبك .. 
وينتهي ڊ اعتذري للي حاديجي بعدي .٠‏ 


. لماوديع يسيب مداهر رشنا لتهامس باشا.. و مثع رفس عملو أيه بعد هده 

تضييع- الغازف خود مراد 


www.ibtesama.com Exclusive 





